തോടുകള് കയ്യേറി റോഡ് നിര്‍മ്മിക്കുന്നത് എന്തിന് , കയ്യെറ്റമെന്നും , അതല്ല ജന നന്മേക്കെന്നും .? - Swale Online Malayalam News\nHome Kerala Thrissur Top News തോടുകള് കയ്യേറി റോഡ് നിര്‍മ്മിക്കുന്നത് എന്തിന് , കയ്യെറ്റമെന്നും , അതല്ല ജന നന്മേക്കെന്നും .?\nതോടുകള് കയ്യേറി റോഡ് നിര്‍മ്മിക്കുന്നത് എന്തിന് , കയ്യെറ്റമെന്നും , അതല്ല ജന നന്മേക്കെന്നും .?\nat 3/26/2018 08:05:00 pm Kerala, Thrissur, Top News,\nറോഡ് വൃത്തിയാക്കുകയാണെന്നും ക്ഷേത്രത്തിന് പുറകിലെ 15 ഓളം കുടംബങ്ങള്‍ക്കായുള്ള റോഡ് നിര്‍മ്മാണമാണെന്നും സ്തലത്തുണ്ടായിരുന്ന പ്രദേശവാസികള് പറഞ്ഞു.\nകുന്നംകുളം. തോടുകള് ശുചീകരിച്ച് ജലസംഭരണ പദ്ധതിക്ക് നഗരസഭ തുടക്കമിടുമ്പോള് തോടുകള് കയ്യേറി റോഡ് നിര്‍മ്മിക്കുന്നതായി കൗണ്‍സില് യോഗത്തില് ആരോപണം. ആരോപണവിധായമായ സ്ഥലം നഗരസഭ ബറണസമതിയും, ഉദ്ധ്യോഗസ്ഥരും സന്ദര്‍ശിച്ചു.\nആരോപണം സത്യമാണെന്നും കയ്യേറ്റത്തിനെതിരെ നടപടിയുണ്ടാകുമെന്നും സെക്രട്ടറി.\nപട്ടാമ്പിറോഡില് പമ്പിന് സമീപത്തായി ശങ്കരാപുരം ക്ഷേത്‌രത്തിന് പുറകിലേക്കായി തോട് നികത്തി വഴി വെട്ടുന്നുവെന്ന് പരാതിലഭിച്ചതായി പൊതുമരാമത്ത് സ്ഥിരം സമതി ചെയര്‍മാന് ഷാജി ആലിക്കാലണ് യോഗത്തില് ഉന്നയിച്ചത്.\nവിഷയം ഗൗരവമാണെന്നം യോഗനടപടികള്‍ക്ക് ശേഷം സ്ഥലം സന്ദര്‍ശിക്കാമെന്നും ചെയര്‍പഴ്‌സണ് യോഗത്തില് ഉറപ്പ് നല്‍കി.\nതുടര്‍ന്ന യോഗശേഷം ചെയര്‍പഴ്‌സണ് സീതാരവീന്ദ്രന്, സെക്രട്ടി മനോജ്, വൈസ് ചെയര്‍മാന് പി.എം.സുരേഷ്, എഞ്ചിനീയറുള്‍പടേയുള്ള സംഘം സ്ഥലം സന്ദര്‍ശിച്ചു.\nഇവിടെ നിവലുണ്ടായിരുന്ന തോട് ജെ സി ബി ഉപയോഗിച്ച് കുഴിച്ചെടുക്കുന്നതും, മണ്ണ് തൊട്ടടുത്ത് ക്ഷേത്രത്തിന്‍റെ പുറകിലേക്കുള്ള റോഡിലും, തോടിന് കരയിലുമായി നിക്ഷേപിച്ച രീതിയിലുമാണ് കണ്ടെത്.\nഎന്നാല് നഗരസഭയുടെ അനുമതിയില്ലാതെ നിര്‍മ്മാണപ്രവര്‍ത്തനം നിയമവിരുദ്ധമാണെന്ന് സെക്രട്ടറി പറഞ്ഞു.\nതോട് താഴ്ത്തിയ ശേഷം തോടിന് മുകളില് സ്ലാവ് വിരിച്ച് പുതിയ റോഡ് നിര്‍മ്മിക്കാനായിരുന്നു പദ്ധതി. ഇതിനായി കൗണ്‍സിലറുടെ നേതൃത്വത്തില് പ്രദേശവാസികളില് നിന്നും പണം പിരിച്ചെടുത്താണ് പ്രവര്‍ത്തി നടക്കുന്നത്. എന്നാല് നഗരത്തിലെ കഷിയിടത്തിലേക്ക് ഹൈവേയില്‍നിന്നും റോഡ് നിര്‍മ്മിക്കുന്നതിന് പിന്നില് ഭൂമാഫിയകളാണെന്നാണ് മറ്റ് ചിലരുടെ പരാതി.\nപ്രദേശവാസികള് ചിലര്‍തന്നെയാണ് ഇത് സംമ്പന്ധിച്ച് പരാതി നല്‍കിയതെന്നും നഗരസഭ അധികൃതര് പറയുന്നു. വിഷയത്തില് മഹസര് തയ്യാറാക്കി കയ്യേറ്റത്തിനെതിരെ പൊലീസില് പരാതി നല്‍കിയതായി സെക്രട്ടറി പറഞ്ഞു. എന്നാല് നിലവിലുണ്ടായിരുന്ന തോട് വൃത്തിയാക്കുക മാത്രമാണ് ചെയ്തതെന്നും, തോട് അടഞ്ഞു കിടക്കുന്നതിനാല് നഗരത്തിലെ മാലിന്യം ഒഴുകിയെത്തിപരിസരത്തെ കിണറുകള് മലീനമായതിനാല് നഗരസഭക്ക് പരാതി നല്‍കിയിരുന്നുവെന്നും പ്രദേശവാസികളും, കൗണ്‍സിലര് സോമനും പറയുന്നു. പത്ത് വര്‍ഷം മുന്‍പ് തോട് വൃത്തിയാക്കാന് പദ്ധതി ഉണ്ടാക്കിയിരുന്നതാണ്. ഇത പ്രാവര്‍ത്തികമായില്ലെന്നതിനാല് പ്രദേശവാസികളുടെ സഹകരണത്തോടെ തോട് വൃത്തിയാക്കുകമാത്രമാണ്. ക്ഷേത്രത്തിന് പുറകില് ജീവിക്കുന്ന 15 ഓളം കുടംബങ്ങള്‍ക്ക് നഗരത്തിലെത്താന്‍കിലോമീറ്ററുകളോളം നടക്കണം, അത് ഒഴിവാക്കാനായാണ് തോട്ടില് നിന്നും കോരിയെടുത്ത മണ്ണ് നിലവിലുള്ള റോഡിലേക്കിട്ടത്. ബാക്കി സ്ഥലങ്ങളിലെല്ലാം തോടിനരികില് തന്നെയാണ് മണ്ണിട്ടിരിക്കുന്നത്.\nനഗരത്തില് ഉന്നതരുടെ അനധികൃത കയ്യേറ്റങ്ങള്‍ക്കെതിരെ നിരവധി പരാതികള് ഉന്നയിച്ചിട്ടും നടപടിയെടുക്കാന് തയ്യാറാകാത്തവര് സാധാരണക്കാരന്റെ ജീവിത്തിലുണ്ടാകുന്ന പ്രയാസങ്ങളെ അവര്‍തന്നെ തരണം ചെയ്യാന് ശ്രമിക്കുന്നതിനെ കയ്യേറ്റമായി വിശേഷിപ്പിച്ച് നടപടിക്കൊരുങ്ങുകയാണെന്നും വാര്‍ഡ് കൗണ്‍സിലറും ആര്.എം.പി നേതാവുമായ സോമന്‍ചെറുകുന്ന് പറഞ്ഞു.


Monday 10 October 2011 11:32 pm IST\nകോട്ടയം: ശബരിമല തീര്‍ത്ഥാടനം ദുരിതപൂര്‍ണ്ണമാക്കരുതെന്ന് ശബരിമല ശ്രീ അയ്യപ്പധര്‍മ്മ പരിഷത്ത് ആവശ്യപ്പെട്ടു. ഒരു മണ്ഡലം മകരവിളക്കുകാലം ആരംഭിക്കാന് ആഴ്ചകള് മാത്രമായി വന്നിരിക്കുന്നു. ഈ സന്ദര്‍ഭത്തില് ഭക്തജനസൌകര്യങ്ങള് പൂര്‍ണ്ണമാക്കണമെന്ന് കെ.ആര്.അരവിന്ദാക്ഷണ്റ്റെ അദ്ധ്യക്ഷതയില് കൂടിയ പരിഷത്തിണ്റ്റെ പൊതുയോഗം അഭ്യര്‍ത്ഥിച്ചു. തീര്‍ത്ഥാടന കാലത്ത് ആവശ്യമായ സഞ്ചാരയോഗ്യമായ ശരണപാതകള്, ഭക്തര്‍ക്കു താമസസൌകര്യം, വഴികള്, ഭക്ഷണം, കുടിവെള്ളം മുതലായവ നല്‍കണമെന്നും യോഗത്തില് അഭിപ്രായം ഉയര്‍ന്നു. പുതിയ ഭാരവാഹികളായി കെ.ആര്.അരവിന്ദാക്ഷന്(പ്രസിഡണ്റ്റ്), കെ.വേണുഗോപാല്(സെക്രട്ടറി), എം.ബി.സുകുമാരന് നായര്(ട്രഷറര്), വി.എസ്.ചന്ദ്രശേഖരന് നായര്, പി.ടി.സാജലാല്, ജി.കൃഷ്ണകുമാര്, സുരേഷ് കൈപ്പട മുതലായവരെ തെരഞ്ഞെടുത്തു. തീര്‍ത്ഥാടന കാലത്ത് നടത്തിവരാറുള്ള അന്നദാനം, സേവനകേന്ദ്രങ്ങള് മുതലായവ പൂര്‍വ്വാധികം ഭംഗിയായി നടത്തുവാനും പൊതുയോഗം തീരുമാനിച്ചു.\nശബരിമലയെ വിവാദങ്ങളില് നിന്നു മുക്തമാക്കണം : അയ്യപ്പധര്‍മ്മ പരിഷത്ത്\nശബരിമല മാസ്റ്റര്‍പ്ലാനില് പന്തളത്തെ ഉള്‍പ്പെടുത്താന് ആലോചിക്കും: മന്ത്രി\nശരണാരവങ്ങള് പടിയിറങ്ങി; ശബരിമല തീര്‍ത്ഥാടനം സമാപനത്തിലേക്ക്\nതിരുവമ്പാടി ക്ഷേത്രത്തിന് 59.92 ലക്ഷത്തിന്റെ ബജറ്റ്\nശബരിമല തീര്‍ത്ഥാടനം; നൂറിലധികം പ്രത്യേക തീവണ്ടികള് സര്‍വീസ് നടത്തും\nശബരിമല തീര്‍ത്ഥാടനം: സര്‍ക്കാര് നടപടികള് അശാസ്ത്രീയം : ബിജെപി


വിശ്വമാനവികം അഭിപ്രായബ്ലോഗം: ബ്ലോഗെഴുത്തിനെതിരെ ടോയ്ലറ്റ് മൌത്ത്\nനന്നായി പറഞ്ഞു :)\nകമന്റായി ഇടാനുള്ളത് സജിം തന്നെ പറഞ്ഞു: “പൂവ്വാൻ പറയെന്നേ.....ഹല്ല പിന്നെ”\nതാങ്കള് പറഞ്ഞ ആശയങ്ങളോടും വരികളിലൂടെ പ്രകടിപ്പിച്ച വികരത്തോടും പൂര്‍ണമായും യോജിക്കുന്നു.\nഇങ്ങിനെ ഒരു പോസ്റ്റ് ഇപ്പോള് ആവശ്യമായിരുന്നു. ബ്ലോഗെഴുത്തിലും വായനയിലും സജീവമായുള്ള താങ്കളെപ്പോലൊരാള് ഈ പ്രശ്നത്തില് ഇടപെട്ടത് വളരെ നന്നായി...\nഅവിടെ ഞാനും കയറി ചൊറിഞ്ഞിരുന്നു..\nമ ഗ്രൂപ്പില് നല്ല ഒരു പ്രതികരണം നടന്നിരുന്നു ഇതിനേക്കുറിച്ച്.\nപ്രായത്തിന്‍റെ പക്വത കൊണ്ടും ബൂലോക പരിചയം കൊണ്ടും രമേഷേട്ടന് 'അവരുടെ' അറിവില്ലായ്മയോട് പ്രതികരിച്ച ബ്ലോഗര്മാരോട് അവര് പറഞ്ഞതിന്‍റെ നല്ല വശങ്ങളെ അംഗീകരിക്കണമെന്ന് പറഞ്ഞിരുന്നു..\nഅപ്പോള് തോന്നിയത് ഞാന് അവിടെ എഴുതിയിരുന്നു.. അതിവിടെ എടുത്തെഴുതുന്നു.\nഞാന് പറഞ്ഞത് പ്രതികരണം പോലും ലഭിക്കാന് യോഗ്യത ഇല്ല അവര്‍ക്ക് എന്നാണ്.. ആദ്യം അവര് ഒരു ബ്ലോഗ് തുടങ്ങട്ടെ.. എന്നിട്ട് ആലോചിക്കാം പ്രതികരിക്കാനോ വേണ്ടയോ എന്ന്..\nഎന്‍റെ സുഹൃത്ത് സജിമാഷിന്‍റെ പോസ്റ്റിന്‍റെ അടിയില് എന്‍റെയും ഒരു ഒപ്പ്..\nആരുടേയും പ്രതിഷേധ പോസ്റ്റുകള് വന്നില്ലേ എന്ന് ആലോചിച്ചിരിക്കുവായിരുന്നു.. സജിം ഇക്കാ.. ഞങ്ങള് ഒരു നീളന് ചര്‍ച്ച നമ്മുടെ ഫേസ്ബുക്ക് മലയാളം ബ്ലോഗേഴ്സ് ഗ്രൂപ്പില് നടത്തിയിരുന്നു ഇതേ പറ്റി.. ഇതില് നിന്നും ഏറെ വ്യത്യസ്തങ്ങള് അല്ലാത്ത അഭിപ്രായങ്ങള് ആണ് അവിടെ നമ്മുടെ ബ്ലോഗ്ഗര് സുഹൃത്തുകള് പറഞ്ഞത്... ശക്തമായി പ്രതികരിക്കേണ്ടതുണ്ട് ഇതിനെതിരായി.. അവിടെ നിന്നും ഉരുത്തിരിഞ്ഞ ആശയങ്ങള് ചേര്‍ത്തു ഞാന് ദേശാഭിമാനിയിലും ഒരു കമന്റ് പോസ്റ്റ് ചെയ്തിട്ടുണ്ട്.. വെളിച്ചം കാണുവാന് കാത്തിരിക്കുന്നു ആ കമന്റ്..\nവളരെ നന്നായിട്ടുണ്ട് ഈ പ്രതികരണം.. ഇന്ദു മേനോന് എന്ന എഴുത്തുകാരിയോടുള്ള എല്ലാ ആദരവും മനസ്സില് സൂക്ഷിച്ചു കൊണ്ട് തന്നെ അവരുടെ പ്രസ്താവനയ്ക്കെതിരായി ശക്തമായ വിയോജിപ്പ് രേഖപ്പെടുത്തുന്നു ഞാനും..\nബ്ലോഗില് എത്ര നല്ല നല്ല ലേഖനങ്ങളും , കവിതകളും , കഥകളും വരുന്നുണ്ട്. ഈ മാധ്യമത്തെ തീരെ വില കുറച്ച് കണ്ടത് ശരിയായില്ല.\nഒരു ഹര്‍ത്താല് വേണ്ടിവരുമോ??? ബൂലോകം വക\nഞാനും പോയി ഒരു കമെന്റ്റ് ഇട്ടു ...അല്ല ഒരു ചോദ്യം സജിം ബായി ...ആരാ ആ ചേച്ചി ...ഭയങ്കര എഴുത്തുകാരി ആണോ ..?..ഞാന് ഇത് വരെ കേട്ടിട്ടില്ല അത് കൊണ്ടാ ...!\nആർക്കറിയാം. നമ്മളും ഏറെയൊന്നും കേട്ടിട്ടില്ല.അമ്പട ഞാനേ എന്നാ വിചാരം എന്നു തോന്നുന്നു.\nSHIVA || രാശി said...\nഇന്ദു മേനോന്റെ ടോയ്ലറ്റ് സാഹിത്യം ആരും വായിക്കാത്തത് കൊണ്ടായിരിയ്ക്കും . അവരെ അവരുടെ വഴിയ്ക്ക് വിട്ടേരെ... പെണ്ണ് എന്ത് ചവര് എഴുതിയാലും അംഗീകരിയ്ക്കുന്ന ലോകത്തിന്റെ ആനുകൂല്യങ്ങളില് ഇന്ദുമേനോനും ഒരു സാഹിത്യകാരി ആയിക്കാണും . അതിനെക്കാള് വലിയ ഗതികേടുകള് ബ്ലോഗില് കാണാന് കഴിയില്ല. തങ്ങള് എഴുതുന്നതൊക്കെ ആനയാണ് ചേനയാണ് എന്ന് പറഞ്ഞു നടക്കുന്ന അല്ലെങ്കില് തങ്ങള് സ്വയം മുഖ്യധാരക്കാര് എന്ന് പറഞ്ഞു നടക്കുന്ന കൂഷ്മാണ്ടാങ്ങള് ഒന്നോര്‍ക്കണം ഇന്നത്തെ വിവരമുള്ള പല സാഹിത്യകാരും ബ്ലോഗിലും ഫേസ് ബുക്കിലും എഴുതുന്നുണ്ട് എന്ന്. കാരണം ഇന്ദു മേനോനെ പോലെ ഉള്ളവരുടെ ചവറുകളുടെ 250കോപ്പി അല്ല ബ്ലോഗും ഫേസ് ബുക്കും. ഒരു രചന കൂടുതല് പേരില് എത്തിയ്ക്കാന് കഴിയണം .അതിലെ ആശയം കൂടുതല് പേരില് പകരാന് കഴിയണം .ഹി..ഹി..ഈ ഇന്ദുമേനോന്റെ കാര്യം...\nആരാ ഈ ഇന്ദു മേനോന് ??\nലുട്ടുമോൻ, ആരായി ഈ ഇന്ദു മേനോൻ?\nനന്നായി പറഞ്ഞു താങ്കള്.\nസജിം... കൊടു കൈ.\nഈ വിഷയത്തില് 'നമ്മുടെ ബൂലോകത്തില് ' ഇട്ട കമന്റ് ഇവിടെയും കോപ്പി ചെയ്യുന്നു:\nഒരാളിന്‍റെ ചിന്തകളും ഭാവനയും അനുഭവും നിരീക്ഷണവും ഒക്കെയാണല്ലോ എഴുത്തായി മാറുന്നത്. അത് കടലാസ്സില് എഴുതുമ്പോള് കേമവും കമ്പ്യുട്ടെറില് എഴുതുമ്പോള് ടോയ്ലെറ്റ് സാഹിത്യവും ആകുന്നതെങ്ങനെ ?ദസ്തയേവ്‌സ്കിയുടെ രചനകള് ടൈപ്പ് റൈറ്ററില് ആയിരുന്നു.മലയാള സാഹിത്യത്തിലെ പ്രഗല്ഭനും പ്രതിഭാധനനും ആയ എഴുത്തുകാരന് ശ്രീ.സി.രാധാകൃഷ്ണന് അദ്ദേഹത്തിന്റെ എഴുത്തിനായി കമ്പ്യുട്ടര് പരമാവധി ഉപയോഗപ്പെടുത്താറുണ്ടെന്ന് കേട്ടിട്ടുണ്ട്. അങ്ങനെ പലരും. ആധുനിക ലോകത്തിന്റെ മിക്ക സൌകര്യങ്ങളും സ്വന്തം ജീവിതത്തില് അനുഭവിക്കുകയും ആസ്വദിക്കുകയും ചെയ്തിട്ട് തനിക്ക് അറിയാന് വയ്യാത്തതോ അറിയാന് താല്പര്യമില്ലത്തതോ ആയവ പുച്ഛത്തോടെ കാണുന്നതും പ്രതികരിക്കുന്നതും ഒരുതരം മനോവൈകൃതം എന്നല്ലാതെ മറ്റെന്തു പറയാന്!\nഇന്ദു മാഡം, ഇതെന്തു മാഡം!?\nഇനി ഞങ്ങൾ ബ്ലോഗെഴുത്തുകാർ എന്തു ചെയ്യുമെന്റെ കർത്താവേ!\nഇന്ദുമേനോന്റെ എഴുത്ത് നല്ലതാണ്. പക്ഷെ ഇത്തരം വിവരക്കേടുകള് പറയുമ്പോള് ഇതൊക്കെ തന്നെ പറയണം\nഇവരോടൊക്കെ എന്ത് പറയാന് ചേട്ടാ , ക്ഷമിക്കുക തന്നെ നമ്മള് ഓരോ ദിവസവും എന്തൊകെ ക്ഷമിക്കുന്നു ......ആശംസകള്\nകൊള്ളാം മാഷേ നന്നായി...\nദേശാഭിമാനി ഉള്ള അഭിമാനം കളഞ്ഞുകുളിച്ചു..!\nബ്ലോഗ്ഗേഴ്സിന്റെ പ്രതിനിധിയായി ബഷീർ വള്ളിക്കുന്ന് ഇതിനെതിരെ നന്നായി പ്രതികരിച്ചിട്ടുണ്ട് കേട്ടൊ ഭായ്\nആരാണീ "അവതാരം" ?? ഇന്ദുമേനോന് ???\nടി അവതാരം ഒരു വിവാദം ഉണ്ടാക്കി കുപ്രസിദ്ധി ഉണ്ടാക്കാന് രണ്ടും കല്‍പ്പിച്ചു ഇറങ്ങി തിരിചിരിക്കുകയാനെന്നു തോന്നുന്നു...\nബഹുമാന്യ രാജരാജ തോഴന് ശ്രീ സന്തോഷ് പണ്ഡിറ്റ്-ജി അവര്‍കള്‍ക്ക് ശേഷം ആരെന്നു ഒരു സംശയം ഉണ്ടായിരുന്നു. അതേതായാലും ഇപ്പോള് മാറിക്കിട്ടി...\nഈ വിഷയത്തില് എനിക്ക് പറയാനുള്ളത് facebook ചര്‍ച്ചയില് പറഞ്ഞു കഴിഞ്ഞതാണ്... ഒരു ചര്‍ച്ച എന്ന നിലയില് അത് ഇവിടെ കോപ്പി പേസ്റ്റ് ചെയ്യുന്നു..\nആ.എം.കെ. ഹരികുമാറിനും ബ്ലോഗുണ്ട്. ഇപ്പോൾ മലയാള സമീക്ഷ എന്നൊരു ബ്ലോഗ് മാഗസിൻ തന്നെ നടത്തുന്നുണ്ട് അദ്ദേഹം.\nഇതുവരെ കമന്റുകൾ അയച്ച എല്ലാവർക്കും നന്ദി. ബ്ലോഗെഴുത്തുകാർക്ക് ചോദിക്കാനും പറയാനും ആരുമില്ലെന്ന ധാരണയൊന്നും ഒരു കടലാസ്-കന്നാസ് പീറകൾക്കും വേണ്ടെന്നുമാത്രം ഓർമ്മിപ്പിക്കുന്നു.\nനിങ്ങൾ കന്നാസുകളും കടലാസുകളും പത്രാധിപന്മാരുടെ തിണ്ണനിരങ്ങുകയോ കാലു നക്കുകയോ അതിനുമപ്പുറമെന്തെങ്കിലുമൊക്കെയോ ചെയ്തുകൊള്ളുക. നമുക്ക് അതിനൊന്നും മനസില്ല.\nപക്ഷെ പ്രിന്റഡ് മീഡിയയോട് ഞങ്ങൾ ബ്ലോഗർമാർക്ക് ഒരു ചിറ്റമ്മ നയവും ഇല്ല. തോന്നിയാൽ അവയ്ക്കും സൃഷ്ടികൾ അയച്ചു കൊടുക്കും. സ്വീകാര്യമല്ലെങ്കിൽ തിരിച്ചയക്കാൻ മതിയായ സ്റ്റാമ്പൊട്ടിച്ച കവറും വയ്ക്കും. അല്ലാതെ സ്വന്തം രചനയും കൊണ്ട് പത്രാധിപർക്കു മുന്നിൽ ചെന്ന് തലയും ചൊറിഞ്ഞ് കുമ്പിട്ടിരിക്കില്ല. അഥവാ പ്രിന്റാക്കണമെങ്കിൽ സ്വന്തമായി ചില്ലറ ചെലവാക്കിയാൽ പുസ്തകമാക്കി ഇറക്കാൻ ആർക്കും സാധിക്കും. ചുമ്മാ എന്തിനാടോകളേ ഇങ്ങനെ ഞെളിയുന്നത്? സമയം കിട്ടുമ്പോൾ അഞ്ചാറ് ബ്ലോഗൊക്കെ വായിച്ച് വിവരമുണ്ടാക്കാൻ നോക്കുക! അല്ലപിന്നെ!\nഒരു തരം അപകര്‍ഷതാബോധത്തിന്റെ ബാക്കി പത്രമാണ് അവരുടെ പ്രതികരണം.\nഅവര്‍ക്ക്eഎഴുത്തും വായനയും അറിയാത്തതിലുള്ള അപകര്‍ഷത. അവഗണിക്കുക.\nഎന്റെ പോത്ത് വിറളി പിടിക്കുമെന്ന് കരുതി നിങ്ങള്‍ക്ക് നിങ്ങളുടെ കുട തുറക്കാതെ പറ്റുമോ?\nകൊള്ളാവുന്ന ഒരു കഥയും ഇന്ദു മേനോന്റേതായി ഇതുവരെ വായിച്ചിട്ടില്ല. കടലാസില് പേന കൊണ്ടെഴുതുന്ന മഹത്വം വായനക്കാര് ഏതായാലും തിരിച്ചറിഞ്ഞിട്ടില്ല. നല്ല പ്രതികരണം നന്ദി, വായനക്കാരി എന്ന നിലയിലും ബ്ലോഗര് എന്ന നിലയിലും.\nബ്ലോഗിന്റെ ഒരു പരിമിതി അത് ബ്ലോഗർ മാർ മാത്രം വായിക്കുന്നു എന്നതാണ്. അത്യപൂർവ്വമായി മാത്രമേ ചിലർ ഇതൊക്കെ വായിക്കുന്നുള്ളൂ എന്നാണ് തോന്നുന്നത്. ഇക്കാരണം കൊണ്ട് തന്നെ ബ്ലോഗിന്റെ വായനാതലം ചുരുങ്ങിയതാണെന്ന് പറയാം. നമ്മളീ എഴുതുന്ന പ്രതികരണം പോലും ഇന്ദു മേനോൻ അറിയുന്നുണ്ടാവില്ല. എന്നിരുന്നാലും, ബ്ലോഗർമാർക്കിടയിൽ ഉരുത്തിരിഞ്ഞു വന്നിട്ടുള്ള പല വിധ കൂട്ടായ്മയിൽ, നിന്ന് ഊർജ്ജം ഉൾക്കൊണ്ട് ഒരു മിനിമം ജീവിതം കെട്ടിപ്പടുത്ത പല ബ്ലോഗർമാരുമുണ്ട്. അതിനായി വിയർപ്പൊഴുക്കന്ന ഏറെ നല്ല ബ്ലോഗർമാരും ഉണ്ട്. ഇതൊന്നും “മറ്റേ കൂട്ടരിൽ” കാണാവുന്നതല്ല തന്നെ. ബ്ലോഗർമാരുടെ മനോനിലയിലും എത്രയോ താഴെയാണീ കൂട്ടരുടെ മനോനിലയെന്ന് പലതിലും അവർ ഉയർത്തിയ പ്രതികരണങ്ങലിൽ നിന്നും മനസ്സിലാകുന്നുണ്ട്. ഇതും അത് പോലൊരു ചീഞ്ഞ പ്രതികരണം മാത്രം\nപക്ഷേ ഒന്നുണ്ട്. ബ്ലോഗെന്ന മീഡിയയെ പറ്റി പത്രത്താളുകളിൽ അവർ ഇനിയും എഴുതട്ടെ. ബ്ലോഗെന്നൊന്ന് ഉണ്ടെന്ന് ഞാൻ മനസ്സിലാക്കിയതും അടുത്ത കാലത്താണ്. കൂടുതൽ പേർ ഈ രംഗത്തേക്ക് വരാൻ ഇതു പോലുള്ള ലേഖനങ്ങൾ ഉപകരിക്കുമെങ്കിൽ അതും നല്ലതു തന്നെ. നന്ദി നമസ്ക്കാരം\nവിധു ചോപ്ര എഴുതിയ കമന്റ് :


DSLR Cameras Vs. Mirrorless Cameras | ഡി.എസ്.എല്.ആര് ക്യാമറയും മിറര്‍ലെസ് ക്യാമറയും തമ്മിലുള്ള വ്യത്യാസം അറിയാമോ... - Malayalam Gizbot\nMalayalam » Camera\nPublished: Sunday, May 5, 2019, 20:00 [IST]\nഡി.എസ്.എല്.ആര് ക്യാമറ ഉപയോഗിച്ചു നോക്കാത്തവരായോ ഉപയോഗം മനസിലാകാത്തവരായോ അധികമാരുമുണ്ടാകില്ല. പ്രൊഫഷണല് ക്വാളിറ്റിയില് ചിത്രങ്ങള് പകര്‍ത്താന് ഹരമുള്ള ഇന്നത്തെ കാലത്ത് ഡി.എസ്.എല്.ആര് ക്യാമറകള് സര്‍വസാധാരണമാണ്. പല രീതികളില് ഫോട്ടോകളെടുക്കാന് വിവിധ തരം ലെന്‍സുകള് ക്രമീകരിക്കാമെന്നതാണ് ഡി.എസ്.എല്.ആര് ക്യാമറകളുടെ രീതി.\nഎന്നാല് കാലം മാറിയതോടെ ഇത്തരം ക്യാമറകളുടെ രീതികളും മാറി. മിറര്‍ലെസ് ഇന്റര്‍ചെയിഞ്ചബിള് ലെന്‍സ് ക്യാമറകളാണ് പുത്തന് തരംഗമായി വിപണിയിലുള്ളത്. സാധാരണ ഡി.എസ്.എല്.ആര് ക്യാമറകളെ അപേക്ഷിച്ച് വലിപ്പവും ഭാരവും തീരെക്കുറവാണ് എന്നതാണ് മിറല്‍ലെസ് ക്യാമറകളുടെ പ്രത്യേകത. മാത്രമല്ല ടച്ച് സ്‌ക്രീന് സംവിധാനവും ഈ ക്യാമറയില് കൂടുതലായി ഉപയോഗിച്ചിരിക്കുന്നു.\nരണ്ടും തമ്മിലുള്ള താരതമ്യം\nലൈറ്റ് സെന്‍സിറ്റീവ് ഫിലിമിനു പകരം ഇമേജ് സെന്‍സറുകാണ് ഡി.എസ്.എല്.ആര് ക്യാമറകളില് ഉപയോഗിക്കുന്നത്. ഇത്തരം സെന്‍സറുകള് ഇമേജിനെ വളരെ കൃത്യമായി വ്യൂഫൈന്ററില് എത്തിക്കുകയും ഇമേജിനെ കൃത്യമായി ചിത്രീകരിക്കുകയും ചെയ്യും. ഫിലിമുകള്‍ക്കു പകരമായി എസ്.ഡി സ്റ്റോറേഡ് കാര്‍ഡുകള് ഉപയോഗിച്ച് ചിത്രങ്ങള് സേവ് ചെയ്യാന് ഡി.എസ്.എല്.ആര് ക്യാമറകള്‍ക്ക് കഴിയും. ഇത് ഫോട്ടോഗ്രഫറുടെ എഫര്‍ട്ട് കുറയ്ക്കുന്നതിനൊപ്പം പോക്കറ്റും കാലിയാക്കില്ല. സമയവും ലാഭമാണ്.\nഐ.എല്.സി എന്നത് ഇന്റര്‍ചേഞ്ചബിള് ലെന്‍സ് ക്യാമറ എന്നതിന്റേ ചുരുക്കപ്പേരാണ്. ഡി.എസ്.എല്.ആര് ക്യാമറകളെ അപേക്ഷിച്ച് വലിപ്പം കുറവാണ് മിറര്‍ലെസ് ക്യാമറകള്‍ക്ക്. ഡിസൈനും തികച്ചും വ്യത്യാസപ്പെട്ടതാണ്. ഷട്ടര് ബട്ടണ് അമര്‍ത്തുമ്പോള് മാത്രമേ ലൈറ്റ് ഇമേജ് സെന്‍സറിലേക്ക് കയറുകയുള്ളൂ. ഇലക്ട്രോണിക് വ്യൂഫൈന്ററാണ് ഐ.എല്.സി ക്യാമറകളില് ഉപയോഗിച്ചിരിക്കുന്നത്. ചില മോഡലുകളില് വ്യൂഫൈന്ററിന്റെ അഭാവമുണ്ട്.\nഡി.എസ്.എല്.ആര് sv ഐ.എല്.സി സൈസസ്\nഐ.എല്.സി ക്യാമറകളെക്കാള് വലിപ്പമുള്ള ക്യാമറകളാണ് ഡി.എസ്.എല്.ആര്. മിററും പെന്റാപ്രിസവുമാണ് ഇതിനു കാരണം. ചില സാഹചര്യങ്ങളില് സെന്‍സറുകള് തമ്മില് വ്യത്യാസവും കാണാനാകില്ല. ചില നിര്‍മാതാക്കള് തങ്ങളുടെ ഐ.എല്.സി ക്യാമറകളുടെ വലിപ്പം വര്‍ദ്ധിപ്പിച്ചിട്ടുണ്ട്.\nഡി.എസ്.എല്.ആര് vs ഐ.എല്.സി സവിശേഷതകള്\nവലിപ്പം കൂടിയ ഇമേജ് സെന്‍സറുകളാണ് രണ്ട് മോഡലുകള്‍ക്കുമുള്ളത്. അതിനാല്‍ത്തന്നെ അതിവേഗ റെസ്‌പോണ്‍സാണ് ക്യാമറകള് നല്‍കുന്നത്. ചില ഇന്റര്‍ചേഞ്ചബിള് ലെന്‍സ് ക്യാമറകള് ഫ്‌ളാഷ് സംവിധാനവും ഒപ്പം നല്‍കുന്നുണ്ട്. ടച്ച് സ്‌ക്രീന് ഡിസ്‌പ്ലേയും ബിള്‍ട്ട് ഇന് വൈഫൈയും പ്രത്യേകതകളാണ്.\nRead More About: dslr news camera technology


രമിത്തിന് മുടങ്ങാതെ മരുന്ന് വേണം ..ചോര്‍ന്ന് ഒലിക്കാത്ത കൊച്ചു കൂരയും ; സുമനസ്സുകളുടെ കരുണ തേടി നിര്‍ധന കുടുംബം – vatakaranews.in\nSunday, 20 May 2018 11:11:08 PM\nBy news desk | Friday April 27th, 2018\nവടകര: ജനിച്ച നാള് മുതല് തുടങ്ങിയതാണ് രമിത്തിന്റെ ജീവിത ദുരിതം. ഏതൊരു മനുഷ്യ സ്‌നേഹിയുടെ കരളയിലിപ്പിക്കുന്ന കഥയാണ് മേമുണ്ട പുല്ലാഞ്ഞിയില് ശ്രീകുമാറിന്റെയും രതിയുടേയും മകനായ രമിത്തിന്റെ ജീവിതം. ജനിച്ച് രണ്ടാഴ്ച കഴിഞ്ഞപ്പോള് തലച്ചോറില് പുഴുപ്പ് ബാധിക്കുകയായിരുന്നു. കുറച്ച് കഴിഞ്ഞപ്പോള് തല നീരു വെച്ച് തടിക്കാന് തുടങ്ങി. 21 വര്‍ഷം കഴിഞ്ഞിട്ടും രോഗാവസ്ഥക്ക് വ്യത്യാസമില്ല.\nവീടെന്നു വിളിക്കാനാകാത്ത ഒറ്റ മുറിയിലാണ് രമിത്തിന്റേയും കുടുംബത്തിന്റെയും താമസം. കിടന്ന കിടപ്പില് ഒരിഞ്ച് മാറി കിടക്കാന് പരസഹായം വേണം. കൂട്ടിന് അച്ഛനും അമ്മയും മാത്രം. പ്രാഥമിക കാര്യങ്ങള് പൂര്‍ണ്ണമായും കിടന്ന കിടപ്പില് ചെയ്യുന്ന അവസ്ഥയില് മാതാപിതാക്കള്‍ക്ക് മകനെയും വിട്ട് പോകാന് കഴിയാത്ത അവസ്ഥ.\nവേദനയും പഴപ്പും മാറാന് വേണ്ടി ഡയമോക്‌സ് ഗുളികയാണ് അല്‍പ്പ ആശ്വാസം. ഒരു ദിവസം 500 രൂപയുടെ മരുന്ന് വേണം. സാമ്പത്തിക ബുദ്ധിമുട്ട് കാരണം പലപ്പോഴും മരുന്ന് മുടങ്ങാറുണ്ടെന്ന് മാതാപിതാക്കള് പറയുന്നു. ഗുളിക വാങ്ങാന് മരുന്നില്ലാതെ വരുമ്പോള് രമിത്ത്് വേദന കൊണ്ട് വാവിട്ട് കരയുന്നു. ക്ഷയരോഗിയായ ശ്രീകുമാര് ജോലിക്ക് പോകാന് കഴിയാത്ത അവസ്ഥയിലാണ്.\nശസ്ത്രകിയ്ര നടത്തി അസുഖം ഭേദമാക്കാമെന്ന് ഡോക്ടമാര് അഭിപ്രായപ്പെട്ടങ്കിലും സമാനമായ രോഗത്തിന് അടുത്തിടെ നടന്ന ശസ്ത്രക്രിയ പരാജയപ്പെട്ട്് രോഗി മരണപെട്ടതോടെ ശസ്ത്രക്രിയ ഒഴിവാക്കുകയായിരുന്നു. ഇപ്പോള് കോഴിക്കോട് മെഡിക്കല് കോളേജില് തുടര് ചികിത്സ നടത്തി വരികയാണ്. തങ്ങളുടെ ഓമന മകന് ജീവിച്ചിരിക്കുന്നുണ്ടല്ലോയെന്നാണ് ഈ കുടുംബത്തിന്റെ ഏക ആശ്വാസം.\nഅസൗകര്യങ്ങള് നിറഞ്ഞ വീട്ടില് മഴക്കാലം തുടങ്ങുന്നതോടെ പകര്‍ച്ചവ്യാധികള് രമത്തിന്റെ ദുരബല ശരീരത്തെ ആക്രമിക്കും. അസുഖം വന്നാല് 35 കിലോ ഭാരമുള്ള തലയും ശുഷക്കിച്ച ഉടലമുള്ള രമിത്തിനെയും നെഞ്ചോട് ചേര്‍ത്ത് ക്ഷയരോഗിയായ ശ്രീകുമാര് ആശുപത്രിയിലെത്തണം.\nനാട്ടുകാരുടെ സഹായത്തോടെ പിരിച്ചെടുത്ത തുക ഉപയോഗിച്ച് വീട് നിര്‍മ്മാണം തുടങ്ങിയെങ്കിലും പൂര്‍ത്തിയായില്ല.\nരമിത്തിന്റെ ചികിത്സക്കായി നല്ലൊരു തുക വേണം. ഇതിനിടെയില് വീട് നിര്‍മ്മാണം എങ്ങുമെത്താതെ പോവുകയാണ്.\nരമിത്തിന്റെയും കുടുംബത്തെയും സഹായിക്കാനായി ശ്രീകുമാറിന്റെ ഭാര്യയുടെ പേരിലും കനറാ ബാങ്ക് വടകര ശാഖയില് അക്കൗണ്ടിലോ നേരിട്ടോ ധനസഹായം ചെയ്യാവുന്നതാണ്. അക്കൗണ്ട് നമ്പര്:0753 108 103 662\nTags: baithul-rahma-project- special, MAGALATTU RAJAN SPECIAL, PAVITRAN SPECIAL STORY, ramith special story


"ഫ്രാൻസിൽ കിരീടപ്പോരാട്ടമില്ലെന്ന് പറയുന്നവർ പ്രീമിയർ ലീഗിലെ ലിവർപൂളിന്റെ കുതിപ്പ് കാണുന്നില്ലേ ?" | Fanport | Ligue 1 News Malayalam\nHome Football Ligue 1 “ഫ്രാൻസിൽ കിരീടപ്പോരാട്ടമില്ലെന്ന് പറയുന്നവർ പ്രീമിയർ ലീഗിലെ ലിവർപൂളിന്റെ കുതിപ്പ് കാണുന്നില്ലേ ?”\nഫ്രഞ്ച് ലീഗായ ലീഗ് വണ്ണിൽ കിരീട പോരാട്ടം ഇല്ലെന്ന് പറഞ്ഞവർക്ക് ശക്തമായ മറുപടിയുമായി പിഎസ്ജിയുടെ അർജന്റീനിയൻ സൂപ്പർ താരം എഞ്ചൽ ഡിമരിയ. ലീഗ് വണ്ണിനെ വൺ ടീം ലീഗെന്ന് കളിയാക്കുന്നവർ മറ്റു ലീഗുകൾ കാണുന്നില്ലേ എന്നും ഡി മരിയ ചോദിച്ചു. മോസ്റ്റ് കോമ്പിറ്റേറ്റീവ് ലീഗെന്ന് അവകാശപ്പെടുന്ന പ്രീമിയർ ലീഗിലും സ്ഥിതി മറിച്ചല്ല.\nഈ സീസണിൽ ജർഗൻ ക്ലോപ്പിന്റെ ലിവർപൂൾ 22 പോയന്റിന്റെ ലീഡുമായി കിരീടത്തിലേക്ക് അടുക്കുകയാണ്. ഇംഗ്ലണ്ടിൽ മറ്റ് ടീമുകളെ മൈലുകൾക്ക് പിന്നിലാക്കിയാണ് ലിവർപൂളിന്റെ കുതിപ്പ്. ലീഗ് വണ്ണിൽ സൂപ്പർ താരങ്ങളുടെ എണ്ണം കുറവായത് കാരണമാവാം ഫുട്ബോൾ സ്നേഹികൾക്ക് ഇത്തരമൊരു അഭിപ്രായമുണ്ടാകാൻ കാരണമായെക്കാം എന്നും ഡിമരിയ പറഞ്ഞു. ഫ്രാൻസിൽ തുടർച്ചയായ മൂന്നാം കിരീടത്തിലേക്ക് കുതിക്കുകയാണ് ഇപ്പോൾ പിഎസ്ജി. വിദേശ നിക്ഷേപകർ വന്നതിന് ശേഷം7ആം കിരീടമാണ് പിഎസ്ജി ലക്ഷ്യം വെക്കുന്നത്.\nPrevious articleദേശീയ സീനിയര് വനിതാ ഹോക്കി; ക്വാര്‍ട്ടര് ഫൈനല് ലൈനപ്പായി\nNext articleരണ്ട് മത്സരങ്ങളിൽ നിന്ന് വഴങ്ങിയത് 11 ഗോളുകൾ, ടൊറീനോ പരിശീലകൻ മസാരി പുറത്ത്!!


manju warrer's resignation news fake– News18 Malayalam\nമഞ്ജുവിന്റെ രാജി വാർത്ത വ്യാജം\nUpdated: July 4, 2018, 4:51 PM IST\nമലയാള സിനിമയിലെ വനിതാ കൂട്ടായ്മയായ വിമൺ ഇൻ സിനിമ കളക്ടീവിൽ നിന്ന് നടി മഞ്ജു വാര്യർ രാജി വെച്ചതായി വാർത്തകൾ പുറത്തു വന്നിരുന്നു. എന്നാൽ ഇത് വ്യാജമാണെന്നാണ് ഡബ്ല്യുസിസിയുമായി അടുത്ത വൃത്തങ്ങൾ വ്യക്തമാക്കുന്നത്. രാജി വാർത്തയ്ക്ക് പിന്നിൽ ആസൂത്രിത നീക്കമാണെന്ന് സംവിധായിക ദീദി ദാമോദരൻ മാതൃഭൂമി ഓൺലൈന് നൽകിയ പ്രതികരണത്തിൽ വ്യക്തമാക്കി.\nരാജിയെ കുറിച്ച് അറിയില്ലെന്നും അത്തരത്തിലൊരു തീരുമാനം മഞ്ജു എടുക്കില്ലെന്നുമാണ് ദീദി ദാമോദരൻ പറയുന്നത്. ഇപ്പോൾ നടക്കുന്ന പ്രചരണങ്ങളെ കുറിച്ച് അറിയില്ലെന്നും അവർ വ്യക്തമാക്കി. അതേസമയം സ്റ്റേജ് ഷോയുമായി ബന്ധപ്പെട്ട് അമേരിക്കയിലാണ് മഞ്ജു ഇപ്പോൾ.\nനടിയെ ആക്രമിച്ച കേസിൽ കുറ്റാരോപിതനായ നടൻ ദിലീപിനെ അമ്മയിൽ തിരിച്ചെടുത്തിട്ടും മഞ്ജു പ്രതികരിക്കാതിരുന്നത് ഏറെ വിമർശനങ്ങൾക്ക് കാരണമായിരുന്നു. നടിയെ ആക്രമിച്ച സംഭവത്തിന് പിന്നിൽ ഗൂഢാലോചനയുണ്ടെന്ന് ആദ്യം പ്രതികരിച്ചത് മഞ്ജു വാര്യർ ആയിരുന്നു. എന്നാൽ ദിലീപ് അറസ്റ്റിലായ ശേഷം മഞ്ജു കൂടുതൽ പ്രതികരണങ്ങളൊന്നും തന്നെ നടത്തിയിരുന്നില്ല. ഇതിനു പിന്നാലെയാണ് മഞ്ജുവാര്യർക്കെതിരെ വിമർശനങ്ങൾ ഉയർന്നത്.\nഡബ്ല്യു സിസി രൂപീകരിക്കുന്നതിൽ മഞ്ജുവും മുൻ നിരയിൽ ഉണ്ടായിരുന്നു. അതേസമയം വ്യക്തിപരമായ ചില കാരണങ്ങളാൽ തത്കാലം വിവാദങ്ങളിൽ നിന്ന് മഞ്ജുവിട്ടു നിൽക്കുകയാണെന്ന് രേവതി നേരത്തെ വ്യക്തമാക്കിയിരുന്നു.\nഇപ്പോൾ പ്രതികരണങ്ങളൊന്നും തന്നെ നടത്തേണ്ടെന്ന തീരുമാനത്തിലാണ് മഞ്ജുവെന്നും ഡബ്ല്യു സിസിയുമായി യാതൊരു പ്രശ്നവുമില്ലെന്നും രേവതി പറഞ്ഞിരുന്നു. എങ്ങനെ പ്രതികരിക്കണമെന്ന കാര്യത്തിൽ ഓരോരുത്തരുമെടുത്തത് വ്യക്തിപരമായ തീരുമാനമാണെന്നും അല്ലാതെ എന്ത് നിലപാടെടുക്കണമെന്ന് സംഘടന നിർദേശിച്ചിരുന്നില്ലെന്നും രേവതി പറഞ്ഞിരുന്നു.


സ്‌കൂള് ബസിനു നേരെ കര്‍ണിസേനയുടെ ആക്രമണം; അലറി കരഞ്ഞ് കുരുന്നുകള് – Chandrika Daily\nBy chandrika Thursday January 25, 2018 10:16 am\nസ്‌കൂള് ബസിനു നേരെ കര്‍ണിസേനയുടെ ആക്രമണം; അലറി കരഞ്ഞ് കുരുന്നുകള്\nന്യൂഡല്‍ഹി: പദ്മാവത് സിനിമയുടെ റിലീസുമായി ബന്ധപ്പെട്ട് കര്‍ണിസേന നടത്തുന്ന പ്രതിഷേധങ്ങള് അതിരു കടക്കുന്നു. ഹരിയാനയിലെ ഗുരുഗ്രാമില് സ്‌കൂള് ബസില് യാത്ര ചെയ്യുകയായിരുന്ന വിദ്യാര്‍ത്ഥികള്‍ക്കു നേരെയും കര്‍ണിസേന പ്രതിഷേധം…\nന്യൂഡല്‍ഹി: പദ്മാവത് സിനിമയുടെ റിലീസുമായി ബന്ധപ്പെട്ട് കര്‍ണിസേന നടത്തുന്ന പ്രതിഷേധങ്ങള് അതിരു കടക്കുന്നു. ഹരിയാനയിലെ ഗുരുഗ്രാമില് സ്‌കൂള് ബസില് യാത്ര ചെയ്യുകയായിരുന്ന വിദ്യാര്‍ത്ഥികള്‍ക്കു നേരെയും കര്‍ണിസേന പ്രതിഷേധം അഴിച്ചുവിട്ടു. ജി.ഡി ഗോയെങ്കെ വേള്‍ഡ് സ്‌കൂളിലെ വിദ്യാര്‍ത്ഥികള്‍ക്കു നേരെയാണ് ആക്രമണമുണ്ടായത്. റോഡില് പ്രതിഷേധിക്കുകയായിരുന്ന ജനക്കൂട്ടം സ്‌കൂള് ബസിനു നേരെ കല്ലെറിയുകയും ജനാലകള് അടിച്ചു തകര്‍ക്കുകയും ചെയ്തു. ബസിനുള്ളില് ഉണ്ടായിരുന്ന കുട്ടികള് പേടിച്ച് നിലവിളിക്കുന്ന വീഡിയോ പുറത്തുവന്നു. കര്‍ണിസേനാ പ്രവര്‍ത്തകര് തന്നെയാണ് ആക്രമണം നടത്തിയതെന്ന് വീഡിയോയില് വ്യക്തമാണെന്ന് പൊലീസ് പറഞ്ഞു. സംഭവത്തിനു ശേഷം ബസ് മുന്നോട്ടു പോകുന്നുണ്ടെങ്കിലും കുട്ടികളും അധ്യാപകരും നിലവിളിച്ച് നിലത്ത് ഭീതിയോടെ അരിക്കുന്നതാണ് വീഡിയോയിലുള്ളത്.\nസംഘര്‍ഷാവസ്ഥ രൂക്ഷമായതോടെ പ്രദേശത്ത് നിരോധനാജ്ഞ പ്രഖ്യാപിച്ചു. ചിത്രം പ്രദര്‍ശിപ്പിക്കുന്ന തിയറ്ററുകള്‍ക്കു നേരെയും ആക്രമണമുണ്ടാകാന് സാധ്യതയുള്ളതിനാല് സുരക്ഷ കര്‍ശനമാക്കി.\nഗുരുഗ്രാമില് തന്നെ 40ലധികം തിയറ്ററുകള് ചിത്രം പ്രദര്‍ശിപ്പിക്കുന്നതില് നിന്ന് പിന്മാറി. അതേസമയം മുംബൈയില് അക്രമം അഴിച്ചുവിട്ട അമ്പതോളം കര്‍ണിസേന പ്രവര്‍ത്തകരെ പൊലീസ് അറസ്റ്റു ചെയ്തു.\nCategories: Culture, More, Views Tags: karni sena, padmavad, school bus attack


വര്‍ഷത്തില് പത്ത് ലക്ഷത്തിലധികം പണമായി പിന്‍വലിച്ചാല് നികുതി - FUTURE KERALA - Daily on Business Economy and Society\nകൂടുതല് പണം പിന്‍വലിക്കുന്നതിന് ആധാര് നിര്‍ബന്ധമാക്കുന്നതിനുള്ള നിര്‍ദേശവും സര്‍ക്കാരിന്റെ പരിഗണനയില്\nന്യൂഡെല്‍ഹി: നോട്ടായി പിന്‍വലിക്കുന്ന പണത്തിന് നികുതി ഏര്‍പ്പെടുത്തുന്നതിനുള്ള സാധ്യതകള് കേന്ദ്ര സര്‍ക്കാര് തേടുന്നു. രാജ്യത്ത് നോട്ട് ഇടപാടുകള് നിരുത്സാഹപ്പെടുത്തി ഡിജിറ്റല് ഇടപാടുകള് പ്രോത്സാഹിപ്പിക്കുന്നതിനുള്ള ശ്രമങ്ങളുടെ ഭാഗമായാണ് ഈ നീക്കം. വര്‍ഷത്തില് പത്ത് ലക്ഷത്തിലധികം രൂപ പണമായി പിന്‍വലിക്കുന്നവര്‍ക്ക് നികുതി ഏര്‍പ്പെടുത്താനാണ് കേന്ദ്രം ആലോചിക്കുന്നത്.\nകൂടുതല് പണം പിന്‍വലിക്കുന്നതിന് ആധാര് നിര്‍ബന്ധമാക്കുന്നതിനുള്ള നിര്‍ദേശവും സര്‍ക്കാര് പരിഗണിക്കുന്നുണ്ടെന്നാണ് വിവരം. പണം പിന്‍വലിച്ചവരെ എളുപ്പം കണ്ടെത്താനും ഇവര് നികുതി അടയ്ക്കുന്നുണ്ടോ എന്നി പരിശോധിക്കാനും ഇത് സഹായിക്കും. സവിശേഷ തിരിച്ചറിയല് നമ്പര്, ഒറ്റത്തവണ പാസ്‌വേര്‍ഡ് എന്നിവ ഉള്‍പ്പെടുന്നതിനാല് ആധാര് ദുരുപയോഗം ചെയ്ത് പണം എടുക്കാന് സാധിക്കില്ലെന്നും സര്‍ക്കാര് വൃത്തങ്ങള് അറിയിച്ചു.\nതൊഴിലുറപ്പ് പദ്ധതിയിലെ ഗുണഭോക്താവ് ആധാര് ഉപയോഗിച്ച് രസീതുകള് ആധികാരികമാക്കേണ്ടതുണ്ട്. പക്ഷെ, അഞ്ച് ലക്ഷം രൂപ വരെ പിന്‍വലിക്കുന്നവര് ഇക്കാര്യങ്ങള് ചെയ്യേണ്ടതില്ലെന്നും ബന്ധപ്പെട്ട വൃത്തങ്ങള് വ്യക്തമാക്കി. പൊതുവെ വ്യക്തികള്‍ക്കും ബിസിനസുകാര്‍ക്കും വര്‍ഷത്തില് പത്ത് ലക്ഷത്തില് കൂടുതല് തുക നോട്ടായി പിന്‍വലിക്കേണ്ടി വരില്ലെന്നാണ് കേന്ദ്ര സര്‍ക്കാരിന്റെ കാഴ്ചപ്പാട്.\nജൂലൈ അഞ്ചിന് സമ്പൂര്‍ണ ബജറ്റ് അവതരിപ്പിക്കുന്നതിന് മുന്നോടിയായാണ് പണം പിന്‍വലിക്കുന്നതിന് നികുതി ഏര്‍പ്പെടുത്താനുള്ള നിര്‍ദേശം വെച്ചിട്ടുള്ളത്. എങ്കിലും ഇക്കാര്യത്തില് അന്തിമ തീരുമാനമായിട്ടില്ലെന്നാണ് വിവരം. രാജ്യത്തെ മധ്യവര്‍ഗ്ഗത്തിനും പാവപ്പെട്ടവര്‍ക്കും ഭാരമാകുന്ന തരത്തില് ഒന്നും ചെയ്യേണ്ടതില്ലെന്നാണ് സര്‍ക്കാരിന്റെ നിലപാട്.\nഡിജിറ്റല് ഇടപാടുകള് നടത്താന് അവസരമുള്ളപ്പോള് പത്ത് ലക്ഷം രൂപയിലധികം നോട്ടായി പിന്‍വലിക്കേണ്ടതുണ്ടോ എന്നാണ് സര്‍ക്കാര് ചോദിക്കുന്നത്. എന്‍ഇഎഫ്ടി, ആര്‍ടിജിഎസ് ഇടപാടുകള്‍ക്ക് ബാങ്കുകള് ചാര്‍ജ് ഈടാക്കില്ലെന്ന് കഴിഞ്ഞയാഴ്ച റിസര്‍വ് ബാങ്ക് ഓഫ് ഇന്ത്യ അറിയിച്ചിരുന്നു. ഇത് ഡിജിറ്റല് ഇടപാടുകള് പ്രോത്സാഹിപ്പിക്കാനാണെന്ന് സര്‍ക്കാര് ചൂണ്ടിക്കാട്ടി.\nകാര്‍ഡ് ഇടപാടുകള്‍ക്കുള്ള ചാര്‍ജുകള് ഒഴിവാക്കുന്ന കാര്യവും പരിശോധിക്കുന്നുണ്ട്. ഇതിനായി ഒരു സമിതിയെയും കേന്ദ്ര ബാങ്ക് നിയോഗിച്ചിട്ടുണ്ട്. കുറച്ച് വര്‍ഷം മുന്‍പ് ബിസിനസ് ചെലവുകള് കൈകാര്യം ചെയ്യുമ്പോള് ബിസിനസുകാര്‍ക്ക് ഡിജിറ്റല് അല്ലെങ്കില് ചെക്ക് ഇടപാടുകള് സര്‍ക്കാര് നിര്‍ബന്ധമാക്കിയിരുന്നു. ഇതിന്റെ ഫലമായി വന്‍കിട കമ്പനികള് 10,000 രൂപയിലധികമുള്ള ശമ്പളം ചെക്ക് മുഖേനയോ ബാങ്ക് ട്രാന്‍സ്ഫര് വഴിയോ നല്‍കിതുടങ്ങിയിട്ടുണ്ട്.\nഒരു പതിറ്റാണ്ട് മുന്‍പ് യുപിഎ സര്‍ക്കാര് ബാങ്കില് നിന്നും പണം പിന്‍വലിക്കുന്നതിന് നികുതി ഏര്‍പ്പെടുത്തിയിരുന്നു. എന്നാല് ജനങ്ങളുടെ പ്രതിഷേധത്തെ തുടര്‍ന്ന് ഇത് പിന്‍വലിച്ചു. 2016 അവസാനത്തിലാണ് ആന്ധ്രാപ്രദേശ് മുഖ്യമന്ത്രി ആയിരുന്ന എന് ചന്ദ്രബാബു നായിഡു അധ്യക്ഷനായ ഉന്നതതല സമിതി 50,000 രൂപയിലധികം പിന്‍വലിക്കുമ്പോള് നികുതി ചുമത്താനുള്ള നിര്‍ദേശം മുന്നോട്ടുവെച്ചത്. നോട്ട് അസാധുവാക്കലിനുശേഷം നോട്ട് ഉപയോഗം കുറയ്ക്കാനുള്ള മറ്റ് നിര്‍ദേശങ്ങളും സമിതി മുന്നോട്ടുവെച്ചിരുന്നു. എന്നാല് ഇത് നടപ്പാക്കാനായില്ല.\nTags:\t10 lakh withdrawing, tax


തെങ്കര പഞ്ചായത്തിൽ നാടകീയ നീക്കങ്ങള് : Deepika.com Nattu Visesham\nതെങ്കര പഞ്ചായത്തിൽ നാടകീയ നീക്കങ്ങള്\nSunday, September 8, 2019 11:40 PM IST\nമണ്ണാർക്കാട്: തെങ്കര പഞ്ചായത്തിൽ നാടകീയ നീക്കങ്ങൾ.കഴിഞ്ഞ ഏതാനും മാസങ്ങളായി തെങ്കര പഞ്ചായത്തിൽ നടക്കുന്നത് നാടകീയ നീക്കങ്ങൾ. ഇടതുപക്ഷവും വലതുപക്ഷവും നടത്തുന്ന നാടകർ നീക്കങ്ങൾക്ക് ബലിയാടുന്നത് ജനങ്ങളാണ്. അദ്യം ഇടതുപക്ഷവും പിന്നീട് വലതു പക്ഷവും വീണ്ടും ഇടതും ഭരണ സമിതിയിലേക്ക് വരുന്നതും അസ്ഥയാണ്. മുൻ വൈസ് പ്രസിഡന്‍റ് മുഹമ്മദ് മരിച്ചതിനെ തുടർന്ന്  ഒഴിവുവന്ന സീറ്റിലേക്കാണ് ഉപതിരഞ്ഞെടുപ്പ് നടന്നത്.\nസ്വതന്ത്രസ്ഥാനാർഥിയായി ഇരുമുന്നണികളെയും കീഴടക്കിയ ഇദ്ദേഹത്തെ ഇടതുപിന്തുണയോടെ വൈസ് പ്രസിഡന്‍റാക്കുകയായിരുന്നു. അന്തരിച്ച സി.എച്ച്. മുഹമ്മദിന്‍റെ മകനായിരുന്നു ഉപതിരഞ്ഞെടുപ്പിൽ എൽഡിഎഫ് സ്ഥാനാർഥി.\nഇദ്ദേഹം വിജയിച്ചതോടെ ഭരണ സമിതിയിൽ നിലവിൽ എട്ട് പ്രതിനിധികളുണ്ടായിരുന്ന എൽഡി.എഫിൻറ അംഗബലം ഒന്പതായി.\n2015 മുതൽ എൽഡിഎഫ് ഭരിച്ചിരുന്ന പഞ്ചായത്തിൽ പ്രസിഡന്‍റ് കെ. സാവിത്രിക്കെതിരെയും വൈസ് പ്രസിഡൻറ് സി.എച്ച്. മുഹമ്മദിനെതിരെയും യുഡിഎഫ്. അവിശ്വാസം കൊണ്ടുവന്നതോടെയാണ് പഞ്ചായത്ത് ഭരണം എൽഡിഎഫിന്നഷ്ടമായത്, യുഡിഎഫിലെ ഏഴ് അംഗങ്ങൾക്കൊപ്പം സി പിഐ.യുടെയും ബിജെപിയുടെയും ഓരോ അംഗവും അവിശ്വാസത്തെ അനുകൂലിച്ച് വോട്ട് ചെയ്തു. മണ്ണാർക്കാട് മേഖലയിൽ കാലങ്ങളായി നിലനി ന്നിരുന്ന സിപിഎം-സിപിഐ പോരായിരുന്നു പഞ്ചായത്തിലെ ഭരണം എൽഡിഎഫിന് നഷപ്പെടാൻ ഇടവ രുത്തി യിരുന്നത്. തുടർന്ന് നടന്ന തെരഞ്ഞെടുപ്പിൽ മുസ്ലിംലീഗിലെ എ. സലീന നറുക്കെടുപ്പിലൂടെ പഞ്ചായത്ത് പ്രസിഡന്‍റായി.\nവൈസ് പ്രസിഡന്‍റായി സി.എച്ച്. മുഹമ്മദുതന്നെ നറുക്കെടുപ്പിൽ വീണ്ടും വിജയിച്ചിരുന്നു. സി.എച്ച്. മുഹമ്മദിന്‍റവിയോഗത്തോടെ സി.പി.എമ്മിലെ എ. ഷൗക്കത്തിനെ വൈസ്പ്രസിഡന്‍റായി തെരഞ്ഞെടുത്തിരുന്നു. ഇപ്പോൾ ഇടതുപക്ഷങ്ങൾ ഒന്നായതോടെ വലതുപക്ഷത്തിന് എതിരെ ഇടതു പക്ഷം അവിശ്വസപ്രമേയ നോട്ടീസ് കൊണ്ടുവന്നിരിക്കുകയാണ്.


mla u prathibha detaild aboutaday ofalaw maker | എന്തു കണ്ടാലും രാഷ്ട്രീയക്കാരെ കുറ്റം പറയുന്നവര് ഇത് അറിയണം; തുറന്നെഴുത്തുമായി പ്രതിഭ എംഎല്‍എ - Malayalam Oneindia\n1 min ago അരൂര് സമ്പൂര്‍ണ ലോക്ഡൗണില്... എല്ലാ റോഡുകളും അടച്ചു, ഇനി ദേശീയപാതയിലേക്ക് കടക്കാനാവില്ല!!\nPublished: February 20 2020, 12:23 [IST]\nആലപ്പുഴ: ഒരു ജനപ്രതിനിധി ഒരു ദിവസം കൈകാര്യം ചെയ്യുന്ന വിഷയങ്ങളേക്കുറിച്ചും നേരിടേണ്ട ബുദ്ധിമുട്ടുകളേ കുറിച്ചു തുറന്നെഴുത്തുമായി കായംകുളം എംഎല്‍എ യു പ്രതിഭ. എവിടെ എന്തു കണ്ടാലും ജനപ്രതിനിധികളെയും രാഷ്ട്രീയക്കാരെയും കുറ്റപ്പെടുത്തുന്ന ഒരു പൊതുബോധത്തിൽ നിന്നും നമ്മുടെ സമൂഹം ഉണരേണ്ടതിന്റെ അനിവാര്യതയിലേക്കാണ് ഈ കുറിപ്പെന്നും എംഎല്‍എ വ്യക്തമാക്കുന്നു.\nയു പ്രതിഭയുടെ ഫേസ്ബുക്ക് കുറിപ്പിന്‍റെ പൂര്‍ണ്ണ രൂപം ഇങ്ങനെ..\nഎവിടെ എന്തു കണ്ടാലും ജനപ്രതിനിധികളെയും രാഷ്ട്രീയക്കാരെയും കുറ്റപ്പെടുത്തുന്ന ഒരു പൊതുബോധത്തിൽ നിന്നും നമ്മുടെ സമൂഹം ഉണരേണ്ടതിന്റെ അനിവാര്യതയിലേക്കാണ് എന്റെ ഈ കുറിപ്പ്.\nരാവിലെ ഹെൽത്ത് സബ്ജക്ട് കമ്മറ്റിയിൽ പങ്കെടുത്തു. ഷൈലജ ടീച്ചറുമൊത്ത്. ബജറ്റിൽ ആരോഗ്യ രംഗത്ത് ചെയ്യുന്ന കാര്യങ്ങളെ കുറിച്ചും അധിക ഫണ്ട് വകയിരുത്തുന്നതിനെക്കുറിച്ചും ഒക്കെ വിശദമായ സബ്ജക്ട് കമ്മറ്റി. ഇറങ്ങാൻ നേരം കായംകുളത്തെ താലൂക്ക് ആശുപത്രിയുടെ തുടർ പ്രവർത്തനത്തെ ക്കുറിച്ചും ടീച്ചറോട് സംസാരിച്ചു. എല്ലാം വേഗമാക്കാം മോളെ എന്ന മറുപടി തന്നു. തുടർന്ന് ഹെൽത്ത് സെക്രട്ടറിയോടും സംസാരിച്ചു. വേഗമാക്കാൻ ഇടപെടണം എന്ന് ആവശ്യപ്പെട്ടു.\nതുടർന്ന് ഹൈവേയിൽ ലൈറ്റ് ഇടുന്നതിനെക്കുറിച്ച് (നേരത്തെ ഉണ്ടായിരുന്നില്ല) എൽ എ ഫണ്ട് പ്രത്യേക അനുവാദം വാങ്ങിച്ചിട്ടും എന്താണ് ഭരണാനുമതി ലഭിക്കാത്തത് എന്ന് ഫോളോ അപ്പ് തുടങ്ങി.. ഇതൊക്കെ വേഗം തരേണ്ടതല്ലേ. As early As Possible എന്നല്ലേ ഉദ്യോഗസ്ഥർ ചിന്തിക്കേണ്ടത്. വെളിച്ചം കൊടുക്കാനും അപകടം കുറക്കാനുമാണ് എം എൽ എ ശ്രമിച്ചത്. അപ്പോഴാണ് പിഎ പറയുന്നത് ആ സെക്ഷനിലെ സ്റ്റാഫിന്റെ അമ്മ മരണപ്പെട്ടെന്ന്.\nഎം എൽ എയുടെ തെറ്റാണോ\nഅനുശോചനം അറിയിക്കുന്നതിനൊപ്പം പറയട്ടെ പകരം മറ്റൊരാൾ ചെയ്യാനുള്ള സംവിധാനം വേണ്ടതാണ്. വീണ്ടും അതു വൈകുന്നു. എം എൽ എയുടെ തെറ്റാണോ. അല്ല എന്ന് തന്നെ ഉത്തരം. പക്ഷേ ജനം ഈ നടപടി ക്രമത്തെക്കുറിച്ച് അറിയുന്നുണ്ടോ. അടുത്തത് കിഫ്ബി റോഡ് സമയബന്ധിതമായി തീർക്കുന്നതിനുള്ള ഇടപെടൽ.\nഈ വിധം കലാപരിപാടികൾ\nകോൺട്രാക്ടറെ വിളിച്ചു. അദ്ദേഹത്തിന്റെ ഇതര സംസ്ഥാന തൊഴിലാളിയെ നാട്ടുകാരിലൊരാൾ തല്ലിയ കാര്യം പറഞ്ഞു. തല്ലാൻ പാടില്ല തെറ്റ് തന്നെയാണ്. റോഡ് സമയബന്ധിതമായി തീർക്കാൻ ഞാൻ പെടാപ്പാട് പെടുമ്പോഴാണ് ഈ വിധം കലാപരിപാടികൾ. ശേഷം കോൺട്രാക്ടർ പറഞ്ഞു9മാസമായി കേരള വാട്ടർ അതോറിറ്റി യിലേക്ക് രണ്ട് കലുങ്കുകൾ പണിയുന്നയിടത്തെ ക്രോസ് പൈപ്പ് ലൈൻ മാറ്റുന്നതിനുള്ള ഉള്ള പണം അടച്ചിട്ടെന്നും എന്നാൽ എന്നാൽ ഈ ഒമ്പത് മാസമായിട്ടും വാട്ടർ അതോറിറ്റിയുടെ ഭാഗത്തുനിന്ന് യാതൊരുവിധ നടപടി ഉണ്ടായില്ല എന്നും ഞാൻ ഓർക്കുന്നു.\nഅവർ ഇത് ചെയ്തില്ല\nഭഗവതിപടി മല്ലികാട്ടുകടവ് എട്ടു കിലോമീറ്റർ റോഡ് നിർമ്മാണ പ്രവർത്തനങ്ങൾ വിലയിരുത്താനായി ഞാൻ ചെന്നപ്പോൾ വാട്ടർ അതോറിറ്റിയുടെ അസിസ്റ്റൻറ് എഞ്ചിനീയറിനോട് നേരിട്ട് ഇക്കാര്യം പറഞ്ഞത്. എന്നിട്ടും നാളിതുവരെ അവർ ഇത് ചെയ്തില്ല. ഇന്ന് ഞാൻ വീണ്ടും അസിസ്റ്റൻറ് എക്സിക്യൂട്ടീവ് എഞ്ചിനീയറെ വിളിച്ചു വേഗമാക്കാൻ നിർദ്ദേശിച്ചു.\nശമ്പളം വാങ്ങുന്ന നന്ദിയില്ലായ്മയുടെ പ്രതീകങ്ങളായി ഉദ്യോഗസ്ഥർ മാറുന്നത് മൂലം പഴി കേൾക്കുന്നത് ജനപ്രതിനിധികളാണ്. ഇവിടെ വാട്ടർ അതോറിറ്റി ഉദ്യോഗസ്ഥർ കോൺട്രാക്ടർ പണം അടച്ചിട്ടും കാലതാമസം വരുത്തി. ഉത്തരവാദിത്വം വാട്ടർ അതോറിറ്റിയുടെ തന്നെ. ഇത് ജനങ്ങൾ അറിയുന്നില്ല . ഇതാണ് ജനങ്ങൾ അറിയേണ്ടത്.\nഉഴപ്പൻമാരും ഉഴപ്പികളുമായ ഉദ്യോഗസ്ഥരോട് (നല്ല ഉദ്യോഗസ്ഥരോടല്ല ഇത് പറയുന്നത്) " നിങ്ങൾക്ക് ശമ്പളം വാങ്ങി ഫുഡ് അടിച്ചു സുഖലോലുപതയിൽ കഴിയുവാനുള്ള ഉള്ള ലാവണങ്ങൾ അല്ല സർക്കാർ സ്ഥാപനങ്ങൾ " ഇതാണ് ജനം ചോദ്യം ചെയ്യേണ്ടത്. ഇതാണ് ജനം അറിയേണ്ടത്.\nഅടുത്തത് സ്കൂൾ കെട്ടിടം. കോൺട്രാക്ടർ സബ് കോൺട്രാക്ടർക്ക് പണം കൊടുക്കില്ല. ഫോണും എടുക്കില്ല. എം എൽ എമാരുടെ സ്വപ്ന പദ്ധതികൾ ആണ് ഇത്തരക്കാർ മൂലം മെല്ലെ ആകുന്നത്.. ഓരോ നിർമ്മാണ പ്രവർത്തനവും സമയ ബന്ധിതമായി പൂർത്തി യാക്കിയില്ലെങ്കിൽ അത് അനീതി തന്നെയാണ്. ജനപ്രതിനിധികൾക്ക് ഫണ്ട് അനുവദിക്കാനും ഫോളോ അപ് ചെയ്യാനും അല്ലേ കഴിയുള്ളൂ. ഇതും ജനം അറിയണം.\nകായംകുളം ടെക്സ്മോ റോഡ് പലരും എം എൽ എ എന്ന നിലയിൽ എന്നോട് ചോദിക്കാറുണ്ട്. സത്യമാണ് എന്നോടാണ് ചോദിക്കേണ്ടത്. പക്ഷേ സത്യാവസ്ഥ അറിയണമല്ലോ. ടെക്സ് മോ ഷഹീദർ പള്ളി മാർക്കറ്റ് പുതിയിടം റോഡ് നബാർഡിൽ ഉൾപ്പെടുത്തി തുടങ്ങി. ഒരു കള്ള കോൺട്രാക്ടർ നെറിയില്ലാത്തവൻ മെഹബൂസ് വന്നെടുത്തു. സിനിമാ പിടിക്കാൻ ഇടക്ക് പോയി കോൺട്രാക്ടർ എന്നും കേൾക്കുന്നു.\nഎന്തായാലും റോഡ് പണി സമയബന്ധിതമായി തീർക്കാൻ കഴിഞ്ഞില്ല. ഇയാളെ ബ്ലാക്ക് ലിസ്റ്റിൽ ഉൾപ്പെടുഞാൻ ഞാൻ ശുപാർശ ചെയ്തിട്ടുണ്ട്. ഇത്തരക്കാരെ മേലിൽ നിർമ്മാണ പ്രവർത്തനങ്ങൾ ഏറ്റെടുക്കാൻ അനുവദിക്കരുത്. അത്രയുംതെറി നാട്ടുകാർ വക ജനപ്രതിനിധികൾക്ക് കേട്ടിട്ടുണ്ടാവും. ആരെങ്കിലും ഉദ്യോഗസ്ഥരെ ഒരു ഫോൺ ചെയ്തു പോലും ചോദിക്കില്ല.\nനല്ല കോൺട്രാക്ടർ നിർമ്മാണ പ്രവർത്തനങ്ങൾ ഏറ്റെടുക്കുക. ഉദ്യോഗസ്ഥർ കൃത്യമായും സമയബന്ധിതമായും ഇടപെട്ട് പ്രവൃത്തികൾ തീർക്കുക. കളക്ടർമാർ എം എൽ എ വർക്കുകൾ മോനിറ്റർ ചെയ്യുക, ഇതൊക്കെ ചെയ്യണം. 10 ലക്ഷം രൂപയുടെ പ്രവർത്തി തീർക്കാൻ 150 ദിവസം , 40 ലക്ഷം വർക്ക് തീർക്കാൻ 150 ദിവസം.\nചുമ്മാ അങ്ങ് തട്ടും\nജില്ലാ പഞ്ചായത്തിന്റെ എക്സിക്യൂട്ടീവ് എഞ്ചിനീയറുടെ കുസ്യതി എങ്ങനെയുണ്ട്. ചുമ്മാ അങ്ങ് തട്ടും. ഒന്നിനും ഒരു വ്യക്തതയുമില്ല.. ഇനി ചില കെട്ടിടങ്ങൾ ചെയ്താൽ ഇലക്ടിഫിക്കേഷൻ ഉണ്ടാവുകയേ ഇല്ല. ഇതൊക്കെ ജനപ്രതിനിധികൾ അനുഭവിക്കുന്ന പച്ചയായ അനുഭവങ്ങൾ.ഓരോ ഫോൺ കാളിലും ഞങ്ങളുടെ എനർജി എത്രയാണ് നഷ്ടപ്പെടുന്നത് എന്നറിയാമോ. പക്ഷേ ഈ ഫോളോഅപ്പ് ആരും അറിയാറില്ല..\nജനപ്രതിനിധികൾ ചെയ്യുന്ന ആത്മാർത്ഥത പലപ്പോഴും പല ഉദ്യോഗസ്ഥർക്കും ഇല്ല . വൈകി എത്തുന്ന നീതി അനീതി ആണ്.. ഉദ്യോഗസ്ഥരെ ഭയക്കാതിരിക്കുക. ജില്ലാ കളക്ടർ ഉൾപ്പെടെ ആരെയും ജനം ഭയക്കാതെ ഇരിക്കുക. ജനാധിപത്യ സംവിധാനം അത് പ്രവർത്തിക്കുന്നത് തന്നെ ജനങ്ങൾക്ക് വേണ്ടിയാണ്.\nU Prathibha mla politician cpm എംഎല്‍എ കായംകുളം സിപിഎം യു പ്രതിഭ politics\nmla u prathibha details aboutaday ofalaw maker\nStory first published: Thursday, February 20, 2020, 12:23 [IST]


സമ്പൂര്‍ണ സാമൂഹിക സുരക്ഷ ഉറപ്പാക്കും - Janayugom Online\nBy: Web Desk | Friday2February 2018 12:28 PM IST\nതിരുവനന്തപുരം: സാമൂഹ്യ സുരക്ഷ പദ്ധതികള് മുന്നോട്ടുകൊണ്ടുപോകുമെന്നും സമ്പൂര്‍ണ സാമൂഹിക സുരക്ഷ ഉറപ്പാക്കുമെന്നും ധനമന്ത്രി തോമസ് ഐസക്ക്.\nആലപ്പുഴയിലെ വിശപ്പുരഹിത പദ്ധതി കേരളത്തില് വ്യാപിപ്പിക്കുന്നതിനായി 20 കോടി രൂപയും ബജറ്റില് പ്രഖ്യാപിച്ചു. ഭക്ഷ്യസുരക്ഷാനിയമം കഴിഞ്ഞ സര്‍ക്കാര് വേണ്ട മുന്നൊരുക്കങ്ങളോടെ നടപ്പാക്കിയില്ലെന്നും ധനമന്ത്രി കുറ്റപ്പെടുത്തി.\nസാമൂഹികക്ഷേമ പെന്‍ഷനില് അനര്‍ഹരെ കണ്ടെത്താന് നടപടി സ്വീകരിക്കും. ഒരു ലക്ഷം രൂപയില് കൂടുതല് വരുമാനമുള്ളവരെ കണ്ടെത്തി ഒഴിവാക്കും. ആദായനികുതി നല്‍കുന്നവര്‍ക്കൊപ്പം താമസിക്കുന്നവര്‍ക്ക് ക്ഷേമപെന്‍ഷന് നല്‍കില്ല. മാര്‍ച്ച് മാസത്തിനകം അനര്‍ഹര് സ്വയം ഒഴിവാകണമെന്നും ധനമന്ത്രി പറഞ്ഞു.\nതുടര്‍ന്ന് ഇത് പരിശോധിക്കാന് സര്‍വേ നടത്തും. പെന്‍ഷനുളള നിബന്ധന പുതുക്കിയിട്ടുണ്ട്. രണ്ടേക്കര് സ്ഥലം, 1200 ചതുരശ്ര അടി വീട്, 1000 സിസി കാറുളളവര്, ആദായനികുതി നല്‍കുന്നവര് എന്നിവര് പെന്‍ഷനില്‍നിന്ന് ഒഴിവാകും\nഅതേസമയം, പ്രതികൂല സാഹചര്യങ്ങള്‍ക്കിടയിലും സംസ്ഥാനത്തിന്റെ ആഭ്യന്തര വളര്‍ച്ച ദേശീയ ശരാശരിയേക്കാള് മികച്ചതെന്ന് ധനമന്ത്രി പറഞ്ഞു. കേരളത്തിന്റേത് 7.4 ശതമാനമെങ്കില് രാജ്യത്തിന്റേത് 7.1 ശതമാനം മാത്രമാണ്. ഭക്ഷ്യ സബ്സിഡിയായി 954 കോടിരൂപയും നീക്കിവെച്ചു\nതെരഞ്ഞെടുക്കപ്പെട്ട റേഷന് കടകള് മാര്‍ജിന് ഫ്രീയാക്കും. പട്ടിണി കിടക്കുന്ന ഒരാളും കേരളത്തില് ഇല്ലെന്ന് മൂന്ന് വര്‍ഷത്തിനുള്ളില് ഉറപ്പുവരുത്തും. ഭക്ഷ്യ സുരക്ഷാ നിയമം നടപ്പാക്കുന്നതിന് 31 കോടി രൂപ പ്രത്യേകം വകയിരുത്തും. ഇത് റേഷന് കടകളുടെ നവീകരണത്തിനും ഇ ഗവേണന്‍സിനും വേണ്ടിയാണ്.\nപരീക്ഷണാടിസ്ഥാനത്തില് തിരഞ്ഞെടുത്ത റേഷന് കടകളെ മാര്‍ജിന് ഫ്രീ പലചരക്കുകടകളാക്കുമെന്നും ബജറ്റ് വിശദീകരിച്ചു.


ന്യൂഡല്‍ഹി: ജമ്മു കാശ്മീരിലെ കത്വയില് എട്ട് വയസുകാരി ആസിഫയെ കൂട്ടബലാത്സംഗം ചെയ്ത് കൊന്ന സംഭവം സങ്കല്‍പ്പിക്കാന് പോലും സാധിക്കാത്ത ക്രൂരതയാണെന്ന് കോണ്‍ഗ്രസ് അദ്ധ്യക്ഷന് രാഹുല് ഗാന്ധി. മനുഷ്യത്വത്തിനെതിരായ ആക്രമണമാണിതെന്നും രാഹുല് ഗാന്ധി വിമര്‍ശിച്ചു. വിഷയത്തെ രാഷ്ട്രീയവത്കരിക്കുന്നതിനെയും ഇദ്ദേഹം വിമര്‍ശിച്ചു.\n‘എങ്ങനെയാണ് ഇത്തരമൊരു കേസിലെ പ്രതികളെ ആര്‍ക്കെങ്കിലും ന്യായീകരിക്കാന് സാധിക്കുക?’ രാഹുല് ഗാന്ധി ചോദിച്ചു. പ്രതികളെ ശിക്ഷിക്കാതിരിക്കാന് സാധിക്കില്ലെന്ന് ട്വിറ്ററില് കുറിച്ച അദ്ദേഹം നിരപരാധിയായ ഒരു കുഞ്ഞിന് നേര്‍ക്കുണ്ടായ ഇത്രയും നീചമായ ക്രൂരതയെ ന്യായീകരിച്ച് നമ്മള് എന്ത് നേടുമെന്നും അദ്ദേഹം ചോദിച്ചു.\nകത്തുവ, ഉന്നാവ് സംഭവങ്ങളില് പ്രതിഷേധിക്കുന്നതിന് വ്യാഴാഴ്ച അര്‍ധരാത്രി ഡല്‍ഹിയില് മെഴുകുതിരി കത്തിച്ച് പ്രതിഷേധ മാര്‍ച്ച് നടത്തുമെന്നും അദ്ദേഹം പ്രഖ്യാപിച്ചു. കത്തുവ, ഉന്നാവ് സംഭവങ്ങളില് പ്രതിഷേധിച്ചുകൊണ്ട് ഇന്നു രാത്രി മെഴുകുതിരി കത്തിച്ച് പ്രതിഷേധ പ്രകടനം നടത്താന് അദ്ദേഹം ആഹ്വാനം ചെയ്തു. ഡല്‍ഹിയിലെ ഇന്ത്യാ ഗേറ്റിലാണ് പ്രതിഷേധം സംഘടിപ്പിക്കുന്നത്. അക്രമത്തിനും നീതി നിഷേധത്തിനുമെതിരെ പ്രതിഷേധിക്കുന്നതിന് സമാധാനപരമായി നടത്തുന്ന മാര്‍ച്ചില് മെഴുകുതിരി കത്തിച്ച് തന്നോടൊപ്പം ചേരണമെന്ന് അദ്ദേഹം അഭ്യര്‍ഥിച്ചു.\nകഴിഞ്ഞ ജനുവരി 10 നാണ് രസനയിലെ വീടിന് സമീപത്തുനിന്നും ആസിഫയെ കാണാതാവുന്നത്. തുടര്‍ന്ന് ഏഴു ദിവസത്തിന് ശേഷമാണ് വനപ്രദേശത്ത് നിന്ന് പെണ്‍കുട്ടിയുടെ മൃതദേഹം കണ്ടെടുത്തത്. റവന്യൂ ഉദ്യോഗസ്ഥന് ഉള്‍പ്പടെ എട്ട് പേര് ചേര്‍ന്നാണ് എട്ടുവയസ്സുകാരിയെ ക്രൂരമായി കൊലപ്പെടുത്തിയത്. തിങ്കളാഴ്ച പൊലീസ് സമര്‍പ്പിച്ച 18 പേജുളള കുറ്റപത്രത്തില് ബലാത്സംഗത്തെക്കുറിച്ചും കൊലപാതകത്തെക്കുറിച്ചും ഞെട്ടിക്കുന്ന വിവരങ്ങളാണ് ഉണ്ടായിരുന്നത്.\nജനുവരി 10ന് കാണാതായ കുട്ടിയുടെ മൃതദേഹം7ദിവസത്തിന് ശേഷം സമീപത്തെ വനപ്രദേശത്ത് നിന്നായിരുന്നു കണ്ടെത്തിയത്. ദീപക് ഖജൂരിയ, സുരീന്ദര് കുമാര്, പര്‍വേസ് കുമാര് എന്നീ സ്‌പെഷല് പൊലീസ് ഓഫീസര്‍മാര് 1.5 ലക്ഷം രൂപ കൈക്കൂലി വാങ്ങുകയും കൊലയ്ക്ക് കൂട്ടു നില്‍ക്കുകയും ചെയ്‌തെന്നും കുറ്റപത്രത്തില് പറയുന്നു. ഹെഡ് കോണ്‍സ്റ്റബിളായ തിലക് രാജ്, എഎസ്‌ഐ ആനന്ദ് ദുട്ട എന്നിവരും കൂട്ടുനിന്നു. വിരമിച്ച റവന്യൂ ഉദ്യോഗസ്ഥനായ സഞ്ജി റാം ആണ് കേസിലെ മുഖ്യപ്രതി. ഇയാളാണ് കുട്ടിയെ തട്ടിക്കൊണ്ടു പോയി ക്ഷേത്രത്തിലെത്തിച്ച് പീഡിപ്പിച്ച് കൊല്ലാന് പദ്ധതി തയ്യാറാക്കിയത്. കൂടാതെ ഇയാളുടെ മകനും അനന്തിരവനും കുറ്റം ചെയ്യാന് കൂട്ടുനിന്നു. ബ്രാഹ്മണര് മാത്രം താമസിക്കുന്ന പ്രദേശത്ത് 20 നാടോടി ബക്കര്‍വാള് മുസ്‌ലിം കുടുംബങ്ങള് സ്ഥലം വാങ്ങി വീടുവച്ച് താമസിച്ചതിനോടുള്ള പ്രതികാരമാണ് ഇതെന്നാണ് ആരോപണം.\nകസാന ഗ്രാമവാസിയായ കുട്ടിയെ ജനുവരി പത്തിന് കാണാതാവുകയായിരുന്നു. വീട്ടിലെ കുതിരകളുമായി കുളക്കരയിലേക്ക് പോയ കുട്ടിയുടെ മൃതദേഹം ഒരാഴ്ച കഴിഞ്ഞ് കാട്ടില് നിന്ന് കണ്ടെത്തുകയായിരുന്നു. ജനുവരി 12നാണ് പെണ്‍കുട്ടിയുടെ പിതാവ് കുട്ടിയെ കാണാനില്ലെന്ന് കാണിച്ച് പരാതി നല്‍കിയത്. ജനുവരി 7ന് ദീപക് ഖജൂരിയ മെഡിക്കല് ഷോപ്പില് നിന്നും കുട്ടിയെ മയക്കാനായി മരുന്ന് വാങ്ങി വച്ചു. ജനുവരി 10ന് സഞ്ജി റാം തന്റെ അനന്തിരവനോട് കുട്ടിയെ തട്ടിക്കൊണ്ടു വരാന് ആവശ്യപ്പെടുകയായിരുന്നു. തുടര്‍ന്ന് പ്രായപൂര്‍ത്തിയാവാത്ത അനന്തിരവന് തന്റെ സുഹൃത്തായ പര്‍വേസ് കുമാറിനോട് പദ്ധതി വെളിപ്പെടുത്തി. ഇയാളുടെ സഹായത്തോടെ കുട്ടിയെ തട്ടിക്കൊണ്ടു പോകും വഴി ഇരുവരും കാട്ടില് വച്ച് പീഡിപ്പിച്ചു.\nക്ഷേത്രത്തിലെ ദേവസ്ഥാനത്ത് കുട്ടിയെ ഒളിപ്പിച്ച ഇവര് സഞ്ജി റാമിനെ വിവരം അറിയിച്ചു. റാം കുട്ടിക്ക് വീണ്ടും മയക്കുമരുന്ന് നല്‍കി ഉറക്കി കിടത്തി. ജനുവരി 11ന് റാമിന്റെ അനന്തിരവന് വിശാല് ജന്‍ഗോത്ര എന്ന മറ്റൊരു പ്രതിയെ മീററ്റില് നിന്നും വിളിച്ച് വരുത്തി കുട്ടിയെ പീഡിപ്പിക്കാന് അവസരം ഉണ്ടാക്കി. ജനുവരി 12നാണ് ഇരുവരും ചേര്‍ന്ന് ദേവസ്ഥാനത്തെത്തി ഭക്ഷണം പോലും കഴിക്കാതിരുന്ന കുട്ടിക്ക് വീണ്ടും3മയക്കു ഗുളികകള് നല്‍കിയത്. ഇതിനിടെ ഖജൂരിയയും മറ്റ് പൊലീസുകാരുമായി റാം പണം നല്‍കി കുറ്റം മറച്ച് വയ്ക്കാന് ആവശ്യപ്പെട്ടിരുന്നു. ജനുവരി 12നാണ് പൊലീസുകാര്‍ക്ക് 1.5 ലക്ഷം രൂപ റാം നല്‍കിയത്. ആ ദിവസങ്ങളിലൊന്നും കുട്ടിക്ക് ഭക്ഷണം കൊടുക്കാന് പോലും അവര്‍ക്ക് തോന്നിയിട്ടില്ല. ആ അമ്പലത്തില് ജീവനോടെ അവളുണ്ടെന്നും നിരന്തരം ബലാത്സംഗം ചെയ്യപ്പെടുന്നുണ്ടെന്നും കാണാതായ കുഞ്ഞിനെ അന്വേഷിക്കുന്ന പൊലീസുകാര്‍ക്കറിയാമായിരുന്നു. ജനുവരി 13ന് ക്ഷേത്രത്തിലെത്തി പൂജകള് നടത്തിയ റാം കുട്ടിയെ കൊല്ലാന് പദ്ധതി തയ്യാറാക്കുകയായിരുന്നു. ഇതിന് പിന്നാലെ ഇയാളുടെ അനന്തിരവനും ജനഗോത്രയും പാതി മരിച്ച എട്ടു വയസുകാരിയെ വീണ്ടും പീഡിപ്പിച്ചു.\nപീഡിപ്പിച്ചതിന് ശേഷം ഇടത് തുട കൊണ്ട് പെണ്‍കുട്ടിയുടെ കഴുത്തില് അമര്‍ത്തി ശ്വാസം മുട്ടിച്ചാണ് ഖജൂരിയ കുട്ടിയെ കൊല്ലാന് ശ്രമിച്ചതെന്നും കുറ്റപത്രത്തില് പറയുന്നു. എന്നാല് കുട്ടി മരിക്കാത്തതിനെ തുടര്‍ന്ന് പ്രായപൂര്‍ത്തിയാകാത്ത അനന്തിരവനും സഹായിച്ചു. കുട്ടി മരിച്ചെന്ന് ഉറപ്പ് വരുത്താനായി കല്ല് കൊണ്ട് തലയ്ക്ക് അടിക്കുകയും ചെയ്തു. അന്ന് വാഹനം കിട്ടാത്തതിനെ തുടര്‍ന്ന് ക്ഷേത്രത്തില് തന്നെ കുട്ടിയുടെ മൃതദേഹം സൂക്ഷിച്ചു. തുടര്‍ന്ന് ജനുവരി 15 നാണ് മൃതദേഹം കാട്ടില് ഉപേക്ഷിച്ചത്. പൊലീസുകാരനായ ഖജൂരിയയെ വിട്ടയക്കണമെന്നാവശ്യപ്പെട്ട് ദേശീയ പതാക വീശി ബിജെപി, ഹിന്ദു ഏക്താ മഞ്ച് പ്രവര്‍ത്തകര് പ്രകടനം നടത്തിയത് വിവാദമായിരുന്നു.\nമൂന്ന് മാസക്കാലത്തോളം ക്രൂരമായ മൗനമാണ് ഈ പിഞ്ചു കുഞ്ഞിന്റെ കൊലപാതകത്തോട് രാജ്യം പുലര്‍ത്തിയത്. എന്നാല്, ഇപ്പോള് അതിശക്തമായ പ്രതികരണങ്ങളാണ് കൊലപാതകത്തിനെതിരെ രാജ്യത്ത് നിന്ന് ഉയര്‍ന്നു വരുന്നത്. ആസിഫയ്ക്ക് നീതി ലഭിക്കുന്നതിനുവേണ്ടി രാജ്യത്തിന്റെ പലഭാഗത്തുനിന്നും മുറവിളികള് ഉയര്‍ന്നുകൊണ്ടിരിക്കുകയാണ്.\nCongress President Rahul Gandhi to hold candlelight protest at India Gate, at midnight today, over #Kathua and #Unnao rape incidents (file pic) pic.twitter.com/3Wmdkh0JBV


അപരന് നല്‍കിയ അനുഗ്രഹത്തിന് അസൂയപ്പെടുകയോ? | islamonlive.in\nഎല്ലുകളെ ആഴത്തില് തിന്ന്കളയുന്ന, അപകടകാരിയായ തീറ്റമാടനെ പോലെയാണ് അസൂയ. ശരീരത്തിന് ക്ഷതം സംഭവിപ്പിക്കുന്ന വിട്ട്മാറാത്ത ഒരു രോഗമാണത്. ഇങ്ങനെ ഒരു ചൊല്ലുണ്ട്: അസൂയക്കാരന് ഒരിക്കലും വിശ്രമം എന്തെന്നറിയില്ല. കഷ്ടപ്പെടുന്നവരെ വീണ്ടും അനീതി ചെയ്ത് വേദനിപ്പിച്ച് കൊണ്ടിരിക്കുന്നു. സുഹൃത്തെന്ന വ്യാജേന ശത്രുവാണ് അത്തരാക്കാര്. അവര് പറയുന്നു: അസൂയ എത്ര നല്ലതാണ്. വളരെ ഉചിതവുമാണ്. അത് അവന്‍റെ ചങ്ങാതിയായി ആരംഭിക്കുന്നു. പിന്നീട് അവനെ വധിച്ച് കളയുന്നു.\nഅസൂയ കാരണമായി മറ്റുള്ളവരോട്എന്തെങ്കിലും ചെയ്യുന്നതിന് മുമ്പായി, ഞാനും നിങ്ങളും സ്വയം നിയന്ത്രണം പാലിക്കേണ്ടതുണ്ട്. കാരണമില്ലാത്ത, അസൂയയില് നിന്ന് നാം മുക്തനാവണം. കാരണം നമ്മുടെ സത്തയില് മറ്റുള്ളവരോട് അസൂയപുലര്‍ത്താനുള്ള ഒരു പ്രവണതയുണ്ട്. എന്നാല് ദു:ഖം അനുഭവിക്കുന്നതിന് വേണ്ടി നാം നമ്മുടെ മാംസം നല്‍കുന്നതിനും ഉറങ്ങാതിരിക്കാന് കണ്‍പോളകള് തുറന്ന് വെക്കുന്നതിനും തുല്യമായ പീഡനമാണത്. അസൂയക്കാരന് തീച്ചൂളയുണ്ടാക്കി അതിലേക്ക് എടുത്തു ചാടുന്നത് പോലെയാണ്.\nകഷ്ടപ്പാട്, ദുരവസ്ഥ, മനക്ലേശം എല്ലാം അസൂയയുടെ ഫലമായുണ്ടാവുന്നതാണ്. നമ്മുടെ എല്ലാ സുഖവും ആനന്ദവും മനോഹരമായ നിലനില്‍പും വേരോടെ പിഴുതെറിയാന് അസൂയക്ക് കഴിയും.\nഅസൂയയുടെ കഷ്ടത, അവന് മുന്‍കൂട്ടി നിശ്ചയിച്ചതാണ്. സൃഷ്ടാവ് അനീതിക്കാരനാണെന്ന് കുറ്റപ്പെടുത്താന് പോലും അയാള് ധൈര്യം കാണിക്കുന്നു. ശരീഅതിനെ അവഗണിക്കുന്നു. ശരിയായി മുന്നോട്ട് പോവുന്നവരോട് എതിരാവുകയും ചെയ്യുന്നു.\nഅസൂയാലു ഒന്നുകില് മരിക്കുന്നത് വരെ അല്ലങ്കില്, ജനങ്ങള് അയാളെ ഉപേക്ഷിക്കുന്നത് വരെ, തീവ്ര വേദനയില് തുടര്‍ന്ന്കൊണ്ടിരിക്കും. അസൂയാലുവൊഴിച്ച് എല്ലാവരും പൊരുത്തപ്പെട്ട് കഴിയും. അയാളുമായി പൊരുത്തപ്പെട്ട്പോവാന്, അല്ലാഹുവിന്‍റെ പ്രീതി ഉപേക്ഷിക്കേണ്ടി വരും. നിങ്ങളുടെ സര്‍ഗ്ഗസിദ്ധി ഉപേക്ഷിക്കുകയും മൂല്യങ്ങള് കൈവെടിയുകയും ചെയ്യേണ്ടി വരും. അങ്ങനെ ചെയ്താല് വളരെ വെറുപ്പോടെ നിങ്ങള് സന്തോഷിപ്പിക്കപ്പെട്ടേക്കാം. അസൂയാലു അസൂയപ്പെടുമ്പോള്, നമുക്ക് അല്ലാഹുവില് അഭയം തേടുകയാണ് ഏറ്റവും കരണീയം. അയാള് കറുത്ത ഉഗ്ര വിഷം ചീറ്റുന്ന സര്‍പ്പം പോലെയാവുന്നു. മനുഷ്യ ശരീരത്തിലേക്ക് വിഷഹാരി കടത്തിവിടുന്നത് വരെ അസൂയാലുവിന് വിശ്രമമില്ല.\nഞാന് നിങ്ങള്‍ക്ക് അസൂയയെ നിരോധിച്ചിരിക്കുന്നു. നീ അസൂയയില് നിന്നും അല്ലാഹുവില് അഭയം തേടുക. കാരണം അവന് നിങ്ങളെ നിശ്ശബ്ദമായി നിരീക്ഷിച്ച്കൊണ്ടിരിക്കുന്നു.\nമൊഴിമാറ്റം: ഇബ്റാഹീം ശംനാട്


ജില്ലാ പഞ്ചായത്ത് സ്ഥിരംസമിതി അംഗങ്ങളായി - Kannur Varthakal Online\nജില്ലാ പഞ്ചായത്ത് സ്ഥിരംസമിതി അംഗങ്ങളായി\nജില്ലാ പഞ്ചായത്തിലെ പുതിയ സ്ഥിരംസമിതി അംഗങ്ങളെ തെരഞ്ഞെടുത്തു. ജില്ലാ പഞ്ചായത്ത് ഹാളില് ഉപവരണാധികാരി കൂടിയായ എഡിഎം ഇ പി മേഴ്‌സിയുടെ അധ്യക്ഷതയിലായിരുന്നു തെരഞ്ഞെടുപ്പ്. രാവിലെ 11 മണിയോടെ ആരംഭിച്ച തെരഞ്ഞെടുപ്പില് മുഴുവന് അംഗങ്ങളും ഹാജരായി. സ്ഥിരംസമിതി അംഗങ്ങളായി 22 പേരെയാണ് തെരഞ്ഞെടുക്കേണ്ടിയിരുന്നത്. വൈസ് പ്രസിഡണ്ട് ധനകാര്യ സ്ഥിരംസമിതി അധ്യക്ഷനാണ്. പ്രസിഡണ്ട് എല്ലാ സമിതികളിലും എക്‌സ് ഒഫീഷ്യോ അംഗമായിരിക്കും. തില്ലങ്കേരി ഡിവിഷനില് തെരഞ്ഞെടുപ്പ് നടക്കാത്തതിനാല് ഒരംഗത്തിന്റെ ഒഴിവ് നിലവിലുണ്ട്. ബാക്കിയുള്ള 21 അംഗങ്ങളാണ് വിവിധ സമിതികളിലേക്ക് പത്രിക സമര്‍പ്പിച്ചത്. അതിനാല് വോട്ടെടുപ്പ് ഇല്ലാതെയാണ് തെരഞ്ഞെടുപ്പ് പൂര്‍ത്തിയാക്കിയത്. ധനകാര്യം, വികസനം, പൊതുമരാമത്ത് സ്ഥിരംസമിതികളിലേക്ക് അഞ്ചും ആരോഗ്യ-വിദ്യാഭ്യാസം, ക്ഷേമകാര്യം സമിതികളിലേക്ക് നാലും അംഗങ്ങളാണ് ഉള്ളത്. സ്ഥിരംസമിതി അംഗങ്ങള് വിഭാഗം, പേര്, ഡിവിഷന് എന്നീ ക്രമത്തില്.\nധനകാര്യം- എന് വി ശ്രീജിനി(മയ്യില്), ഉഷ രയരോത്ത്(കൊളവല്ലൂര്), തോമസ് വക്കത്താനം(ആലക്കോട്). വികസനം- യു പി ശോഭ(പാട്യം), എം രാഘവന്(കരിവെള്ളൂര്), വി ഗീത(കോളയാട്), എസ് കെ ആബിദ ടീച്ചര്(ചെറുകുന്ന്), ടി സി പ്രിയ(നടുവില്). പൊതുമരാമത്ത്- അഡ്വ. ടി സരള(അഴീക്കോട്), ചന്ദ്രന് കല്ലാട്ട്(വേങ്ങാട്), കോങ്കി രവീന്ദ്രന്(പിണറായി), ലിസി ജോസഫ്(ഉളിക്കല്), എന് പി ശ്രീധരന്(പയ്യാവൂര്). ആരോഗ്യം വിദ്യാഭ്യാസം- അഡ്വ. കെ കെ രത്‌നകുമാരി(പരിയാരം), സി പി ഷിജു(കുഞ്ഞിമംഗലം), കെ വി ബിജു(ചെമ്പിലോട്), എം ജൂബിലി ചാക്കോ(പേരാവൂര്). ക്ഷേമകാര്യം- വി കെ സുരേഷ് ബാബു(കൂടാളി), എ മുഹമ്മദ് അഫ്‌സല്(കതിരൂര്), ടി തമ്പാന് മാസ്റ്റര്(കടന്നപ്പള്ളി), കെ താഹിറ(കൊളച്ചേരി).\nജില്ലാ പഞ്ചായത്ത് പ്രസിഡണ്ട് പി പി ദിവ്യ, വൈസ് പ്രസിഡണ്ട് ഇ വിജയന് മാസ്റ്റര്, സെക്രട്ടറി വി ചന്ദ്രന് തുടങ്ങിയവര് പങ്കെടുത്തു. സ്ഥിരംസമിതി അധ്യക്ഷ സ്ഥാനത്തേക്കുള്ള തെരഞ്ഞെടുപ്പ് ജനുവരി 11 തിങ്കളാഴ്ച ഉച്ചയ്ക്ക് 12 മണിക്ക് ജില്ലാ പഞ്ചായത്ത് ഹാളില് നടക്കും.\nPrevious കണ്ണൂർ തെക്കി ബസാറിൽ കാറും ലോറിയും കൂട്ടിയിടിച്ച് നാലുപേർക്ക് പരിക്ക്\nNext സൈബര് ക്രൈം:’അപരാജിത’യുടെ പ്രാധാന്യമേറുന്നു- വനിത കമ്മീഷന്


ശബരിമല സ്ത്രീ പ്രവേശന വിഷയത്തിൽ വിശ്വാസങ്ങളും ആചാരങ്ങളും പാലിക്കപ്പെടണമെന്ന് നടൻ രജനികാന്ത്\nകായംകുളം കൊച്ചുണ്ണിയില് ലാലേട്ടനും\nBy praveen prasannan.12 Jan, 2018\nകായംകുളം കൊച്ചുണ്ണി ചിത്രീകരണം തുടങ്ങിയപ്പോള് തന്നെ വാര്‍ത്തകളില് നിറഞ്ഞിരുന്നു. യുവനായകന് നിവിന് പോളി കൊച്ചുണ്ണിയുടെ വേഷത്തിലെത്തുന്ന ചിത്രം ഇപ്പോള് മറ്റൊരു വാര്‍ത്തയിലൂടെ കൂടുതല് ശ്രദ്ധ നേടുന്നു.\nകായംകുളം കൊച്ചുണ്ണിയുടെ സുഹൃത്തായ ഇത്തിക്കര പക്കിയായി മോഹന്‍ലാല് എത്തുന്നു എന്നാണ് ആ വലിയ വാര്‍ത്ത. ആദ്യമായാണ് നിവിന് പോളിയും മോഹന്‍ലാലും ഒരുമിക്കുന്നത്.\nകായംകുളം കൊച്ചുണ്ണിയെ കുറിച്ച് പറയുന്പോള് ഇത്തിക്കര പക്കിയെ കുറിച്ച് പരാമര്‍ശിക്കാതിരിക്കാനാകില്ലെന്ന് സംവിധായകന് റോഷന് ആന്‍ഡ്യൂസ് പറഞ്ഞു. അതിനാല് തന്നെ മോഹന്‍ലാല് പ്രധാന വേഷമാണ് ചെയ്യുന്നത്.\nഅഭിനയത്തില് മോഹന്‍ലാലിന്‍റെ വൈഭവം പുറത്തെടുക്കാനാന് കഴിയുന്ന വേഷമാണിതെന്നും റോഷന് ആന്‍ഡ്യൂസ് പറഞ്ഞു. ജനുവരി അവസാനമോ ഫെബ്രുവരി ആദ്യമോ മോഹന്‍ലാല് അഭിനയിക്കാനെത്തുമെന്നാണ് കരുതുന്നത്. മംഗലാപുരം, ഗോവ, ശ്രീലങ്ക എന്നിവിടങ്ങളിലെ ചിത്രീകരണത്തിലാകും സൂപ്പര്‍താരം പങ്കാളിയാവുക.\nവന് മുതല്‍മുടക്കില് ചിത്രീകരിക്കുന്ന കായംകുളം കൊച്ചുണ്ണിയില് പ്രിയ ആനന്ദ്, സണ്ണി വെയിന്, പ്രിയങ്ക തിമ്മേഷ് , ബാബു ആന്‍റണി എന്നിവരും അഭിനയിക്കുന്നു.ഇതിയനകം 70 ദിവസത്തെ ചിത്രീകരണം കഴിഞ്ഞു. ഇനി 60 ദിവസം കൂടി ബാക്കിയുണ്ട്.\nബോബി സഞ്ജയ് ആണ് തിരക്കഥ രചിക്കുന്നത്.


വദനസുരതം വൈകൃതമാണോ? | How to give oral sex, is it dangerous? - Malayalam Indiansutras\nഇന്ത്യന്‍സൂത്ര » മലയാളം » മന്മഥം » വദനസുരതം വൈകൃതമാണോ?\nUpdated: Sunday, February 2, 2014, 12:47 [IST]\nസെക്‌സിലുമുണ്ടോ വൈകൃതം? ഉണ്ടെന്നും ഇല്ലെന്നും വാദിക്കുന്നവരുണ്ടാകാം. ഉണ്ട് എന്ന് പറയുന്നവര് ഇത് ഏറ്റവും കൂടുതല് ആരോപിക്കുന്ന ഒരു കാര്യം വദനസുരതമായിരിക്കും. ഓറല്‍സെക്‌സ് എന്ന് കേട്ടാല് അത്ര പ്രശ്‌നമില്ല. വദനസുരതമെന്ന് കേട്ടാലോ, അയ്യേ എന്ന് അറിയാതെ പറഞ്ഞുപോകും എന്നതാണ് സ്ഥിതി.\nഎന്നാല് എന്താണ് യാഥാര്‍ഥ്യം. ഓറല് സെക്‌സ് അപകടകാരിയാണോ. അതിലെന്താണ് ഇത്ര വൈകൃതം. വൈകൃതമില്ലെന്ന് മാത്രമല്ല പങ്കാളികള് തമ്മില് മനസ്സറിഞ്ഞ് ചെയ്യുന്ന വദനസുരതം നിങ്ങളെ പുതിയ ആഹ്ലാദ മേഖലകളില് എത്തിക്കും എന്നതാണ് സത്യം. പങ്കാളി നിങ്ങളെ ഉള്‍ക്കൊള്ളുകയാണ് വദനസുരതത്തില്.\nലൈംഗികാവയവങ്ങള് കഴുകി വൃത്തിയാക്കി വേണം പക്ഷേ ഓറല് സെക്‌സില് ഏര്‍പ്പെടാന് എന്ന് മാത്രം. ഓറല് സെക്‌സിന് മുതിര്‍ന്ന് ഒടുവില് പങ്കാളി സെക്‌സ് തന്നെ വേണ്ടെന്ന് വെക്കുന്ന അവസ്ഥ ഉണ്ടാകരുത്. പങ്കാളികള് ഇരുവരും ശുചിത്വം കാത്തുസൂക്ഷിക്കേണ്ടത് അത്യാവശ്യമാണ് എന്ന് ചുരുക്കം.\nഎന്താണ് പങ്കാളി ഇഷ്ടപ്പെടുന്നതെന്ന് ചോദിച്ചറിയുക എന്നതാണ് സെക്‌സിലെ പ്രാഥമിക കാര്യം. ഇഷ്ടമില്ലാത്ത പങ്കാളിയെ ഓറല് സെക്‌സ് ചെയ്യാന് ഒരിക്കലും നിര്‍ബന്ധിക്കരുത്. അത് അവരുടെ സെക്‌സിനോടുള്ള ആഗ്രഹങ്ങളെയും ആവേശത്തെയും കെടുത്തിക്കളയും.\nഓറല് സെക്‌സില് ഏര്‍പ്പെടുന്നതിന് മുമ്പായി തങ്ങള്‍ക്ക് ലൈംഗിക രോഗങ്ങള് ഇല്ല എന്ന് പങ്കാളികള് ഉറപ്പുവരുത്തണം. മാരകമായ രോഗങ്ങള് ഓറല് സെക്‌സിലൂടെ എളുപ്പത്തില് പകരും എന്ന കാര്യം പ്രത്യേകം ഓര്‍ത്തിരിക്കുക.\nRead more about: wife, husband, oral sex, sex, സെക്‌സ്, ലൈംഗികബന്ധം, വദനസുരതം, ഭാര്യ, ഭര്‍ത്താവ്\nHow to give oral sex, is it dangerous? Here is some tips


വചനം തന്ന വീട് | Shalom Times Malayalam\nവചനം തന്ന വീട്\nദാമ്പത്യജീവിതത്തിന്റെ പന്ത്ര് വർഷങ്ങൾക്കുശേഷം എന്റെ കുടുംബത്തിന് ഭവനമില്ലാത്ത ഒരു അവസ്ഥയിൽക്കൂടി കടന്നുപോകേി വന്നു.എന്നാൽ ഭവനമില്ലാതിരുന്ന ആ രു വർഷം എന്റെ കുടുംബത്തെ സംബന്ധിച്ചിടത്തോളം അനേകം വർഷങ്ങൾ അനുഭവിക്കുന്ന ദുരിതങ്ങൾക്ക് തുല്യമായിരുന്നു. രക്ഷപ്പെടാനായി പല ജോലികൾക്കും ശ്രമിച്ചുനോക്കി. എവിടെയും പരാജയങ്ങൾമാത്രം.\nഒന്നിന് പുറകെ ഒന്നായി വരുന്ന പ്രശ്‌നങ്ങൾ എന്റെ കുടുംബത്തെ തകർത്തുകളഞ്ഞു. ബന്ധങ്ങൾപോലും നഷ്ടപ്പെട്ടുപോകുന്നതുപോലെ. ഈ സാഹചര്യത്തിൽ ഞാൻ എന്റെ ഭർത്താവിനെ ധൈര്യപ്പെടുത്തിക്കൊിരുന്നു. മനസിൽ നീറിപ്പുകയുന്ന വേദന അടക്കിവച്ച് ഭർത്താവിനെ ധൈര്യപ്പെടുത്തുമ്പോഴും നാളയെക്കുറിച്ചുള്ള ആകുലത എന്നെ ഭയപ്പെടുത്തുന്നുായിരുന്നു. മനുഷ്യരെ കാണുന്നതുപോലും ഭയമായി മാറി. ആരെയും അഭിമുഖീകരിക്കുവാൻ കഴിഞ്ഞിരുന്നില്ല. വാടകവീട്ടിൽ താമസം തുടങ്ങിയിട്ടും വാടക കൊടുക്കാനാവാതെ വിഷമിച്ചു. ഒരു തരത്തിലും സമാധാനമില്ലാത്ത അന്തരീക്ഷം. എല്ലാ വഴികളും കൈവിട്ടപ്പോൾ ഞാൻ ബൈബിൾ വായിച്ച് ധൈര്യപ്പെടാൻ തുടങ്ങി.\nഒരു ദിവസം ഞാൻ കർത്താവിനോട് ചോദിച്ചു… ഈ ചുരുങ്ങിയ കാലങ്ങളിൽ ഞാൻ ചെയ്ത നന്മകളിൽ ഒന്നിനെയെങ്കിലും നീ പരിഗണിച്ച് എന്നെ രക്ഷപ്പെടുത്താത്തത് എന്തുകൊ്? എന്റെ പ്രായത്തിൽ ഉള്ളവർ സന്തോഷമായി ജീവിക്കുമ്പോൾ, ഇത്ര ചെറുപ്പത്തിൽ എന്തിനിത്രയും ദുരിതങ്ങൾ? അങ്ങനെ കർത്താവുമായി ഞാൻ പരാതികൾ പറഞ്ഞുകൊിരുന്നു. അതിനുശേഷം ബൈബിൾ തുറന്ന് വായിച്ചു. അതിൽ വിലാപങ്ങൾ 3:27 വചനം എനിക്ക് അവിടുന്ന് വായിക്കാൻ തന്നു- ”യൗവനത്തിൽ നുകം വഹിക്കുന്നത് മനുഷ്യനു നല്ലതാണ്”\nഅന്നുമുതൽ ദൈവത്തോട് ഒരു ചോദ്യവും ഞാൻ ചോദിച്ചിട്ടില്ല. കാരണം ദൈവം അറിയാതെ ഒന്നും സംഭവിക്കുന്നില്ല എന്ന വിശ്വാസം എനിക്കുായി. അതിനുശേഷം ഒരുപാട് സമയം വചനം വായിക്കുവാൻ തുടങ്ങി. അതനുസരിച്ച് ഞാൻ എഴുതും, പഠിക്കും. കൂടാതെ എന്റെ മക്കളെയും വചനം വായിപ്പിക്കുകയും പഠിപ്പിക്കുകയും എഴുതിപ്പിക്കുകയും ചെയ്യാൻ തുടങ്ങി. ഭവനം ഇല്ലാത്ത വേദന എന്റെ മക്കളും അറിഞ്ഞു. വാടകവീട്ടിലെ ജീവിതം സങ്കടകരമായിരുന്നു. ഞങ്ങളെ ആർക്കും വോത്ത ഒരു സാഹചര്യമായി മാറി. ഞങ്ങൾ അവിടെനിന്ന് എന്റെ സ്വന്തം ഭവനത്തിക്കേ് താമസം മാറ്റി. പതിമൂന്ന് വർഷങ്ങൾക്കുശേഷം വീടില്ലാതെ വന്നപ്പോൾ എന്റെ മാതാപിതാക്കൾക്ക് അത് താങ്ങുവാൻ കഴിയുന്നതിനപ്പുറമായിരുന്നു. അവിടെയും ദുരിതങ്ങൾ പലതരത്തിലും വേട്ടയാടിക്കൊിരുന്നു.\nഅങ്ങനെയിരിക്കേ ഒരു വചനസന്ദേശം എന്നെ സ്പർശിച്ചു. ”നിങ്ങൾ ഒരുപക്ഷേ, തകർന്നടിഞ്ഞവരാകാം. ഒരിക്കലും രക്ഷയില്ല എന്നു കരുതുന്നവരാകാം. വചനത്തിൽ ആശ്രയിച്ച് പ്രത്യാശയോടെ ജീവിക്കുക. ഇല്ലായ്മയിൽ സ്വപ്നം കാണുക…” ഞങ്ങൾ സ്വപ്നം കാണാൻ തുടങ്ങി. നല്ലൊരു ഭവനത്തിനായി… ഏഴാം ക്ലാസിൽ പഠിക്കുന്ന മകളും അഞ്ചാം ക്ലാസിൽ പഠിക്കുന്ന മകനും നല്ലൊരു വീടിന്റെ പ്ലാൻ വരച്ചു. അത് അവരുടെ ബൈബിളിൽ വയ്ക്കുവാൻ ഞാൻ ആവശ്യപ്പെട്ടു. വചനവായന തുടർന്നുകൊിരുന്നു. അപ്പോഴും സഹനങ്ങൾക്ക് കുറവൊന്നുമില്ലായിരുന്നു.\n2011 ഒക്‌ടോബർ മാസം 14-ന് രാത്രി ഞങ്ങളുടെ മുറിയിലുായിരുന്ന റോസ മിസ്റ്റിക്ക മാതാവിന്റെ മുൻപിൽ ഞങ്ങൾ കണ്ണുനീരൊഴുക്കിയതിന് കണക്കില്ലായിരുന്നു. അന്ന് രാത്രി ബൈബിൾ തുറന്ന് വായിച്ചപ്പോൾ ഹഗ്ഗായി ഒന്ന്, ര് അധ്യായത്തിലൂടെ കർത്താവ് ഞങ്ങളോട് സംസാരിച്ചു. അതോടെ വീടുപണി തുടങ്ങാൻ ഞാൻ തീരുമാനിച്ചു. അപ്പോൾ ഭർത്താവിന് സംശയം, ‘ഒരു രൂപപോലുമില്ലാതെ എങ്ങനെ പണിയും?’ എങ്കിലും കർത്താവിന്റെ വാഗ്ദാനം വിശ്വസ്തമാണ് എന്ന ധൈര്യത്തിൽ പിറ്റേദിവസം, ഭർത്താവിന് അവകാശമായി കിട്ടിയ നാലര സെന്റ് സ്ഥലത്ത് വീടുപണിയാൻ അളന്നു തിരിച്ചു.\nഞങ്ങളെ സഹായിക്കാൻ ആദ്യം വന്നത് ഒരു സഹോദരിയായിരുന്നു. ഭർത്താവറിയാതെ പതിനായിരം രൂപ തന്നു. അത്യാവശ്യത്തിന് വച്ചിരിക്കുന്നതാണ്; കിട്ടിയാൽ ഉടനെ എത്തിക്കണം എന്നു പറയുകയും ചെയ്തു. എന്നാൽ ആ പണത്തിൽനിന്ന് ആദ്യം ശാലോമിനെ സഹായിക്കാൻ ദശാംശം അയച്ചു. അവിടെനിന്ന് തുടങ്ങി എന്റെ ഭവനനിർമാണവും. ആ സഹോദരിക്ക് കൊടുക്കാനുള്ള പണം ദൈവം ഒരുക്കിത്തന്നു. ഇതിനിടയിൽ ഒരു ദിവസം അടുത്തുള്ള ആശുപത്രിയിൽ പോകേതായി വന്നു. ഞാനറിയുന്ന ഒരു കന്യാസ്ത്രീ എന്റെ അടുത്തുവന്ന് എന്നെക്കുറിച്ച് തിരക്കി. അതിനുശേഷം ഹോസ്പിറ്റൽ ഇൻചാർജായ സിസ്റ്ററിന്റെ അടുത്തേക്ക് പറഞ്ഞുവിട്ടു. ഞാൻ പഠിച്ച നഴ്‌സിംഗ് ജോലിക്കായി അവിടെ ചേരുവാൻ നിർദേശിച്ചാണ് വിട്ടത്. അങ്ങനെ നഷ്ടപ്പെട്ട എന്റെ ജോലി കർത്താവ് തന്നു.\nഅന്ന് വീട്ടിൽ വന്ന് ഞാൻ ബൈബിൾ തുറന്നപ്പോൾ ലഭിച്ചത് സങ്കീർത്തനം 37:4-7 വചനമായിരുന്നു- ”കർത്താവിൽ ആനന്ദിക്കുക; അവിടുന്നു നിൻെറ ആഗ്രഹങ്ങൾ സാധിച്ചുതരും. നിൻെറ ജീവിതം കർത്താ വിനു ഭരമേൽപിക്കുക, കർത്താവിൽ വിശ്വാസമർപ്പി ക്കുക; അവിടുന്നു നോക്കിക്കൊള്ളും. അവിടുന്നു പ്രകാശംപോലെ നിനക്കു നീതിനടത്തിത്തരും; മധ്യാഹ്‌നം പോലെ നിൻെറ അവകാശവും. കർത്താവിൻെറ മുൻ പിൽ സ്വസ്ഥനായിരിക്കുക; ക്ഷമാപൂർവം അവിടു ത്തെ കാത്തിരിക്കുക; ദുഷ്ടമാർഗം അവലംബിച്ച് അഭി വൃദ്ധിപ്പെടുന്നവനെക്ക് അസ്വസ്ഥനാകോ.” ദൈവം എനിക്കുവേി പ്രവർത്തിക്കാൻ തുടങ്ങുന്നത് ഞാനറിഞ്ഞു.\nഞാൻ ജോലി ചെയ്യുന്ന ഡിപ്പാർട്ട്‌മെന്റിന്റെ മേധാവിയായിരുന്ന കന്യാസ്ത്രീ എന്നെക്കുറിച്ചറിയാൻ ആഗ്രഹം കാണിച്ചപ്പോൾ ഞാൻ എന്റെ വിഷമങ്ങൾ പങ്കുവച്ചു. അന്നുമുതൽ എനിക്കായി സിസ്റ്റർ പലരോടും സഹായം ചോദിച്ചു. അതിലുപരി അവരുടെ സമൂഹം എന്റെ കുടുംബത്തിനുവേണ്ടി വളരെയധികം പ്രാർത്ഥിക്കുന്നത് ഞാനറിഞ്ഞു. അവർ സഹായിക്കുന്നതിൽനിന്ന് ഞാൻ ശാലോമിലേക്ക് ദശാംശം അയച്ചുകൊണ്ടിരുന്നു.\nവീടുപണിയുടെ സമയത്ത് മരംപണിക്ക് എനിക്ക് മരങ്ങൾ ഇല്ലായിരുന്നു. എന്നാൽ, നനയാത്ത വിധമാക്കിയത് ഭാഗ്യം. ഇനിയുള്ളത് പിന്നെ ചെയ്യാം എന്നു ഞാൻ കരുതി. പക്ഷേ അന്നു വചനം വായിച്ചപ്പോൾ എനിക്ക് ലഭിച്ചത്2ദിനവൃത്താന്തം 9-10 അധ്യായങ്ങളായിരുന്നു. ഷേബാരാജ്ഞി സോളമൻ രാജാവിന് സമ്മാനങ്ങൾ കൊടുക്കുന്നതായിരുന്നു ആ ഭാഗത്ത് വിവരിച്ചിരുന്നത്. കർത്താവിനോട് ഞാൻ ചോദിച്ചു. എനിക്ക് ഈ ലോകത്ത് സഹായി നീ മാത്രമേ ഉള്ളൂ. നിനക്ക് ഇഷ്ടമുണ്ടെങ്കിൽ മരങ്ങൾക്കുള്ള പണം നല്കണം. അത് പറഞ്ഞ് കിടന്നു. പിറ്റേദിവസം പരിചയമുള്ള കന്യാസ്ത്രീ എന്നെ ഫോൺ ചെയ്തു. പഴയൊരു മഠം പൊളിച്ച മരങ്ങൾ അവിടെയുണ്ട്. വാഹനവുമായി എത്തണമെന്നും പറഞ്ഞ് ഫോൺ വച്ചു. അങ്ങനെ എന്റെ ഭവനത്തിലേക്കാവശ്യമായതിൽ കൂടുതൽ മരങ്ങൾ എനിക്ക് ദൈവം തന്നു. അങ്ങനെ ഞങ്ങൾ ഭവനത്തിന്റെ ഒരുവിധം പണികൾ പൂർത്തീകരിച്ചു. ഹഗ്ഗായി പ്രവാചകൻ എഴുതിയതുപോലെ (2:18) കല്ലിട്ട അന്നുമുതൽ ഒമ്പതാം മാസം 24-ാം ദിവസം ഞങ്ങൾ പുതിയ ഭവനത്തിലേക്ക് താമസം മാറ്റി. എന്റെ മക്കൾ വരച്ച ചിത്രത്തിന് ഒരു മാറ്റവുമില്ലാതെ ദൈവം വലിയ അത്ഭുതം പ്രവർത്തിച്ചു.\nവീട്ടിൽ താമസം തുടങ്ങിയിട്ടും ഒരുവർഷം കറന്റില്ലാതെ ജീവിക്കേണ്ടി വന്നു. അപ്പോഴും തടസങ്ങൾ ഞങ്ങളെ തേടിവന്നു. നാല് പോസ്റ്റ് വേണം. ചുരുങ്ങിയത് 85,000 രൂപയുടെ ചെലവ് വരും. അത് നടക്കുന്ന കാര്യമായിരുന്നില്ല. ഒരു രാത്രി പ്രാർത്ഥന കഴിഞ്ഞതിനുശേഷം എം.എൽ.എയ്ക്ക് ഒരു അപേക്ഷ എഴുതി. അടുത്ത ദിവസംതന്നെ അത് സമർപ്പിക്കുകയും ചെയ്തു. ആദ്യം ഒരു പ്രതികരണവും ഉണ്ടായില്ല. എന്നാൽ ഞങ്ങൾക്കായി പ്രാർത്ഥിക്കുന്ന കന്യാസ്ത്രീകൾ എല്ലാം ശരിയാകുമെന്ന് ധൈര്യപ്പെടുത്തി. പ്രാർത്ഥന മുടക്കിയില്ല. ഒരു ദിവസം എന്റെ സങ്കടം കണ്ട് ഒരു സുഹൃത്ത് അവളുടെ ഭർത്താവുമായി സംസാരിച്ചു. അവളുടെ ഭർത്താവ് എം.എൽ.എ.യുമായുള്ള സൗഹൃദകൂട്ടായ്മയിൽ ഇത് ചർച്ച ചെയ്യുകയും എം.എൽ.എയുടെ ഓർഡർ വാങ്ങി ഒറ്റദിവസംകൊണ്ട് നാല് പോസ്റ്റ് ഇടുകയും അന്നുതന്നെ വി.ഐ.പി പരിഗണനയോടെ ഒരു രൂപപോലും ചെലവില്ലാതെ കറന്റ്തരികയും ചെയ്തു.\nഎന്റെ ദൈവം ആരിലും വലിയവനാണ്… അവിടുത്തേക്ക് ഒന്നും അസാധ്യമല്ല… കറന്റ് ലഭിക്കുവാൻ ഞങ്ങളെ സഹായിച്ചവർക്ക് അന്ന് ഭക്ഷണം കൊടുക്കാനും ബൾബുകൾ വാങ്ങാനും അയല്ക്കാരൻ ആ സമയത്ത് പണം തന്ന് സഹായിച്ചതും ദൈവത്തിന്റെ പദ്ധതിയായി ഞാൻ ഓർക്കുന്നു. ഞാനറിയാത്ത, എന്നെ അറിയാത്ത ഒത്തിരി മനസുകളിലൂടെ ദൈവം അനുഗ്രഹം ചൊരിഞ്ഞു…\nനമ്മുടെ ജീവിതത്തിൽ ഏറ്റുവാങ്ങേണ്ടിവരുന്ന പരിഹാസങ്ങൾ, നിന്ദനങ്ങൾ, ഒറ്റപ്പെടലുകൾ എന്നിവയോർത്ത് തകർന്നിരിക്കുന്നവരോട് എന്റെ അനുഭവത്തിൽ പറയുന്നു; നിരാശപ്പെടരുത്. ”എന്തെന്നാൽ കർത്താവ് എന്നേക്കുമായി ഉപേക്ഷിക്കുകയില്ല. അവിടുന്ന് വേദനിപ്പിച്ചാലും തന്റെ കാരുണ്യാതിരേകത്തിന് അനുസൃതമായി ദയ കാണിക്കും” (വിലാ. 3:31-33). കാരണം അത്രയേറെ എന്റെ ദൈവം ഞങ്ങളെ വളർത്തി. ”ദുരിതങ്ങൾ എനിക്ക് ഉപകാരമായി. ഞാൻ അവിടുത്തെ ചട്ടങ്ങൾ അഭ്യസിച്ചു” (സങ്കീ. 119:71). പ്രാർത്ഥനയുടെ ജീവിതത്തിലേക്ക് വളരുവാൻ സഹായിച്ച ജീവിതപങ്കാളിയെയും ഭർതൃസഹോദരങ്ങളെയും നന്ദിയോടെ ഓർക്കുന്നു. ഇന്ന് ശാലോം മാസിക കൊടുത്ത് സുവിശേഷവേല ചെയ്യുമ്പോഴും എന്റെ ലക്ഷ്യം അനേകായിരങ്ങളെ ഞാനറിഞ്ഞ ദൈവത്തിലേക്ക് അടുപ്പിക്കുക എന്നതാണ്. ഭാവിയെക്കുറിച്ച് ആകുലപ്പെടുവാനോ സങ്കടപ്പെടുവാനോ ഞാൻ ആഗ്രഹിക്കുന്നില്ല.\nകാരണം, ഇത്രയും നടത്തിയ ദൈവം ഇനിയും അത്ഭുതം പ്രവർത്തിക്കുമെന്ന വിശ്വാസം. ചിലപ്പോൾ അത് കഠിനവേദനകളാകാം, ചിലപ്പോൾ സങ്കടങ്ങളാകാം… പക്ഷേ നിസാരകാര്യങ്ങളോർത്ത് കരയുന്ന എന്നെ ഇന്ന് സഹനശക്തി തന്ന് വളർത്തി. സഹനങ്ങൾ നിറഞ്ഞ വഴികളിലൂടെ ഞാൻ സഞ്ചരിക്കുമ്പോഴും എന്നെ ധൈര്യപ്പെടുത്താൻ കർത്താവ് ആരെയെങ്കിലും ഒരുക്കുമായിരുന്നു. റോമ 8:18- ”നമുക്ക് വെളിപ്പെടാനിരിക്കുന്ന മഹത്വത്തോടു തുലനം ചെയ്യുമ്പോൾ ഇന്നത്തെ കഷ്ടതകൾ നിസാരമാണെന്നു ഞാൻ കരുതുന്നു.” ഈ വചനത്തിന്റെ ഉറപ്പ് എന്റെ ജീവിതത്തിൽ ഞാൻ തിരിച്ചറിഞ്ഞു.\nഈ സാക്ഷ്യം വായിക്കുന്നവരോട് പറയാൻ ഈ പാപിയായ എനിക്ക് ഒന്നുമാത്രമേയുള്ളൂ – വചനം വായിക്കുക, വചനത്തിൽ വിശ്വസിക്കുക. കർത്താവ് അത്ഭുതം പ്രവർത്തിക്കും. ”പറഞ്ഞാൽ വിശ്വസിക്കാനാവാത്ത പ്രവൃത്തി നിങ്ങളുടെ നാളുകളിൽ ഞാൻ പ്രവർത്തിക്കും” (ഹബക്കുക്ക് 1:5) എന്ന വചനം നമ്മെ ശക്തിപ്പെടുത്തും.\nഅതോടൊപ്പം ഓർക്കുക, ”ഞാൻ സുവിശേഷം പ്രസംഗിക്കുന്നെങ്കിൽ അതിൽ എനിക്ക് അഹംഭാവത്തിന് വകയില്ല. അത് എന്റെ കടമയാണ്. ഞാൻ സുവിശേഷം പ്രസംഗിക്കുന്നില്ലെങ്കിൽ എനിക്ക് ദുരിതം. ഞാൻ സ്വമനസാ ഇതു ചെയ്യുന്നെങ്കിൽ എനിക്ക് പ്രതിഫലമുണ്ട്” (1 കോറി. 9:16). നിങ്ങൾ ഏത് സാഹചര്യത്തിലുമായിക്കൊള്ളട്ടെ ജീവിക്കുന്നത്. ആയിരിക്കുന്ന ഇടങ്ങളിൽ സുവിശേഷം നല്കുന്നവരാകുക.\nആ ദൈവമാകുന്ന വചനത്തെ പല ആവർത്തി ഏറ്റു പറഞ്ഞു പ്രാർഥികുമ്പോൾ അനുഗ്രഹത്തിനും വിശുദ്ധീകരണത്തിനും ഇടയാകുന്നു. അതിലൂടെ കരുത്തു ലഭികയും പ്രശ്നങ്ങളെ അതിജീവികാനും ഇടയാകുന്നു. ജീവിത അനുഭവമാണ് .\nsheeba johnson says:\nGod is great praise the lord\nI need also one small house pls prayer me.\nLeaveaReply to Elsamma James Cancel reply


ചന്ദ്രയാൻ-2 മിഷനെ വാനോളം പുകഴ്ത്തി ചൈന, ഇന്ത്യക്കൊപ്പം ചേരാമെന്ന് വാഗ്ദാനം | Chandrayaan-2 | Manorama News\nചന്ദ്രയാൻ-2 മിഷനെ വാനോളം പുകഴ്ത്തി ചൈന, ഇന്ത്യക്കൊപ്പം ചേരാമെന്ന് വാഗ്ദാനം\nമനോരമ ലേഖകൻ July 24, 2019 04:53 PM IST\nഇന്ത്യയുടെ സ്വപ്ന പദ്ധതിയായ ചന്ദ്രയാൻ–2 വിക്ഷേപണത്തെ വാനോളം പുകഴ്ത്തി ചൈന. ഗ്ലോബൽ ടൈംസ് ഉൾപ്പടെയുള്ള ചൈനീസ് മാധ്യമങ്ങൾ വൻ പ്രാധാന്യത്തോടെയാണ് ചന്ദ്രയാൻ–2 വിക്ഷേപണം വാർത്തയാക്കിയത്. ഇതോടൊപ്പം ഭാവിയിലെ ചന്ദ്രയാൻ ദൗത്യങ്ങളിൽ ഇന്ത്യക്കൊപ്പം ചേർന്ന് പ്രവർത്തിക്കാൻ താൽപര്യമുണ്ടെന്നും ചൈന അറിയിച്ചിട്ടുണ്ട്.\nഇന്ത്യയുടെ ചന്ദ്രയാൻ -2 ദൗത്യത്തിന്റെ തുടക്കത്തെ സ്വാഗതം ചെയ്യുന്നുവെന്ന് ചൈനീസ് വിദേശകാര്യ വക്താവ് ഹുവ ചുങ്കിങ് ബെയ്ജിംഗിൽ പറഞ്ഞു. ചാന്ദ്ര പര്യവേഷണങ്ങൾ നടത്താൻ ഇന്ത്യയുമായും മറ്റ് രാജ്യങ്ങളുമായും ചേരാൻ ചൈന തയാറാണ്. ചന്ദ്രനെക്കുറിച്ചും അതിനപ്പുറത്തുള്ള കാര്യങ്ങളെക്കുറിച്ചും കൂടുതൽ കണ്ടെത്തേണ്ടത് മനുഷ്യരാശിയുടെ പങ്കിട്ട ദൗത്യമാണെന്നു ചുങ്കിങ് പറഞ്ഞു.\nചൈനയുടെ ചാന്ദ്ര പര്യവേക്ഷണ പദ്ധതിയുടെ തലവൻ വു വീറെനും ഇന്ത്യയെ പ്രശംസിച്ചു. ചന്ദ്രനിൽ പര്യവേക്ഷണം ചെയ്യാനുള്ള രാജ്യാന്തര ശ്രമങ്ങൾ ചൈനയെ മുന്നോട്ട് കൊണ്ടുപോകാൻ പ്രേരിപ്പിക്കും. എന്നാൽ ഈ വിഷയത്തിൽ സ്വന്തം പദ്ധതിയൊരുക്കി ആരുമായും മത്സരിക്കുന്നതിൽ അർഥമില്ലെന്നും അദ്ദേഹം പറഞ്ഞു.\nഎല്ലാം ആസൂത്രണം ചെയ്ത പോലെ സംഭവിച്ചാൽ ചന്ദ്രന്റെ ഉപരിതലത്തിൽ സുരക്ഷിതമായി ലാൻഡിങ് നടത്തുന്ന നാലാമത്തെ രാജ്യമായി ഇന്ത്യ മാറും. ഇതുവരെ സോവിയറ്റ് യൂണിയനും യുഎസിനും ചൈനയ്ക്കും മാത്രമേ ഇത് ചെയ്യാൻ കഴിഞ്ഞിട്ടുള്ളൂ. ചന്ദ്രന്റെ ദക്ഷിണധ്രുവത്തിൽ പര്യവേക്ഷണം ചെയ്തു ഡേറ്റയും ചിത്രങ്ങളും ശേഖരിക്കാനാണ് ചന്ദ്രയാൻ -2 ദൗത്യം കൊണ്ട് ലക്ഷ്യമിടുന്നത്.\nചൈനയുടെ സ്വന്തം ദൗത്യമായ ചാങ് -4 ജനുവരിയിൽ ചന്ദ്രന്റെ ദക്ഷിണധ്രുവ-ഐറ്റ്കെൻ പ്രദേശത്ത് വിജയകരമായി ലാൻഡ് ചെയ്തിരുന്നു. ചന്ദ്രനിലെ പര്യവേക്ഷണത്തിന്റെ പേരിൽ ചൈനയും ഇന്ത്യയും ഒന്നിച്ചാൽ ദീർഘകാലമായി നിലനിൽക്കുന്ന രാഷ്ട്രീയ വൈരാഗ്യങ്ങൾക്ക് പരിഹാരം കാണാൻ സാധിച്ചേക്കും.


പഞ്ചാബിലെ ഫഗ്വാരയില് ‘പ്രീ ലോഡ്’ ചെയ്ത ഈവിഎം മെഷീനുകള് പിടികൂടിയതിന്‍റെ വീഡിയോ സത്യമോ...? | FactCrescendo | The leading fact-checking website in India\n“പഞ്ചാബിലെ ഫഗ്വാരയിൽ പ്രീ ലോഡ് ചെയ്ത EVM പിടികൂടി” എന്ന വാചകതോടൊപ്പം ഒരു വീഡിയോ Moorkkan എന്ന ഫെസ്ബൂക്ക് പെജിലൂടെ 2019 മെയ് 20 മുതല് ഒരു വീഡിയോ പ്രചരിപ്പിക്കുകയാണ്. വീഡിയോയില് ഒരു കാറിന്‍റെ അകത്ത് ഈവിഎം മെഷീനുകള് വെച്ചതായി കാണുന്നുണ്ട്. ഈ ഈവിഎം മെഷീനുകള് ‘പ്രീ ലോഡ്’ ചെയ്തതാന്നെന്നും പോസ്റ്റില് പറയുന്നുണ്ട്. വീഡിയോയില് പഞ്ചാബിയില് ഒരു വ്യക്തി ബിജെപി ഈ ഈവിഎം മെഷീനുകള് കടത്തി കൊണ്ട് പോകുന്നു എന്നാണ് പറയുന്നത്. എന്നാല് ഈ വീഡിയോയുടെ വസ്തുത എന്താണ്? കാറില് കാണുന്ന ഈവിഎം മെഷീനുകള് ‘പ്രീ ലോഡ്’ ചെയ്തതാണോ? അതോ ഇത് വെറും വ്യാജവാർത്തയാണോ? നമുക്ക് അന്വേഷണത്തിൽ നിന്നും ഈ വീഡിയോയുടെ വസ്തുത അറിയാന് ശ്രമിക്കാം.\nഈവിഎം മെഷീനുകള്ളുടെ തട്ടിപ്പിന്‍റെ പേരില് പ്രചരിപ്പിക്കുന്ന നിരവധി വീഡിയോ വോട്ട് എണ്ണലിന്‍റെ മുമ്പേ മുതല് സാമുഹിക മാധ്യമങ്ങളില് പ്രചരിപ്പിക്കുകയാണ്. ഇതില് ചില വീഡിയോകൾ ഞങ്ങള് ഇതിനെ മുമ്പേ വ്യാജപ്രചരണത്തിനായി ഉപയോഗിക്കുകയാണ് എന്ന് കണ്ടെത്തിയിട്ടുണ്ടായിരുന്നു. അതേ ഗണത്തില് പെട്ട ഒരു വീഡിയോ ആണ് ഇത്. തെരെഞ്ഞെടുപ്പ് പൂർത്തി ആയതിനെ തുടർന്ന് സാമുഹിക മാധ്യമങ്ങളില് പ്രചരിപ്പിക്കുന്ന വീഡിയോകൾ തെരെഞ്ഞെടുപ്പിൽ ഉപയോഗിക്കാത്ത റിസേര്‍വ് മെഷീനുകളാണ് എന്ന് തെരെഞ്ഞെടുപ്പ് കമ്മീഷന് വ്യക്തമാക്കി അവരുടെ വെബ്സൈറ്റില് കുറിപ്പ് പ്രസിദ്ധീകരിച്ചിട്ടുണ്ടായിരുന്നു. വാര്‍ത്ത‍ാ കുറിപ്പിന്‍റെ ലിങ്ക് താഴെ നല്‍കിട്ടുണ്ട്.\nഈ വീഡിയോകൾ റിസേര്‍വ് ഈവിഎം മെഷീനുകളാണ്. പോളിംഗിന് ഉപയോഗിച്ച മെഷീനുകള് അല്ല ഇതെന്ന് തെരെഞ്ഞെടുപ്പ് കമ്മീഷന് വ്യക്തമാക്കുന്നു. സ്ട്രോങ്ങ് റൂമില് എപ്പോഴും സി.സി.ടി.വി. ക്യാമറകളുടെ കാവലിലാണ് മെഷീനുകള് വെക്കുന്നത്. അതുപോലെ എല്ലാ സ്ഥാനാര്‍ഥികളുടെ പ്രതിനിധികളും 24 മണിക്കൂര് കാവലിനായി സ്ട്രോങ്ങ് റൂമില് ഉണ്ടാകും. എന്നി കാര്യങ്ങൾ തെരെഞ്ഞെടുപ്പ് കമ്മീഷന് കുറിപ്പിലൂടെ വ്യക്തമാക്കുന്നു.\nഫഗ്വാരയില് നടന്ന ഈ സംഭവത്തിനെ കുറിച്ച് പഞ്ചാബിന്‍റെ മുഖ്യ തെരെഞ്ഞെടുപ്പ് ഉദ്യോഗസ്ഥനായ ഡോ. സി. കരുണ രാജു വിശദീകരിച്ചിട്ടുണ്ടായിരുന്നു. മെയ് 22ന് തൃബ്യുന് പ്രസിദ്ധികരിച്ച വാര്‍ത്തയില് കരുണ രാജു വിശദീകരിക്കുന്നു: ഫഗ്വാരയില് സെക്ടര് ഓഫീസര് ബാല്വിണ്ടേ൪ സിംഗ് അദേഹത്തിന്‍റെ വണ്ടിയില് രണ്ട് റിസർവ്വ് പാടുകള് കൊണ്ട് പോകുമ്പോള് ആള്‍ക്കാര് അദ്ദേഹത്തിന്‍റെ വണ്ടിയില് മെഷീനുകള് കണ്ട് ശക്തമായി പ്രതികരിച്ചു. ഈ വണ്ടിയില് GPS ട്രെക്കര് സ്ഥാപിച്ചിട്ടുണ്ടായിരുന്നു .ഔദ്യോഗിക വീഡിയോഗ്രാഫറായ മനിഷ് ശർമയും കൂടെ ഉണ്ടായിരുന്നു, എന്ന് അദേഹം വ്യക്തമിക്കിയിട്ടുണ്ട്.\nThe Tribune Archived Link\nഈ വീഡിയോ സെക്ടര് ഓഫീസര് അദ്ദേഹത്തിന്‍റെ കാറില് റിസേര്‍വ് ഈവിഎം മെഷീനുകള് കൊണ്ട് പോകുന്നതിന്‍റെതാണ്. തെരേഞ്ഞെടുപ്പ് കമ്മീഷന് ഇതിനെ കുറിച്ച് വിശദീകരിച്ചിട്ടുണ്ട്. അതിനാല് വസ്തുത അറിയാതെ ഈ പോസ്റ്റ് ഷെയര് ചെയ്യരുതെന്ന് എന്ന് ഞങ്ങള് പ്രിയ വായനക്കാരോട് അപേക്ഷിക്കുന്നു.\nTitle:പഞ്ചാബിലെ ഫഗ്വാരയില് ‘പ്രീ ലോഡ്’ ചെയ്ത ഈവിഎം മെഷീനുകള് പിടികൂടിയതിന്‍റെ വീഡിയോ സത്യമോ…?


സെന്‍കുമാര് കേസില് സര്‍ക്കാരിന് വീണ്ടും തിരിച്ചടി; വ്യക്തത ആവശ്യപ്പെട്ട അപേക്ഷ തള്ളി | Muhimmath\nHome » Kerala , Malappuram » സെന്‍കുമാര് കേസില് സര്‍ക്കാരിന് വീണ്ടും തിരിച്ചടി; വ്യക്തത ആവശ്യപ്പെട്ട അപേക്ഷ തള്ളി\nസെന്‍കുമാര് കേസില് സര്‍ക്കാരിന് വീണ്ടും തിരിച്ചടി; വ്യക്തത ആവശ്യപ്പെട്ട അപേക്ഷ തള്ളി\nWritten By Muhimmath News on Friday,5May 2017 | 12:16\nന്യൂഡല്‍ഹി: ടിപി സെന്‍കുമാര് കേസില് സര്‍ക്കാരിന് വീണ്ടും തിരിച്ചടി. സെന്‍കുമാറിനെ പോലീസ് മേധാവിയാക്കി നിയമിക്കണമെന്ന സുപ്രീം കോടതിയുടെ വിധിയില് വ്യക്തതയും ഭേദഗതിയും ആവശ്യപ്പെട്ട് സമര്‍പ്പിച്ച അപേക്ഷ കോടതി തള്ളി.\nഇതാവശ്യപ്പെട്ട് സര്‍ക്കാര് കോടതിയെ സമീപിച്ചത് തന്നെ തെറ്റായിപ്പോയെന്ന് സുപ്രീം കോടതി പറഞ്ഞു. കൂടാതെ കോടതി ചെലവിലേക്ക് സര്‍ക്കാരിനോട് 25,000 രൂപ കെട്ടിവെക്കാനും സുപ്രീം കോടതി ആവശ്യപ്പെട്ടു.\nചൊവ്വാഴ്ചക്കുള്ളില് സെന്‍കുമാറിന്റെ പുനര്‍നിയമനം നടന്നില്ലെങ്കില് കനത്ത നടപടി വരുമെന്ന സൂചനയും കോടതി നല്‍കി. സര്‍ക്കാരിന്റെ നടപടിക്ക് യാതൊരു ന്യായമില്ലെന്ന താക്കീതും കോടതി നല്‍കി. അതേസമയം സര്‍ക്കാരിന്റെ പുന: പരിശോധന ഹര്‍ജി പരിശോധിക്കുമെന്ന ഉറപ്പും സുപ്രീം കോടതി നല്‍കിയിട്ടുണ്ട്.\nചീഫ് സെക്രട്ടറി നേരിട്ട് കോടതിയില് ഹാജരാകണമെന്ന് ടി പി സെന്‍കുമാറിന്റെ അഭിഭാഷകന് കോടതിയില് ആവശ്യപ്പെട്ടു. തത്കാലം അതിന്റെ ആവശ്യമില്ലെന്നാണ് കോടതി മറുപടി നല്‍കിയത്. പക്ഷേ വിധി നടപ്പാക്കിയില്ലെങ്കില് എന്തുചെയ്യണമെന്നറിയാമെന്നും കോടതി വ്യക്തമാക്കി.


ചിരിലോഗം: നിങ്ങളുടെ ഭാര്യ ഒരു ‘വേരുവെട്ടിയാ‍ണോ‘ ; എങ്കില് സൂക്ഷിക്കുക!!\nജനപ്രിയ ലേഖനങ്ങള്‍ക്ക് - താഴെ ക്ലിക്ക് ചെയ്യൂ\n1.ഹൈ ഹീല് ചെരിപ്പുകള് ഉപേക്ഷിക്കുക\n2.ഗുരുവായൂരിലെ കണ്ടക്ടര് ആ‍ാവാതിരിക്കുക!!\n3.പഴുത്ത മാമ്പഴത്തെ ബഹിഷ്കരിക്കുക!\n4.അംബാസിഡര് കാര് ആര്‍ക്കും വേണ്ടാതാവുന്നുവോ\n5.ഇനി ഇടത്തരക്കാര്‍ക്കും കാര് വാങ്ങാം?\n6.ഏത്തമിടീക്കലിന് നഷ്ടപരിഹാരം ?\n8.പാഠം .1. എന്താണ് യോഗ?\n10.ശരീരത്തില് പട്ടു സാരി ;ഉള്ളിലോ???\n11.മദര് തെരേസയും സംഭാവനയും?\n12.ഒരു പുഴു ഉണ്ടാക്കിയ പ്രശ്നം ( ഹാസ്യം)\n13.ഒബാമ അമേരിക്കന് പ്രസിഡണ്ടാവാന് കാരണമെന്ത് ?\n14.നിങ്ങളുടെ ഭാര്യ ഒരു വേരുവെട്ടിയാണോ ?;എങ്കില് സൂക്ഷിക്കുക!!\n15.കുങ്കുമപ്പൂവ് കഴിച്ചാല് നിറമുണ്ടാകുമോ??\n16.ട്യൂഷന് മാഷിനൊരു സമ്മാനം (ഹാസ്യം)\n17.മിട്ടായിക്കടക്കാരന്റെ മകന് (ഹാസ്യം)\n18.പെരുകുന്ന ഗര്‍ഭപാത്ര ശസ്ത്രക്രിയകള് !!\n19.നിങ്ങളുടെ ഭാര്യയുടെ വയര് ഒരു വേസ്റ്റ് ബാസ്കറ്റ് ആണോ ?\n20.ഭര്‍ത്താവിന്റെ വീട്ടുകാരെ കുറ്റം പറയരുത്!!\n21.എന്തുകൊണ്ടാണ് വയര് വീര്‍ക്കുന്നത് ?( ഹാസ്യം)\n22.അദ്ധ്യാപകരെ കുറ്റം പറയരുത് !!\n23.ഇതാണോ ഇപ്പോഴത്തെ വിവാഹ സദ്യ??\n24.നാക്കുകെട്ടിക്കല് ( ഒരു പ്രത്യേക ചികിത്സ)??\n25.അടിവസ്ത്രങ്ങള് അനാവശ്യങ്ങളോ ??\n26.പഴശ്ശിരാജ ജിവിച്ചിരിക്കണമായിരുന്നെങ്കില് ?\n27.ഹേ മനുഷ്യാ ? നിങ്ങള് ഒരു കസേര മനുഷ്യനാണോ ?\n28. കഥാപ്രസംഗക്കാരന്റെ മുണ്ട് ( ഹാസ്യം )\n29. പോലീസുകാരന്റെ ഹാസ്യം\n30. വിദ്യാര്‍ത്ഥി സമരവും പോലിസും\n31.വിദ്യാര്‍ത്ഥി സമരവും പ്രിന്‍സിപ്പാളും (ഹാസ്യം )\nഈ സന്ദര്‍ശകരാണ് എന്റെ ആത്മധൈര്യം ; എന്നെ പ്രോത്സാ‍ഹിപ്പിക്കുന്നവര്\nചിന്തിക്കൂ ; ചിരിപ്പിക്കൂ ; ഈ യജ്ഞത്തില് നിങ്ങളും പങ്കാളികളാകൂ .നിര്‍ദ്ദോഷമായ ഒരു ഫലിതം നിങ്ങളെ ദുഃഖങ്ങളില് നിന്ന് മോചിതരാക്കാം.വായിച്ചുമാത്രം പോകാതെ ഒരു അഭിപ്രായവും എഴുതിപ്പോകൂ.നിങ്ങളുടെ കൂട്ടുകാരെക്കൊണ്ടും ഇത് വായിപ്പിക്കൂ\nഈ ചിരിലോകത്തില് നിങ്ങളും ചേരൂ , നിങ്ങളുടെ സുഹൃത്തുക്കളേയും ചേര്‍ക്കൂ ; പറ്റുമെങ്കില് ഈ ബ്ലോഗ് അഡ്രസ്സ് നിങ്ങളുടെ സുഹൃത്തിന് ഇ മെയില് ചെയ്യൂ. അവരും മനസ്സറിഞ്ഞ് ഒന്നു ചിരിച്ചോട്ടെ . ചിരിയും സന്മാര്‍ഗ്ഗവും ഒത്തുചേരുന്ന ഈ ബ്ലോഗിലേക്ക് എല്ലാവര്‍ക്കും സ്വാഗതം .\nസന്തോഷകരമായ ഈ കൂട്ടായ്മയില് അങ്ങനെ നിങ്ങളും നിങ്ങളുടെ സമാന ചിന്താഗതിക്കാരും പങ്കാളികളാവൂ\nഇവരാണ് ചിരിലോകത്തിലെ അംഗങ്ങള് ; ഈ ബ്ലോഗിനെ പ്രോത്സാഹിപ്പിക്കുന്നവര്\nനിങ്ങളുടെ ഭാര്യ ഒരു ‘വേരുവെട്ടിയാ‍ണോ‘ ; എങ്കില് സൂക്ഷിക്കുക!!\nചോദ്യം കേട്ട് ഞെട്ടേണ്ട . ‘വേരുവെട്ടി ‘എന്ന പദം കൊണ്ട് ഉദ്ദേശിച്ചത് സസ്യങ്ങളുടേയോ , വൃക്ഷങ്ങളുടേയോ വേര് വെട്ടുന്നതിനെക്കുറിച്ചല്ല. മറിച്ച് മനുഷ്യബന്ധങ്ങളുടെ വേര് വെട്ടുന്നതിനെക്കുറിച്ചാണ്.\nവിവാഹം കഴിയുന്നതോടെ ഭാര്യ ഒരാളുടെ സാമൂഹ്യജീവിതത്തില് വലിയ പങ്ക് വഹിക്കുന്നുവെന്ന കാര്യം എല്ലാവര്‍ക്കും അറിവുള്ളതാണല്ലോ.\nതുടര്‍ന്നാണ് ഈ വേരുവെട്ടി ഭാര്യമാരുടെ കളി.\nവിവാഹത്തിനു ശേഷം അവര് വെട്ടു തുടങ്ങിക്കൊണ്ടിരിക്കും.\nഅവര് ഭര്‍ത്താവിന്റെ ഒരോ ബന്ധങ്ങളെയും വെട്ടി -അറുത്തുമാറ്റിക്കൊണ്ടിരിക്കും.\nഭര്‍ത്താവ് ,പെങ്ങമാര്‍ക്ക് എന്തെങ്കിലും കൊടുക്കുന്നതുകണ്ടാല് ഭാര്യ സഹിക്കില്ല.\nപിന്നെ , സംശയമുണ്ടെങ്കില് നിങ്ങള് പരീക്ഷിച്ചോളൂന്നേയ്\nവേണമെങ്കില് ഒരു സാരി വാങ്ങി നിങ്ങളുടെ പെങ്ങള്‍ക്കുകൊടുക്കൂ.\nനാല്പത്തിയൊന്നു ദിവസം കഴിയേണ്ട ‘അവളുടെ തലയിണമന്ത്രം ‘ വഴി നിങ്ങള് എന്തെങ്കിലും കാര്യത്തില് നിങ്ങളുടെ പെങ്ങള് വീട്ടുകാരുമായി തെറ്റിയിരിക്കും.\nഇനി നിങ്ങള് നിങ്ങളുടെ അനിയനുമായി നല്ല ബന്ധത്തിലായിരിക്കാം.\nഅതൊക്കെ വിവാഹത്തിനു മുന്‍പ് ട്ടോ\nനിങ്ങളുടെ ഭാര്യ ഒരു ‘ വേരുവെട്ടിയാണെങ്കില്’ പിന്നെ അവളുടെ പറച്ചില് വേറെയാണ്.\n“ ഹോ, മര്യാദക്ക് ഒന്നു സാരി മാറാനും കൂടി വയ്യ; നിങ്ങളുടെ അനിയന് കാരണം”\nഇത് കേട്ടാല് മതിയല്ലോ,ചേട്ടന് കാര്‍ന്നോര്‍ക്ക് .\nചേട്ടച്ചാരുടെ അടുത്ത പ്ലാന് പിന്നെ ഒരു പുതിയ വീടുവെക്കുന്നതിനെക്കുറിച്ചായിരിക്കും’\nകഴിഞ്ഞ ദിവസം ഞാന് ഒരു മധ്യ-വയസ്കനെ കണ്ടു\nഅതും ഒരു ആത്മീയാന്തരീക്ഷത്തില് വെച്ച്.\nഅപ്പോള് അയാള് ആത്മഗതമെന്നോണം സ്വന്തം കാര്യം പറഞ്ഞു.\nഒരു വേരുവെട്ടി ഭാര്യ അയാള്‍ക്കുവരുത്തിവെച്ച ദുരിതങ്ങള്\nപക്ഷെ, ഇപ്പോള് അയാള് ഓര്‍ക്കുന്നു...\nആദ്യമൊന്നും അയാള് ഇക്കാര്യം അറിഞ്ഞിരുന്നില്ലെത്രെ.\nഭാര്യയുടെ ഭംഗിയില് ,കൊഞ്ചിക്കുഴയലില് , കൊച്ചു പിടിവാശിയില് , വാശിപിടിച്ചുള്ള കരച്ചിലില് , പിന്നെ രുചിയുള്ള പാചകത്തില് ...ഒക്കെ അയാള് പലതും മറന്നു.\nപലതും അവളുടെ അഭിപ്രായത്തിന് വിട്ടുകൊടുത്തു.\nഅവസാനം ജോലിചെയ്യുക ,കാശുണ്ടാക്കുക എന്നതുമാത്രമായി അയാളുടെ ദൌത്യം.\nപക്ഷെ ,ഒരു ദിനം അയാള് ഈ വസ്തുത തിരിച്ചറിഞ്ഞു.\nഅയാള്‍ക്ക് ഒരു പ്രശ്നമുണ്ടായി\nസ്വന്തം മകന്റെ ഒരു ‘ലൌ അഫയര്‘ .\nഅതും വല്ലാത്ത മോശമായ അന്തരീക്ഷത്തിലുള്ള സ്ത്രീയുമായി...\nഅപ്പോഴാണ് അയാള്‍ക്ക് വീണ്ടുവിചാരമുണ്ടായത്\nഅയാള് ഇക്കാര്യം ഏറെ വൈകിയാണ് അറിയുന്നതുതന്നെ....\nമറ്റെല്ലാവര്‍ക്കും ;തന്റെ സുഹൃത്തുക്കള് ബന്ധുക്കള് ...എന്നിവര്‍ക്കൊക്കെ ഈ കാര്യം അറിയാമായിരുന്നു.\nകോളേജില് പഠിക്കുന്ന തന്റെ മകന് പ്രണയിക്കുന്നത്, തന്നേക്കാള് പ്രായക് കൂടിയവളും ‘ വിവാഹിതയും മൂന്നിലും അഞ്ചിലും പഠിക്കുന്ന കുട്ടികളുടെ മാതാവിനെയാണെന്ന്.\nതുടക്കത്തിലേ അറിഞ്ഞിരുന്നുവെങ്കില് മുളയിലേ നുള്ളാമായിരുന്നു.\nപക്ഷെ, അപ്പോഴേക്കും അവരുടെ ഒളിച്ചോട്ടം കഴിഞ്ഞിരുന്നു.\nനാട്ടില് പാട്ടായി, പോലീസ് സ്റ്റേഷനില് പരാതിയും‌പോയിക്കഴിഞിരുന്നു\nഅപ്പോഴാണ് അയാള് ചിന്തിച്ചത് ?\nതന്റെ സമൂഹവുമായുള്ള ബന്ധത്തെക്കുറിച്ച്...\nവിവാഹത്തിനുമുന്‍പ് തന്റെ സാമൂഹ്യജീവിതവുമായി അയാള് താരതമ്യം ചെയ്തു.\nഇത് ഒരാളുടെ കഥ മാത്രം\nഈ വേരുവെട്ടി ഭാര്യമാര് ആദ്യം ഭര്‍ത്താവിന്റെ ബന്ധങ്ങളെ വെട്ടിക്കളയും ,പിന്നെയോ സ്വന്തം ബന്ധങ്ങളേയും.\nഇനി വേറെ ഒരു തരത്തിലുള്ള വേരുവെട്ടി ഭാര്യമാരുണ്ട്\nഅവര് പകുതി സാമൂഹ്യബന്ധങ്ങളെ മാത്രമേ വേരുവെട്ടുകയുള്ളൂ.\nഅതായത് , ഭര്‍ത്താവിന്റെ ബന്ധങ്ങളെ മുഴുവന് വേരറുത്തുകളയും എന്നാല് തന്റെ സ്വന്തം വീട്ടുകാരേ -അവരുടെ ബന്ധങ്ങളെ അറുത്തുകളയുകയില്ല.\nഇനി മറ്റൊരു തരം വേരുവെട്ടിച്ചികള് ഉണ്ട്.\nഅതായത് അവര് വെട്ടിമാറ്റുക ഭര്‍ത്താവിന്റെ സുഹൃത്തുക്കളെയാണ്.\nഅങ്ങനെ ആ ഭര്‍ത്താവിനെ അവള് നല്ലൊരു അന്തര്‍മുഖനാക്കി മാറ്റിക്കളയും.\nഈ വേരുവെട്ടി ഭാര്യമാര് വളരേ സ്വാര്‍ത്ഥകളാണ്\nഅവര് ആര്‍ക്കും ഒന്നും കൊടുക്കില്ല.\nഅതൊക്കെയാണ് അവരുടെ പ്രധാന ലക്ഷണം .\nനിങ്ങളുടെ പെങ്ങള് ,ഭാര്യ , അമ്മ എന്നിവര്‍ക്കൊക്കെ ഈ വേരുവെട്ടി സ്വഭാവം ഉണ്ടോ?\nഉണ്ടെങ്കില് അത് മാറ്റണം സുഹൃത്തുക്കളേ\nഅത് നിങ്ങളുടെ കുടുംബത്തെ നശിപ്പിക്കും\nഅടുത്ത തലമുറയെ നശിപ്പിക്കും\nവേരുവെട്ടി ഭാര്യമാര്‍ക്ക് ഇനിയും കുറേ ഉപലക്ഷണങ്ങള് ഉണ്ട്.\nഅവ നിങ്ങള് കമന്റുമുഖേന ഇവിടെ പോസ്റ്റൂ നാട്ടാരേ.\nഇത് ഇ-മെയില് വഴി മറ്റുള്ളവരെ\nനിങ്ങളൂടെ കുടുബാംഗങ്ങള് -അത് ആണായാലും പെണ്ണായാലും ഇത്തരം ബന്ധങ്ങളുടെ വിഛേദനം നടത്തുകയാണെങ്കില് അപ്പോള് വേരുവെട്ടല്ലേ എന്ന തമാശയായി പറയൂ സുഹൃത്തുക്കേളെ\nഅപ്പോള് അവര് എന്താ കാര്യം എന്ന് ചോദിക്കും\nനിങ്ങള്‍ക്ക് ധൈര്യമായി പറയാം കുട്ടമണിയുടെ ബ്ലോഗില് കണ്ട കാര്യം\nഅത് അവിടെ ചര്‍ച്ചക്കൂ കൂട്ടരേ\nനമുക്ക് ഈ വേരുവെട്ടികളെ കൂട്ടത്തോടെ പിഴുതെറിയാം\nPosted by കുട്ടമണി at 8:39 PM\nLabels: നിങ്ങളുടെ ഭാര്യ ഒരു വേരുവെട്ടിയാ‍ണോ ? എങ്കില് സൂക്ഷിക്കുക\nഒരു നല്ല ഭാര്യ വേരുവെട്ടുകയല്ല വേരുകളെ ഉണ്ടാക്കുകയാണ് ചെയ്യുക .’അവള് കുടുംബത്തില് വന്നാല് ബന്ധങ്ങള് പുഷ്പിച്ചു തടങ്ങും\nഇനി മുതല് എന്റെ ഭാര്യക്ക് ഈ സ്വഭാവമുണ്ടോ എന്ന് ഞാന് ശ്രദ്ധിക്കും\nഇനിയും ഇങ്ങനത്തെ പോസ്റ്റുകള് വരട്ടെ ട്ടോ\nഅതോ വെറുതെ എഴുതുന്നതോ\nഎന്തായാലും ഒരു രസമുണ്ട് വായിക്കാന്\nഎന്തായാലും എന്റെ ഭാര്യയുടേ സ്വഭാവം നാന്നാക്കിയേ അടങ്ങൂ അല്ലേ .\nഗുരുവായൂരിലെ കണ്ടക്ടറും വേരുവെട്ടിയും കൂടി ആയാല് എന്താണ് സ്ഥിതി\nസര്‍വ്വലോക വേരുവെട്ടി ഭാര്യമാരെ സംഘടിക്കുവിന് .\nനിങ്ങള്‍ക്ക് നഷ്ടപ്പെടാന് വെട്ടുകത്തികള് മാത്രം\nനമ്മുടെ ചിഹ്നം വെട്ടുകത്തി , ചൂല് , വാല്‍നക്ഷത്രം\nകുട്ടമണിയുടെ ഈ പോസ്റ്റിനെക്കുറിച്ച് ഞാന് ഭാര്യയോട് പറഞ്ഞപ്പോള് അവള് എന്നേ ചീത്ത പറഞ്ഞൂ\nചില ഭര്‍ത്താക്കന്മാര് ഭാര്യമാരെക്കൊണ്ട് വേരുവെട്ടിക്കും\nMay 1, 2009 at 8:59 PM\nചില ഭാര്യമാര് കൊമ്പുവെട്ടികളാണ് .\nഇനി അതിനെക്കുറീച്ച് എഴുതൂ കുട്ടകമ്മണി\nഎന്നാലും 1min,2min gap'l കുറെ അനോണി കമ്മന്റുകള്\nMay 2, 2009 at 12:52 AM\nഭര്‍ത്താവിന്റെ സുഹൃത്തുക്കളുടെ വേരുവെട്ടുന്ന ഒരു പെണ്ണിനെ എനിക്കുമറിയാം. എന്റൊരു സുഹൃത്തിന്റെ ഭാര്യ ആ കാറ്റഗറിയില് ഉണ്ട്.\nഎന്റെ പൊണ്ടാട്ടി ഏതിനമാണാവോ ?\nകൊല്ലം 10 ആകാനായിട്ടും എനിക്കറിയില്ല.\nനാളെ മുതല് വാച്ച് ചെയ്ത് കളയാം :) :)\nഎവിടന്നു കിട്ടുന്നു ഈ പൊല്ലാപ്പു കാര്യങ്ങള്\nMay 2, 2009 at 4:10 AM\n'എടാ ഭാര്യമാരെ വരച്ച വരയിൽ നിർത്താനുള്ള ആണത്തം വേണം’ എന്നു പറഞ്ഞു തരുന്ന ടൈപ് കാർന്നോന്മാര് വീട്ടിലില്ലാലേ.\n(എന്തായാലും ഇത്തരം പാരകളിൽ കുടുങ്ങേണ്ടി വന്നിട്ടില്ല.)\nMay 2, 2009 at 2:28 PM\nപെണ്ണുങ്ങള്‍ക്കു മാത്രമെ ഇത്തരത്തിലുള്ള സ്വഭാവം ഉള്ളോ??... ആണുങ്ങള്‍ക്കില്ലെ?\nകല്ല്യാണം കഴിയുന്നതോടെ തങ്ങളുടെ സുഹൃത്തുകളെ നഷ്ടപ്പെടുന്ന എത്രയോ സ്തീകള് ഉണ്ട്. അതിനെ കുറിച്ചു ആര്‍ക്കും ഒന്നും പറായാന് ഇല്ലെ?\nസത്യം അല്ലന്ന് അഭിപ്രയമില്ല. എന്നാല് വിവാഹം കഴിക്കുന്നത് പുരുഷനാവണം.. താങ്ങും തണലും അടിയുറച്ച അഭിപ്രായസ്ഥിരതയും ഉള്ള വ്യക്തിത്വം.\nസ്ത്രീ എന്നും നനഞ്ഞ കളിമണ്ണ് തന്നെയാണ് ഏത് രൂപത്തില് ഏത് ഭാവത്തില് നിലകൊള്ളണം എന്ന് നിശ്ചയിക്കുന്നത് ശില്പിയായ ഭര്‍ത്താവാണ്.\nഅല്ലങ്കില് ദ്രാവകം അതു ഉള്‍കൊള്ളുന്ന പാത്രത്തിന്റെ രൂപം സ്വീകരിക്കുന്നു, അപ്പോള് സ്ത്രീയെ കുറ്റപ്പെടുതാനാവുമോ? എന്നെ ഞാനാക്കിയ മാതാപിതാക്കള് സഹോദരങ്ങള് സുഹൃത്തുക്കള് എന്നിവരെ ഭാര്യയുടെ തലയിണമന്ത്രം കൊണ്ട് വേരുവെട്ടി എന്ന് പറയുന്നത് ശുദ്ധഭോഷ്ക്കാണ്.\nവിവാഹബന്ധം - എന്നാ പറയുക, അതു വെറും പുരുഷനും സ്ത്രീയും ഒന്നിക്കുന്നതൊ ഉണ്ടുറങ്ങുന്നതോ അല്ല. രണ്ടു കുടുംബങ്ങള് ഊടും പാവും പോലെ ഇണങ്ങുന്നതാണ്.. ഒന്നില് ഇല്ലാത്തത് മറ്റൊന്നില് നിന്ന് ഉള്‍കൊള്ളുന്നത്. ഭാര്യ/ഭര്‍ത്താവ് ജീവിതത്തിലേക്ക് കടന്നു വന്നാല് കൂടപ്പിറപ്പിനെ തള്ളി പറയാനാവില്ല, നമ്മുടെ മക്കളും അതാണ് കണ്ടു വളരുന്നത്. സഹോദരസ്നേഹത്തിന്റെ ദൃഢത അതിലെ ശക്തി നമ്മളെക്കാള് ഏറെ അവര് ആഗീരണം ചെയ്യും.\nഎന്റെ അച്ഛന്റെ ജെഷ്ടന് കുറെ ദൂരെ ആണ് താമസം പക്ഷെ എന്നെങ്കിലും അച്ഛനു സുഖമില്ലതായാല് ആ ദിവസം പേരപ്പന് വീട്ടില് എത്തും ആരും പറയണ്ടാ അതിന്റെ മാജിക് എന്താന്ന് ഇന്നും അറിയില്ല.\nസ്നേഹം അടിച്ചേല്‍പ്പിക്കുന്നതല്ല, അതുള്‍ക്കൊള്ളണ്ടതാണ്,\nഭര്‍ത്താവിനെ വരച്ചവരയില് നിര്‍ത്താന് ശ്രമിക്കുന്നവര്‍ക്ക് ഒരു ട്രിക്ക് അദ്ദേഹത്തിന്റെ മാതാപിതാക്കളേയും സഹോദരങ്ങളേയും അതിര് വരമ്പില്ലാതെ എല്ലാ ഗുണദോഷത്തോടും കൂടി മനസ്സാലെ സ്വന്തമാക്കുക, അവര് സ്വന്തം അമ്മയും സഹോദരങ്ങളുമാണെങ്കില് കുറ്റം നിങ്ങള് പറയുമോ?\nഅതു തന്നെ അപ്പോള് വേരുകള് പടര്‍ന്നു പന്തലിക്കും, ഇന്ന് ഒന്നുംഒറ്റയും ആയി വളരുന്ന മക്കള് പില്‍ക്കാലത്ത് ഒറ്റപെടാതിരിക്കാന് സ്വന്തമെന്ന് പദത്തിന്റെ അര്‍ത്ഥ വ്യാപ്തി അവരറിയട്ടെ, കുടുംബയോഗങ്ങളും പരസ്പര സന്ദര്‍ശ്ശ്നവും മറക്കതിരിക്കുക..\nപാടെ നിലം പൊത്താതിര്രിക്കാന് ബലമുള്ള വേരുകള് ഉണ്ടായിരിക്കണം ..\n***പക്ഷെ, ഇപ്പോള് അയാള് ഓര്‍ക്കുന്നു...\nഭാര്യയുടെ ഭംഗിയില് ,കൊഞ്ചിക്കുഴയലില് , കൊച്ചു പിടിവാശിയില് , വാശിപിടിച്ചുള്ള കരച്ചിലില് , പിന്നെ രുചിയുള്ള പാചകത്തില് ...ഒക്കെ അയാള് പലതും മറന്നു.***\nഈ വക ആകഷണങ്ങള് അസ്തമിക്കുമ്പോള് ഒറ്റപെടാതിരിക്കാന് എല്ലാ ഭര്‍ത്താക്കന്മാരും ശ്രദ്ധിക്കുക,\nഎന്നും ന്യായമായി തീരുമാനങ്ങള് സത്യസന്ധമായി എടുക്കുക, കൂടപ്പിറപ്പുകളോടും മാതാപിതാക്കളോടും മക്കളോടും.. അതാണ് യഥാര്‍ത്ത പൌരുഷം എന്ന് മനസ്സിലാക്കുക.\nപുരുഷനായാ- ഭര്‍ത്താവിന്റെ അച്ഛന്റെ മകന്റെ സ്ഥാനം എന്നും ഒരു ന്യായാധിപന്റെതാണ്, അവിടെ കണ്ണുതുറന്ന് ന്യായം നടപ്പാക്കാനുള്ള ത്രാണി പുരുഷനുണ്ടാവണം .\nവേര് വേര്‍പെടില്ലാ ...വേര്‍പെടാന് പാടില്ല..\nMay 3, 2009 at 12:24 AM\nഒരുത്തി വേരു വെട്ടാനായൊരുങ്ങി വന്നതാ...മുന്‍പേ അറിഞ്ഞപ്പം ഞമ്മളു ഓളെ വെട്ടി...\nMay 3, 2009 at 3:51 PM\nകുട്ടമണി പറഞ്ഞത് 90%-വും ശരിയാണ് .വിവാഹം കഴിയുന്നതോടെ ഒരു സ്ത്രീയ്ക്ക് ഈ ലോകത്തില് ഞാനും എന്റെ ഭര്‍ത്താവും മാത്രം മതി എന്നാ മനോഭാവമാണ്.ശരിക്ക് പറയുകയാണെങ്കില് വിവാഹത്തിന് മുമ്പ് ഭര്‍ത്താവ് എന്ന വ്യക്തിക്ക് അച്ഛന്,അമ്മ,\n,സഹോദരന്,സഹോദരി തുടങ്ങി,അയാള്‍ക്ക് താങ്ങായും തണലായും പത്തിരുപത് വര്‍ഷം ഒപ്പമുണ്ടായിരുന്നവരോട് ചില ഉത്തരവാദിത്വങ്ങളും,കടമകളും ഒക്കെ നിറവേറ്റാനുന്ടെന്ന യാതാര്‍ത്ഥ്യം മനസ്സിലാക്കാതെയാണ് ഭൂരിപക്ഷം പെണ്‍കുട്ടികളും പെരുമാറാറുളളത്,ശരിക്ക് പറഞ്ഞാല് ഒരു ആണ് വിവാഹിതനാകുന്നതോടെ ഒരു കുടുംബനാഥന്റെ സ്ഥാനമാണ് അയാള്‍ക്ക് കുടുംബാംഗങ്ങള്‍ക്ക് മുന്നില്.സ്വാഭാവികമായി അയാളുടെ ഉത്തരവാദിത്വങ്ങളും വര്ധിക്കുകയായി.വിവാഹാനന്തരം അയാള്‍ക്ക് കൈകാര്യം ചെയ്യേണ്ടുന്ന വേഷങ്ങള് പലതാണ് ഭര്‍ത്താവ്,മകന്,ചേട്ടന്,ആങ്ങള പിന്നീട് അച്ഛന് എന്നിങ്ങനെ ........!.അതോടൊപ്പം തന്നെ മകന്റെ വിവാഹശേഷം കുടുംബത്തിന്റെ ഉത്തരവാദിത്വങ്ങള് മകനെയും മരുമകളെയും ഏല്പിച്ച് ഇനിയുള്ള കാലം അവരുടെ സംരക്ഷണയില് സ്വസ്ഥമായി വിശ്രമ ജീവിതം നയിക്കാം എന്നാണ് ഭൂരിപക്ഷം മാതാപിതാക്കളും ചിന്തിക്കുന്നത്.\nഎന്നാല് സ്വന്തം ഭര്‍ത്താവിന്റെ മേല് വന്നുചേര്‍ന്നിട്ടുള്ള ഇത്തരത്തിലുള്ള അധികഭാരത്തെ ചിന്തിക്കാതെ ,ഭര്‍ത്താവ് സാധാ സമയവും തന്റെ ഒപ്പം തന്നെ ഉണ്ടാവണമെന്നും,തന്നെ മാത്രമേ സ്നേഹിക്കാവൂ എന്നുമൊക്കെ വാശി പിടിക്കുകയും ,പ്രശ്നങ്ങള് സൃഷ്ടിക്കുകയും,ഭര്‍ത്താവിന്റെ കുടുംബാംഗങ്ങള് അയാളില് നിന്നും ആഗ്രഹിച്ച /പ്രതീക്ഷിക്കുന്ന സംരക്ഷണം നല്കുന്നതില്‍നിന്നും ,അയാളില് അര്‍പ്പിതമായ കുടുംബപരമായ കടമകള് നിറവേറ്റുന്നതിന് തടസ്സം നില്‍ക്കുകയുമാണ് പലപ്പോഴും പെണ്‍കുട്ടികള് ചെയ്യാറുള്ളത് .\nസ്വന്തം കടമകളും ഉത്തരവാദിത്വങ്ങളും ശരിയായ രീതിയില് നിറവേറ്റുന്നതില് പുരുഷന് പരാജയപ്പെടുന്നതോടെ പ്രശ്നങ്ങള് തുടങ്ങുകയും ചെയ്യും.എന്നാല് ഈ പ്രശ്നങ്ങള് എല്ലാം ഭര്‍ത്താവിന്റെ വീട്ടുകാര്‍ക്ക് മരുമകളോടുള്ള ദേഷ്യം കൊണ്ട് മനപ്പൂര്‍വ്വം ഉണ്ടാക്കുന്നതാണെന്ന് വളരെ ഫലപ്രദമായി (വേണമെങ്കില് ഒരു പോട്ടിക്കരചിലിന്റെയോ,നിരാഹാരത്തിന്റെയോ,അതുമല്ലെങ്കില് ഒരു രോഗാഭിനയത്തിന്റെയോ ഒക്കെ സഹായത്തോടെ)പറഞ്ഞു ഫലിപ്പിക്കാന് പെണ്ണിന് ഒരു പ്രത്യേക മിടുക്ക് തന്നെയുണ്ട് ,\nഅതില് വിജയിച്ചാല് അടുത്ത നടപടി ,നമ്മളെ ഇവിടെ ആര്‍ക്കും ഇഷ്ടമല്ലാ എന്നും ,നമുക്ക് വേറെ എവിടെയെങ്കിലും മാറിതാമസ്സിക്കാം എന്നും പറഞ്ഞു ഭര്‍ത്താവിനെ ബ്രെയിന് വാഷ് ചെയ്യുക എന്നതാണ് .\nകുടുംബ പ്രശ്നങ്ങളില് പെട്ട് മനസ്സുഴറി നില്‍ക്കുന്ന ഈ ഘട്ടത്തില് ,എന്നാലെങ്കിലും ഈ പ്രശ്നങ്ങള് ഒന്നു തീരുമല്ലോ എന്നോര്‍ത്ത് ഭര്‍ത്താവത് സമ്മതിക്കുന്നിടം വരെ എത്തിക്കാന് പെണ്ണിനൊരു പ്രത്യേക സാമര്‍ത്ഥ്യം തന്നെയുണ്ട്.കാരണം അതവളുടെ ആവശ്യമാണ് ,അവള്‍ക്ക് അവളും അവളുടെ ഭര്‍ത്താവും മാത്രമുള്ളൊരു ലോകം സൃഷ്ടിക്കാന് .\nഅത് കൊണ്ട് പ്രിയപ്പെട്ട സഹോദരന്മാരെ ,നിങ്ങളുടെ ഭാര്യ നിങ്ങളുടെ സ്വന്തം വീട്ടുകാരെപ്പറ്റി സദാ കുറ്റം പറയുകയാണെങ്കില് കല്യാണം കഴിഞ്ഞ അന്നു മുതല് എനിക്കീ വീട്ടില് ഒരു സമധാനവും കിട്ടിയിട്ടില്ല എന്നൊക്കെ സ്ഥിരം പറയുകയാണെങ്കില്,ഒരു നിമിഷം സ്വസ്ഥമായ മനസ്സോടെ ഇത്തരത്തില് നിങ്ങളൊന്നു ചിന്തിക്കൂ,തങ്ങളുടെ യവ്വനത്തിണ്റ്റെ നല്ലൊരു ഭാഗം മക്കള്‍ക്കു വേണ്ടി കഷ്ടപ്പെട്ട അച്ഛനും അമ്മയും ഒരിക്കലും സ്വന്തം മക്കള് വേദനിപ്പിക്കണം എന്നാഗ്രഹിക്കില്ല ,വാര്‍ദ്ദക്യത്തിണ്റ്റേതായ ചില പിടിവാശികള് കാട്ടുമായിരിക്കാം,അത് പലപ്പോഴും ഒരു മകനില്‍നിന്നും അവര് ആഗ്രഹിച്ച സ്നേഹവും സംരക്ഷണവും ലഭിക്കുന്നില്ലാ എന്നു തോന്നുമ്പോളുമാണ് സംഭവിക്കാരുള്ളത്.\nഞാന് ഇത് പറയുന്നത് നിങ്ങള് നിങ്ങളുടെ ഭാര്യയെ കുറ്റവാളിയായി കാണാന് വേണ്ടി അല്ലാ നിങ്ങളെ ഒരു പാട് കാലം സ്നേഹിച്ച നിങ്ങളുടെ വൃദ്ധരായ മാതാപിതാക്കളുടെയും ,ഒരേ അമ്മയുടെ വയറ്റില് പിറന്ന നിങ്ങളുടെ സ്വന്തം കൂടപ്പിറപ്പുകള് നിങ്ങള്‍ക്ക് അന്യരാകാതിരിക്കാനും വേണ്ടിയാണ്.\nsms jokes 1 (10)\nഇന്നത്തെ മുദ്രാവാക്യം (5)\nYOGA FOR ALL (4)\nനിങ്ങളുടെ ഭാവി ഈ ആഴ്ചയില് (ബ്ലോഗ് ജ്യോതിഷം ) (3)\nPOLITICS 2009 (2)\nഇന്നത്തെ ചോദ്യം (2)\nഇന്നത്തെ ചോദ്യം ? (2)\n( രസകരമായ)ചോദ്യോത്തരങ്ങള് (1)\n10.ചില തമാശാ വാചകങ്ങള് (1)\n11.ദോശ വാചകം (1)\n12.ഇന്നത്തെ പഴംചൊല്ല് (1)\n13. .ഓണത്തിന് സാധനങ്ങള്‍ക്ക് വില കൂടുമോ (1)\n13. കുഞ്ഞുണ്ണീ മാഷിന് ഒരു പാരഡിക്കവിത (1)\n14. .അമേരിക്കന് പ്രസിഡണ്ടിന് ഒരു കത്ത് (1)\n15. .മുദ്രാവാക്യ മത്സരം (1)\n17. .മുദ്രാവാക്യങ്ങള് (1)\n18. .ഒരു പുതിയ ചിരി (1)\n19. .ഏഴാം ക്ലാസ് പാഠപുസ്തകം : ഈ കോലാഹലം വേണമോ (1)\n2.വിദ്യാര്‍ത്ഥികളും മൊബൈല്‍ഫോണും (1)\n20. .പുത്തന് വചനം (1)\n2014 ഫിസിക്സിലെ നോബല് സമ്മാനത്തെക്കുറിച്ച് ഒരു വേറിട്ട ചിന്ത (1)\n21. .ശ്രീലങ്കയെ ഇന്ത്യന് യൂണിയനില് ഉള്‍പ്പെടുത്താത്തതെന്തുകൊണ്ട് (1)\n22. .പാഠപുസ്തക മുദ്രാവാക്യം (1)\n23. .നാട്ടുകാര് പറഞ്ഞുകേട്ട ഫലിതം (1)\n24. .ട്യൂഷന് മാഷിനൊരു സമ്മാനം ( ഹാസ്യം ) (1)\n25. .പെരുകുന്ന ഗര്‍ഭപാത്രശസ്ത്രക്രിയകള് (1)\n26. .മദര് തെരേസയും സംഭാവനയും (1)\n3.വിലകൂടുന്നതെന്തുകൊണ്ട് ? (1)\n4.പെരുകുന്ന ഗര്‍ഭപാത്ര ശസ്ത്രക്രിയകള് (1)\n5.ഏഴാക്ലാസ് പാഠപുസ്തകം : ഈ കോലാഹലം വേണമോ ? (1)\n6.ശ്രീ നാരായണ ഗുരു പറഞ്ഞു (1)\n7.ഇക്കാര്യം നിങ്ങളൊന്ന് ഓര്‍ത്തേ (1)\n8.മദര് തെരേസയും സംഭാവനയും (1)\n9.പാഠപുസ്തകത്തെ ശ്രീനാരായണീയര് അംഗീകരിക്കുന്നതെന്തുകൊണ്ട് ? (1)\nFun with mathamatics (1)\nputhuvarsha aashamsakal (1)\nഅടി വസ്ത്രങ്ങള് അനാവശ്യങ്ങളോ (1)\nഅതിഥികള് വന്നാല് ചായകൊടുക്കുമ്പോള് ശ്രദ്ധിക്കേണ്ട കാര്യം (1)\nഅതിഥികള് ശ്രദ്ധിക്കേണ്ട ചില കാര്യങ്ങള് (1)\nഅദ്ധ്യാപകരെ കുറ്റം പറയരുത് (1)\nആകാശവാണി അടച്ചുപൂട്ടുമോ (1)\nഇക്കാര്യം നിങ്ങളൊന്ന് ഓര്‍ത്തേ (1)\nഇതാണോ ഇപ്പോഴത്തെ വിവാഹ സദ്യ (1)\nഇനി ഇടത്തരക്കാര്‍ക്കും കാര് വാങ്ങാം (1)\nഇനിയും ഭാരം കുറച്ചുകൂടെ (1)\nഇന്നത്തെ ചിന്താവിഷയം ? (1)\nഇന്നത്തെ ചോദ്യം? (1)\nഇന്നത്തെ ചോദ്യങ്ങള് (1)\nഇന്നത്തെ മുദ്രാവാക്യം ? (1)\nഇന്നത്തെ മുദ്രാവാദ്യം. (1)\nഇന്നലത്തെ ക്ലസ്റ്റര് ആവശ്യമായിരുന്നുവോ (1)\nഇന്നലത്തെ ചിന്താവിഷയം ( ഫ്രിഡ്‌ജില് വെച്ചത് ) (1)\nഇന്ന് കര്‍ക്കിടക വാവ് : ഓര്‍ക്കുക (1)\nഈ കുട്ടികളുടെ ഭാരം ആര് ശ്രദ്ധിക്കുന്നു (1)\nഎന്തുകൊണ്ടാണ് വയര് വീര്‍ക്കുന്നത് ? (ഹാസ്യം) (1)\nഎല്ലാത്തിനും വില കൂടുമ്പോള് വില കുറയുന്നതെന്തിന് ? (1)\nഒന്നു വിവര്‍ത്തനം ചെയ്തു നോക്കാമോ ( ഹാസ്യം ) (1)\nഒബാമ അമേരിക്കന് പ്രസിഡണ്ടാവാന് കാരണമെന്ത് ? (1)\nഒരു അത്ഭുത സിദ്ധന്റെ കഥ (ഹാസ്യം) (1)\nഒരു തീറ്റ ചോദ്യം കൂടി (1)\nഒരു പുഴു ഉണ്ടാക്കിയ പ്രശ്നം ( ഹാസ്യം ) (1)\nഓരോ വീട്ടിലും പപ്പായ വെച്ചുപിടിപ്പിക്കൂ (1)\nകഥാപ്രസംഗക്കാരന്റെ മുണ്ട് ( ഹാസ്യം ) (1)\nകറന്റ് ഇല്ലെങ്കില് ഇസ്തിരിപ്പെട്ടി ഉപയോഗിച്ച് വസ്ത്രം തേക്കാന് (1)\nകുംഭകര്‍ണ്ണന് ഭീമസേനനുമായി കണ്ടുമുട്ടിയിരുന്നെങ്കില് ........ (1)\nകുംഭകര്‍ണ്ണന് മഹാഭാരതയുദ്ധത്തില് പങ്കെടുത്താ‍ല് എന്തു സംഭവിക്കും (1)\nകുങ്കുമപ്പൂവ് കഴിച്ചാല് നിറമുണ്ടാകുമോ? (1)\nകുചേലന് ശ്രീരാമനുമായി കണ്ടുമുട്ടിയിരുന്നെങ്കില് ....... (1)\nകുഞ്ഞുണ്ണീ മാഷിന് ഒരു പാരഡിക്കവിത (1)\nകുട്ടികളുടെ ഡ്രസ്സ് : ശ്രദ്ധിക്കേണ്ട കാര്യങ്ങള് (1)\nകുട്ടികള്‍ക്ക് ഹോം വര്‍ക്ക് വേണമോ? (1)\nകൃഷിയും മുള്ളന് പന്നിയും (1)\nഗുരുവായൂര് അമ്പലത്തില് കുട്ടികളെ തൊഴീക്കാന് കൊണ്ടുപോക്കുമ്പോള് (1)\nചപ്പാത്തിയും ചിക്കന്‍ഗുനിയയും തമ്മിലുള്ള വ്യത്യാസം എന്താ ? (1)\nചരിത്രം പഠിക്കാന് കുഴിക്കണോ ? (1)\nചില തമാശാ വാചകങ്ങള് (1)\nതൊട്ടുകൂടായ്മ ഇപ്പോഴും (2011 ല്)കേരളത്തില് നിലനില്‍ക്കുന്നുവെന്നോ ? (1)\nനാക്കുകെട്ടിക്കെല് ( ഒരു പ്രത്യേക ചികിത്സ ) (1)\nനാടകത്തിലെ ഹാസ്യം ; ജീവിതത്തിലെ പാഠം (1)\nനാളത്ത മുദ്രാവാക്യം ? (1)\nനാളത്തെ ചോദ്യം (1)\nനാളത്തെ മുദ്രാവാക്യം (1)\nനിങ്ങളുടെ ഭാര്യ ഒരു വേരുവെട്ടിയാ‍ണോ ? എങ്കില് സൂക്ഷിക്കുക (1)\nനിങ്ങളുടെ ഭാര്യയുടെ വയര് ഒരു വേസ്റ്റ് ബാസ്കറ്റ് ആണോ ? (1)\nനിങ്ങളുടെ ഭാവി അടുത്ത ആഴ്ചയില് ( ബ്ലോഗ് ജ്യോതിഷം) (1)\nനിങ്ങളുടെ ഭാവി ഈ ആഴ്ചയില് (ബ്ലോഗ് ജ്യോതിഷം ) (1)\nനിങ്ങള് ഒരു കസേര മനുഷ്യനാണോ (1)\nപണമുണ്ടാക്കാന് കുഞ്ചന് നമ്പ്യാരുടെ മാര്‍ഗ്ഗം ? (1)\nപണിയെടുത്താല് കൂലി കൊടുക്കണം (1)\nപയ്യന്‍സും സര്‍ദാര്‍ജിയും ( ഹാസ്യം ) (1)\nപഴശ്ശിരാജ ജീവിച്ചിരിക്കണമായിരുന്നെങ്കില് എന്തുവേണമായിരുന്നു (1)\nപഴുത്ത മാമ്പഴത്തെ ബഹിഷ്കരിക്കുക (1)\nപാഠം :2 ശരീരത്തില് പട്ട് സാരി ; ഉള്ളിലോ ? (1)\nപുതിയ മുദ്രാവാക്യം (1)\nപെരുകുന്ന ഗര്‍ഭപാത്രശസ്ത്രക്രിയകള്‍ക്ക് കാരണം (1)\nപൊതുപ്രവര്‍ത്തകര് മുടി കറുപ്പിക്കാന് പാടുണ്ടോ (1)\nപോലീസുകാരന്റെ ഹാസ്യം (1)\nഫിസിക്സ് എളുപ്പമാക്കുന്നതിന് ........... (ഹാസ്യം ) (1)\nബസ്സ് ജീവനക്കാര്‍ക്ക് ശമ്പള വര്‍ദ്ധനവ് വേണം (1)\nബ്ബ്യൂട്ടിഫുള് മലയാളം സിനിമ കണ്ടോ ? (1)\nബ്ലോഗ് പോസ്റ്റുകളെക്കുറിച്ച് റിവ്യൂ നടത്തുന്നു (1)\nഭര്‍ത്താവിന്റെ വീ‍ട്ടുകാരെ കുറ്റം പറയരുത് (1)\nമാഷേ ഓടിയ്ക്കോ ; ടീച്ചറേ മാനം പോകും ? (1)\nയേശുദാസും പുകവലിയും തമ്മിലുള്ള വ്യത്യാസം എന്താ ? (1)\nരണ്ടാമത്തെ കുട്ടി എപ്പോഴാ വേണ്ടത് (1)\nറഷ്യ ചന്ദ്രനിലേക്ക് നായയെ എത്തിച്ചു (1)\nലോകത്തിലെ ഏറ്റവും വലിയ ആമ ഏത് ? (1)\nവി.എസ് .അച്ചുതാനന്ദന് ( വാര്‍ത്തയിലെ താരം ) (1)\nവിദ്യാര്‍ത്ഥി സമരവും പോലീസും ( ഹാസ്യം ) (1)\nവിദ്യാര്‍ത്ഥി സമരവും പ്രിന്‍സിപ്പാളും (ഹാസ്യം) (1)\nവില കൂടുന്നതെന്തുകൊണ്ട് (1)\nശ്രീ കെ കരുണാകന്റെ ഇലക്ഷന് ഫലിതം (1)\nസംഗീത വിദ്വാന്റെ സംഗീത പ്രാവീണ്യം ( ഹാസ്യം ) (1)\nസിസേറിയന് വര്‍ദ്ധനവ് സര്‍ക്കാര് മാര്‍ഗ്ഗനിര്‍ദ്ദേശം പുറപ്പെടുവിച്ചു (1)\nഹര്‍ത്താല് പൊതുമുതല് നശിപ്പിച്ചാല് നഷ്ടപരിഹാരമീടാക്കും (1)\nഹായ് മുദ്രാ‍വാക്യം (1)\nഹൈഹീല് ചെരിപ്പുകള് ഉപേക്ഷിക്കുക (1)\n‘ഗുരുവായൂരിലെ കണ്ടക്ടര് ‘ ആവാതിരിക്കുക (1)\nനിങ്ങളുടെ ഭാര്യയുടെ വയര് ഒരു വേസ്റ്റ് ബാസ്കറ്റ് ആ...\nകുങ്കുമപ്പൂവ് കഴിച്ചാല് നിറമുണ്ടാകുമോ?\nനിങ്ങളുടെ ഭാര്യ ഒരു ‘വേരുവെട്ടിയാ‍ണോ‘ ; എങ്കില് സ...\nതൊലിയുടെ നിറത്തിന് നമ്മുടെ സമൂഹത്തില് വലിയ സ്ഥാനമാണ് ഉള്ളതെന്ന് ഞാന് പറയാതെ ത്തന്നെ നിങ്ങള്‍ക്ക് അറിയാമല്ലോ. അതിനുവേണ്ടി പലരുടേയും മകള...\nഅടി വസ്ത്രങ്ങള് അനാവശ്യങ്ങളോ ?\nതലക്കെട്ടുകണ്ടിട്ട് മുഖം ചുളിക്കേണ്ട കാര്യമില്ല ഞാന് പറയുന്നത് സത്യമാണ് ബോദ്ധ്യപ്പെടുത്തുവാന് ഞാന് ഒന്നു ശ്രമിക്കാം വസ്ത്രങ്ങള് കണ്ടു...\n“ഇടതുപിന്തുണ പിന്‍വലിച്ചു” തുമ്മിയാല് തെറിക്കുന്ന മൂക്കാണെങ്കില്‍ലങ്ങ് പോകട്ടേന്ന്\nഎന്തുകൊണ്ടാണ് വയര് വീര്‍ക്കുന്നത് ? (ഹാസ്യം)\nഅങ്ങനെ നമ്മുടെ കഥാ പാത്രമായ ബഷീര് മാഷ് ( ട്യുഷന് മാഷ് ) വിവാഹം കഴിച്ച് രണ്ടിലും നാലിലും പഠിക്കുന്ന രണ്ട് കുട്ടികളും ഭാര്യയുമായി താമസിക്കുക...\nനിങ്ങളുടെ ഭാവി അടുത്ത ആഴ്ചയില് ( ബ്ലോഗ് ജ്യോതിഷം)\n(1-11-09 മുതല് 7-11-09 വരെ) അശ്വതി: സ്വത സിദ്ധമായ വാഗ് ചാതുരിയാല് ആളുകളെ ആകര്‍ഷിക്കാന് ഇടയുണ്ട് . ശരീരത്തിന് ക്ഷീണം ഉണ്...\nചോദ്യം കേട്ട് ഞെട്ടേണ്ട . ‘വേരുവെട്ടി ‘എന്ന പദം കൊണ്ട് ഉദ്ദേശിച്ചത് സസ്യങ്ങളുടേയോ , വൃക്ഷങ്ങളുടേയോ വേര് വെട്ടുന്നതിനെക്കുറിച്ചല്ല. മറിച്ച് മ...\nപണമുണ്ടാക്കാന് കുഞ്ചന് നമ്പ്യാരുടെ മാര്‍ഗ്ഗം ?\nസ്ഥലം : ഗ്രാമത്തിലെ പ്രസിദ്ധ ക്ഷേത്രം സമയം അത്താഴ പൂജ കഴിഞ്ഞ സമയം ആല്‍ത്തറയില് തീവെട്ടത്തില് കുഞ്ചന് നമ്പ്യാര് തന്റെ തുള്ളല് ആരംഭിച്ച...\nനിങ്ങളുടെ ഭാര്യയുടെ വയര് ഒരു വേസ്റ്റ് ബാസ്കറ്റ് ആണോ ?\nഇത് വായിക്കുമ്പോള് പലര്‍ക്കും ഇത് എഴുതുന്ന ആളിനോട് പുച്ഛം തോന്നാം .അത് പിന്നെ അങ്ങനെയാണല്ലോ . ഞാന് ആരേയും കുറ്റം പറയുന്നുമില്ല. പക്ഷെ , ...\nഹൈഹീല് ചെരിപ്പുകള് ഉപേക്ഷിക്കുക\nപ്രിയപ്പെട്ട , ബഹുമാനപ്പെട്ട അമ്മമാരേ ,പെങ്ങമ്മാരേ, എന്നോട് ക്ഷമിക്കേണമേ, എന്തെന്നു വെച്ചാ‍ല് , ഞാന് ഈ പറയുവാന് പോകുന്നത് നിങ്ങളുടെ നന്...\nഗുരുവായൂര് അമ്പലത്തില് കുട്ടികളെ തൊഴീക്കാന് കൊണ്ടുപോക്കുമ്പോള് ശ്രദ്ധിക്കേണ്ട കാര്യം ?\nകഴിഞ്ഞ ദിവസം ഗുരുവായൂര്‍ക്കൊന്ന് ഒരു ആവശ്യത്തിന് പോകേണ്ടിവന്നു. എന്തായാലും ഗുരുവായൂര്‍ക്ക് പോയതല്ലേ അമ്പലത്തില് ഒന്നു പോയിക്കളയാം എന്നൊര...\nCHIRILOGAM SMS CHANNEL\nClick Here to Chirilogam sms chennel


.. അരൂപന് ..: ആടാടുണ്ണീ, ആടാട്...\nകഴിഞ്ഞ ആഴ്ച ഒരു പാര്‍ക്കില് പോയി. വെക്കേഷന് തുടങ്ങിയതിനാല് കുട്ടികളും മുതിര്‍ന്നവരും ധാരാളമുണ്ട്. മിക്കവീടുകളിലും കുട്ടി ഇപ്പോള് 'നമുക്കൊന്ന്' മാത്രമായതുകൊണ്ട്, ഒരു കുട്ടിയ്ക്ക് രണ്ടുമുതിര്‍ന്നവര് എന്ന കണക്കിലുണ്ട് ഇപ്പോള് പാര്‍ക്കിലും ബീച്ചിലുമൊക്കെ.\nഇത്, 'കുട്ടികള്‍ക്കുവേണ്ടി' എന്ന് പേരിടാത്ത ഒരു പാര്‍ക്കാണ്. പാര്‍ക്കില് ധാരാളം മരങ്ങള്, മരങ്ങളില് നിറയെ ചെറുതും വലുതുമായ ഊഞ്ഞാലുകള്. കുട്ടികള്‍ക്ക് വേണ്ടി ഉയരം കുറച്ചു കെട്ടിയവയുണ്ട്. എന്നാല് കൂടുതല് ഊഞ്ഞാലുകളും നല്ല നീളമുള്ള, ബലമുള്ള കയറുകളില്, കട്ടിയുള്ള പടികളോട് കൂടിയവ. അത്ഭുതപ്പെടുത്തിയത് അതായിരുന്നില്ല, അവിടെ ഊഞ്ഞാലാടുന്നവരില് കൂടുതലും പുരുഷന്മാരായിരുന്നു !\nപുരുഷന്മാര് ഊഞ്ഞാല് ആടുന്നു, ചിലര് തനിയെ ആടുന്നു, ചിലരെ ഒപ്പംവന്ന സ്ത്രീകള് പിന്നില്‍നിന്ന് ആട്ടുന്നു, കുട്ടികള് ചിലര് അതുകണ്ട് കൈകൊട്ടി പ്രോല്‍സാഹിപ്പിക്കുന്നു, അച്ഛന്മാരെയും ജ്യേഷ്ടന്മാരെയും കളിപറയുന്നു. കോളേജില് പഠിക്കുന്ന ആണ്‍കുട്ടികള് മുതല് അറുപതും അറുപത്തഞ്ചും വയസ്സായ വൃദ്ധന്മാര് വരെയുണ്ട് ഊഞ്ഞാലില്. മറ്റു ധാരാളം പുരുഷന്മാര് ചുറ്റും ആടുന്നതുകൊണ്ടാവണം, ആര്‍ക്കും അതില് തീരെ ചമ്മലില്ല.\nസത്യത്തില് പല പാര്‍ക്കുകളിലും സ്ലൈഡറുകള് കാണുമ്പോള് നമുക്കും അതില് കയറാന് തോന്നാറില്ലേ? അമ്യൂസ്മെന്റ് പാര്‍ക്കുകളില് മുതിര്‍ന്നവരും അത് ആസ്വദിക്കാറില്ലേ? ഊഞ്ഞാലുകള് കാണുമ്പോള് നമുക്കും ആടാന് തോന്നാറില്ലേ? ഈ ഊഞ്ഞാല് പ്രിയത്തിന് നമ്മുടെ ആയുസ്സിനേക്കാള് പ്രായമുണ്ട്.\nജനിക്കുന്നതിനുമുന്‍പേ അമ്മയുടെ വയറിനുള്ളില് നാം കിടക്കുന്നത് ഒരു ഫ്ലൂയിഡിനുള്ളിലാണല്ലോ. അമ്മ നടക്കുന്നു, ജോലികള് ചെയ്യുന്നു, യാത്ര ചെയ്യുന്നു, ആ സമയത്തെല്ലാം ഈ ഫ്ലൂയിഡിനുള്ളില് കിടന്ന് നാം ആടുന്നു. ആടിയാടി ഉറങ്ങുന്നു. ആ ആട്ടത്തിന്‍റെ തുടര്‍ച്ചയായതുകൊണ്ടാണ് ജനിച്ചശേഷം തൊട്ടിലില് കിടത്തി മെല്ലെ ആട്ടുമ്പോള് അറിയാതെ അറിയാതെ നാമുറങ്ങിപ്പോകുന്നത്.\nഒന്നോ രണ്ടോ വയസ്സിനുശേഷം സ്വാഭാവികമായും തൊട്ടില്‍വിട്ട് നാം കട്ടിലില് കയറുന്നു. എന്നാല് മനസ്സില് ആ പഴയ ആട്ടം ഒരു ഗൃഹാതുരത്വമായി കിടക്കുന്നു. ഊഞ്ഞാല് കാണുമ്പോള് മറ്റുള്ളവര് കാണുമെന്നോ കണ്ടാല് മനസ്സിലെങ്കിലും കളിയാക്കുമെന്നോ കരുതുന്നതുകൊണ്ടല്ലേ നാം അതില് കയറാതെ ഒന്നുനോക്കി കടന്നുപോകുന്നത്? എത്ര മസില് പിടിച്ചു നടക്കുന്നവരായാലും അടുത്ത് ആരുമില്ലെങ്കില്, ആരും കാണുന്നില്ലെങ്കില് ഒന്നുകയറി ആടിക്കളയാം എന്ന് കരുതില്ലേ? അതെ, കഴിഞ്ഞ പോസ്റ്റില് എഴുതിയതുപോലെ പലകാരണങ്ങള്‍കൊണ്ടും നടക്കാത്ത ആഗ്രഹങ്ങളില് ഇതും.\nനമ്മുടെയൊക്കെ മുറ്റത്ത് കാണുന്ന ഒരു പ്രാണിയുണ്ട്, കറുത്ത്, കൊതുകിന്‍റെപോലെ അല്‍പംകൂടി വലിപ്പമുള്ള ശരീരം. നീളമുള്ള കറുത്ത കാലുകള്. ആറുകാലുകള് ഉണ്ടെന്നാണ് ഓര്‍മ്മ. ആശാന് ചുവരില് പിടിച്ചിരുന്ന് സദാസമയവും ആടിക്കൊണ്ടിരിക്കും, ഒരു പ്രത്യേക താളത്തില്, ഘടികാരദിശയില്. ആരെങ്കിലും അടുത്തേയ്ക്ക് ചെന്നാല്, അല്ലെങ്കില് എന്തെങ്കിലും അസ്വസ്ഥത തോന്നിയാല് വളരെ വേഗത്തില് ആടും. അതുകഴിഞ്ഞാല് വീണ്ടും പഴയപടി. കൂടുതല് ശല്യമായി തോന്നിയാല് പറന്നുപോവുകയും ചെയ്യും **.\nപറഞ്ഞുവന്നത്, ഇതുപോലെ ആടിക്കൊണ്ടിരിക്കുന്ന ചില മനുഷ്യരുണ്ട്. വെറുതെയിരിക്കുമ്പോള്, ചിന്തിച്ചുകൊണ്ടിരിക്കുമ്പോള്, അല്ലെങ്കില് എന്തെങ്കിലും ജോലി ചെയ്തുകൊണ്ടിരിക്കുമ്പോള് അവര് ഇങ്ങനെ മെല്ലെ ആടിക്കൊണ്ടിരിക്കും. ആഹാരം, യാത്ര, മറ്റുള്ളവരോടൊപ്പമായിരിക്കുമ്പോള് തുടങ്ങി ചുരുക്കം സന്ദര്‍ഭങ്ങളില്‍മാത്രമേ ഇവരെ നിശ്ചലരായി കാണാന് കഴിയൂ. ആ ചലനം അവരുടെ സ്വത്വത്തിന്‍റെ ഭാഗമാണ്, അവരുടെ ഏകാന്തതയുടെ കൂട്ടുകാരന്, അവര് പോലുമറിയാതെ, പലപ്പോഴും കാണുന്ന നാംകൂടി ശ്രദ്ധിക്കാതെ. എന്തായിരിക്കും ആ മാനറിസത്തിനു പിന്നില്?\n** ഈ പ്രാണിയുടെ പേര് പലരോടും അന്വേഷിച്ചു, പലരും ഇതിനെ ശ്രദ്ധിച്ചിട്ടുണ്ട്, പക്ഷെ ആര്‍ക്കും പേരറിയില്ല. അറിയുന്ന എല്ലാ വഴികളിലും ഗൂഗിളില് തപ്പി, കിട്ടിയില്ല. ആര്‍ക്കെങ്കിലും അറിയുമെങ്കില് പറഞ്ഞുതരണേ, ഒരു ലോക്കല് പേരെങ്കിലും.\nമെയില് കിട്ടിയപ്പോള് ആരാണീ "അരൂപന്" എന്നറിയാന് ഓടിവന്നതാ ഈ വിരൂപന് !\nഇവിടെയെത്തിയപ്പോള് അറിയേണ്ടകാര്യങ്ങള് അരികിലിരുന്നു പറഞ്ഞുതരുന്നതുപോലെ തോന്നിപ്പിക്കുന്ന ശൈലികണ്ടു കണ്ണൂരാന് സന്തോഷിക്കുന്നു.\nഎഴുത്ത് കൂടുതല് പേരിലേക്ക് എത്തട്ടെ എന്നാശംസിക്കുന്നു.\n(പച്ചനിറത്തില് കാണപ്പെടുന്ന ജീവിയാണോ കവി ഉദ്ദേശിക്കുന്നത്? എങ്കില് പച്ചത്തുള്ളന് എന്നാണു ഞങ്ങള് കണ്ണൂരുകാര് അതിനെ ബഹുമാനത്തോടെ വിളിക്കുന്നത്!)\nഅരൂപന്, ആട്ടക്കഥ വായിച്ചു. പിന്നെ ആ ആടുന്ന പ്രാണിയുടെ പേര് എനിക്കും അറിയില്ല.\nവായിച്ചു - ചിന്ത കൊള്ളാം.ഇനിയും വരട്ടെ നല്ല ഐറ്റംസ്.\nഎഴുത്തിന്റെ ലോകത്തേക്ക് സ്വാഗതം ...ഇനിയും എഴുതുക എല്ലാ നന്മകളും നേരുന്നു\nആടുന്ന പ്രാണിയുടെ പേര് "praying insect" അല്ലെ?\nനമ്മുടെ നാട്ടില് സന്യാസി പ്രാണി എന്ന് വിളിക്കും. "സാമി പക്കി " എന്ന് കുട്ടികളും പറയും.\nചിലയിടത്തൊക്കെ ചിന്തകള് അസ്സലാകുന്നു. കൂലം കഷമായ നല്ല ചിന്തകള് കുറേക്കൂടി കോര്‍ത്തിണക്കി ഇനിയും പോരട്ടെ.\nകണ്ടിട്ടുണ്ടെങ്കിലും ആ പ്രാണിയുടെ പേര് എനിക്കും അറിഞ്ഞു കൂടാ ,എല്ലാരും പറയുന്ന പ്രാണി അരൂപന് ഉദ്ദേശിക്കുന്ന പ്രാണി അല്ലെന്നു തോന്നുന്നു\nപലരും പല പേരുകള് പറയുന്നു...ആ പ്രാണിയുടെ ഒരു ഫോട്ടോ ഇടൂ..\nഇത് പച്ചത്തുള്ളനും സന്യാസിപ്രാണിയും ഒന്നുമല്ല. ഇത് കറുപ്പുനിറം, അല്പം വലിപ്പമുള്ള കൊതുകിന്റെ പോലെ രൂപമുള്ള നീണ്ട ശരീരം, ഇടയില് ഒരു മടക്കുള്ള, നന്നായി നീണ്ട, കറുത്ത കാലുകള്. എപ്പോഴും ആടിക്കൊണ്ടിരിക്കും.\n@ ഷജീര് : ഫോട്ടോ ഗൂഗിള് പോലും തന്നില്ല, ഇനി എവിടെനിന്നെങ്കിലും കിട്ടിയാല് ഇടാം.\nഈ പ്രാണിയെ ഞാനും കണ്ടിട്ടുണ്ട്, പേരറിയാൻ ശ്രമിക്കണമെന്ന് ഇതു വായിച്ചപ്പോൾ തോന്നി. നല്ല ചിന്തയും നേരിൽ സംസാരിക്കുന്നതുപോലുള്ള വാചകങ്ങളുമായതിനാൽ വളരെ ഹൃദ്യമായി. എല്ലാ മനുഷ്യരുടെ മാനസത്തിലും ചെറിയ ഒരു ‘ആട്ടം’ ഉണ്ടെന്നുള്ളത് സത്യംതന്നെ. ഇത് ‘തലതിരിഞ്ഞത’ല്ല, തികച്ചും നേരായ ചിന്തതന്നെ......\nഎഴുത്ത് ഇഷ്ട്ടായിട്ടോ. പ്രാണിയുടെ പേര് എനിക്കറിയാം. പക്ഷെ പറയില്ലാട്ടോ.\nലളിതമായ പറച്ചില്.. നന്നായിരിക്കുന്നു. ഒരാട്ടത്ത്തിനു വായിച്ചു..\nആടുന്ന പ്രാണിയുടെ പേര് എനിക്കും അറിയില്ല ട്ടോ ...!!\nഒരു ഫോട്ടോ ഇടായിരുന്നില്ലേ ചിലപ്പോള് അത് കണ്ടാല് ആര്‍ക്കേലും അറിയാന് സാധിച്ചേനെ ...തല്‍ക്കാലം ഒരു പേരും കിട്ടീല്ലേല് നമുക്ക് അരൂപന് എന്ന് തന്നെ ഇട്ടാലോ ..:)\nകണ്ടിട്ടുണ്ട്.... പേര് അറിയില്ല\nഹൊ അപ്പൊ ആടികൊണ്ടിരിക്കുന്നു എന്നാത്!!\nഅതുകൊണ്ടായിരിക്കും രണ്ട് പെക് ഉള്ളി ചെന്നാലും ഒരു ആട്ടം\nഅല്ലേ 'ചൊട്ടയിലെ ശീലം ചൊടല വരേ എന്നാണല്ലൊ\nമാഷേ, ആ പ്രാണിയെ എനിക്ക് മനസ്സിലായി..ഒരു എളുപ്പവഴിയുണ്ട് പേര് കണ്ടെത്താന്...\nഒരു ഫോട്ടോ എടുക്കുക ആ പ്രാണിയുടെ...പറ്റുമെങ്കില് വൈറ്റ് ബാക്ക്ഗ്രൌണ്ട്...അല്ലേല് same color ബാക്ക്ഗ്രൌണ്ട്...എന്നിട്ട് ആ ഫോട്ടോ വച്ച് ഗൂഗിളില് ഇമേജ് സെര്‍ച്ച് ചെയ്ത മതി...അപ്പൊ കിട്ടും....\nപിന്നെ എഴുത്ത് കൊള്ളാം...നിരൂപിക്കാന് ഞാന് അര്‍ഹനല്ല....തുടരട്ടെ..അരൂപ ചിന്തകള്...\nഗൂഗിള് ഇമേജ് സെര്‍ച്ച് പേജ് എടുക്കുക..എന്നിട്ട് computerile ഫോട്ടോ ഡ്രാഗ് ചെയ്തു സെര്‍ച്ച് ബോക്സില് ഡ്രോപ്പ് ചെയ്യുക...\nനല്ല വീക്ഷണം. നല്ല ചിന്ത. നല്ല എഴുത്ത്. ജീവിതം മൊത്തം ഒരു ആട്ടം തന്നെയെന്നു സാരം. എഴുത്ത് തുടരുക. എല്ലാ ഭാവുകങ്ങളും നേരുന്നു.\nഅരൂപന്റെ ബ്ലോഗ്ഗില് ആദ്യം.\nഈ ആട്ടം ഇഷ്ടമായി. ആട്ടി വിടുന്ന ഊഞ്ഞാല് പോലെ അരൂപന് ഉയരങ്ങള് എത്തി പിടിക്കട്ടെ എന്നാശംസിക്കുന്നു.\nI think that incect is male mosquito. AAN KOTHUKU\nDear All It is male mosquito. Aroopan, please search "male mosquito" in google image .\nപ്രാണി ഏതാണെന്ന് മനസിലായി..പക്ഷേ പേരറിയില്ല..ചില ആളുകളെ നമ്മള് എന്നും കാണുന്നെങ്കിലും പേര് ചോദിക്കാറില്ല...ചിലപ്പോള് പേര് ചോദിച്ചാല് തന്നെ കൂടുതല് അറിയാന് ശ്രമിക്കാതതിനാല് പേരും മനസ്സില് നില്‍ക്കാറില്ല..അതുപോലെ നാട്ടില് പോകുമ്പോള് സ്ഥിരമായി കാണാറുള്ള ഒരു ജീവി...പേര് അറിയാന് ശ്രമിച്ചിട്ടില്ല...ഈ പ്രാണിയുടെ പേര് അറിഞ്ഞെങ്കില് അങ്ങനെ വെറുതെ ആടുന്നവര്‍ക്ക് ഒരു ഇരട്ട പേര് സമ്മാനിക്കാമായിരുന്നു ..:)...എഴുത്ത് ഇഷ്ടായി...ഇനിയും വരാം..


മെഡിക്കൽ വിദ്യാഭ്യാസം അടിമുടി അഴിമതിയിലെന്നു സുപ്രീംകോടതി : Deepika.com National News\nമെഡിക്കൽ വിദ്യാഭ്യാസം അടിമുടി അഴിമതിയിലെന്നു സുപ്രീംകോടതി\nന്യൂഡൽഹി: രാജ്യത്തെ മെഡിക്കൽ വിദ്യാഭ്യാസം അടിമുടി അഴിമതിയിൽ മുങ്ങിയിരിക്കുകയാണെന്ന രൂക്ഷ വിമർശനവുമായി സുപ്രീംകോടതി. മെഡിക്കൽ വിദ്യാഭ്യാസം വെറും കച്ചവടമായി മാറിയിരിക്കുന്നു. ഇക്കാര്യത്തിൽ കോടതി പോലും നിസഹായരാണെന്നും ജസ്റ്റീസ് അരുണ് മിശ്ര അധ്യക്ഷനായ ബെഞ്ച് വാക്കാൽ നിരീക്ഷിച്ചു. കേരളത്തിലെ നാല് മെഡിക്കൽ കോളജുകളിലെ 550 വിദ്യാർഥികളുടെ പ്രവേശനത്തിനെതിരേ മെഡിക്കൽ കൗണ്‍സിൽ ഓഫ് ഇന്ത്യ ഫയൽ ചെയ്ത ഹർജിയിൽ വാദം കേൾക്കുന്പോഴായിരുന്നു ബെഞ്ചിന്‍റെ പരാമർശം. കേസ് ചൊവ്വാഴ്ച വീണ്ടും കേൾക്കും.\nമെഡിക്കൽ കൗണ്‍സിൽ ഓഫ് ഇന്ത്യക്കെതിരേയും സുപ്രീംകോടതി രൂക്ഷ വിമർശനം ഉന്നയിച്ചു. മെഡിക്കൽ കൗണ്‍സിലുമായി ബന്ധപ്പെട്ട് പലതും അറിയാം. എന്നാൽ പരസ്യമായി പറയാൻ കഴിയില്ല. മെഡിക്കൽ കൗണ്‍സിലിന്‍റെ പല പ്രവർത്തനങ്ങളും നീതിയുക്തം അല്ല. ഇതു തടയാൻ എന്തെങ്കിലും ചെയ്യേണ്ടത് ആണ്. മെഡിക്കൽ കൗണ്‍സിലിൽ ചില കരിങ്കാലികൾ ഉണ്ട്. ആരാണെന്ന് പരസ്യമായി പറയുന്നില്ലെന്നും ജസ്റ്റീസ് അരുണ് മിശ്ര പറഞ്ഞു. ജഡ്ജിമാർക്ക് വളരെ കുറച്ച് കാലയളവ് മാത്രമേ സുപ്രീംകോടതിയിൽ ലഭിക്കാറുള്ളു. എല്ലാം മനസിലായി വരുന്പോൾ വിരമിക്കാറാകും.\nതലവരിപ്പണം ഉണ്ടെന്നത് യാഥാർഥ്യമാണ്. പലിശയ്ക്ക് വായ്പ നൽകാൻ ബാങ്കുകൾ തയാറായി നിൽക്കുന്നുവെങ്കിലും പാവപ്പെട്ട വിദ്യാർഥികൾക്ക് ഇതു ലഭിക്കുന്നില്ല. തൊടുപുഴ അൽ അസർ, വയനാട് ഡി.എം, പാലക്കാട് പി.കെ. ദാസ്, തിരുവനന്തപുരം എസ്.ആർ. മെഡിക്കൽ കോളജുകളിലെ പ്രവേശന നടപടികൾ സുപ്രീംകോടതി നേരത്തെ സ്റ്റേ ചെയ്തിരുന്നു. നാല് കോളജുകൾക്കും ഈവർഷം പ്രവേശനം നടത്താൻ മെഡിക്കൽ കൗണ്‍സിൽ അനുമതി നിഷേധിച്ചു. ഇതിനെതിരേ കോളജുകൾ ഹൈക്കോടതിയിൽ നിന്ന് അനുകൂല ഉത്തരവ് വാങ്ങിക്കൊണ്ട് പ്രവേശന നടപടികൾ ആരംഭിച്ചു.\nഈസാഹചര്യത്തിലാണ് മെഡിക്കൽ കൗണ്‍സിൽ സുപ്രീംകോടതിയിലെത്തിയത്. കോളജുകളിലെ സൗകര്യങ്ങൾ ഉടനടി പരിശോധിച്ചുകൂടേയെന്ന് കോടതി ചോദിച്ചെങ്കിലും മെഡിക്കൽ കൗണ്‍സിൽ അതിനെ എതിർത്തു. പ്രവേശനം പൂർത്തിയായതായി കോളജുകളും സംസ്ഥാന സർക്കാരും അറിയിച്ചപ്പോൾ, അങ്ങനെയെങ്കിൽ വിദ്യാർഥികൾ പുറത്തുപോകേണ്ടിവരുമെന്ന് ജസ്റ്റീസ് അരുണ് മിശ്ര വാക്കാൽ പരാമർശിക്കുയും ചെയ്തിരുന്നു. കേസ് പരിഗണനയ്ക്കെടുത്തപ്പോൾ തന്നെ കേരളത്തെ ക്കുറിച്ച് കൂടുതലൊന്നും പറയേണ്ട എന്നായിരുന്നു ജസ്റ്റീസ് അരുണ് മിശ്ര മാനേജ്മെന്‍റുകൾക്ക് വേണ്ടി ഹാജരായ ഹരീഷ് സാൽവേയോട് പറഞ്ഞത്. കേരളത്തിലെ മെഡിക്കൽ പ്രവേശനം മാതൃകാപരമാണെന്നായിരുന്നു സാൽവേയുടെ വാദം.\nഎല്ലാ സീറ്റുകളിലേക്കും സർക്കാർ ആണ് പ്രവേശനം നടത്തുന്നത്. സർക്കാർ നിശ്ചയിക്കുന്ന ഫീസിൽ ആണ് വിദ്യാർഥികളെ പഠിപ്പിക്കുന്നത്. സ്വകാര്യ കോളജ് ആണെങ്കിലും എല്ലാം നിയന്ത്രിക്കുന്നത് സർക്കാർ ആണ്. മറ്റ് ഒരു സംസ്ഥാനത്തും ഇതുപോലെ ഒരു വ്യവസ്ഥ ഇല്ലെന്നും സാൽവേ വാദിച്ചു. എന്നാൽ, കേരളത്തിൽ എന്താണ് നടക്കുന്നതെന്ന് തങ്ങൾക്കറിയാമെന്നായിരുന്നു ജസ്റ്റീസ് അരുണ് മിശ്രയുടെ പ്രതികരണം. ക്രമവിരുദ്ധമായി പ്രവേശനം നേടിയ 180 വിദ്യാർഥികളെ കോടതി പുറത്താക്കി. കോടതി വിധി മറികടക്കാൻ ഓർഡിനൻസ് കൊണ്ട് വന്നു. എന്നിട്ട് ആ ഓർഡിനൻസ് സംരക്ഷിക്കാൻ രാജ്യത്തെ മികച്ച അഭിഭാഷകരെ ഇറക്കി. ഇതൊക്കെ അറിയാമെന്നും ജസ്റ്റീസ് അരുണ് മിശ്ര തുറന്നടിച്ചു.\nകേരളത്തിന്‍റെ ഇപ്പോഴത്തെ അവസ്ഥ ഏറെ ദുരിതം നിറഞ്ഞതാണെന്നും വിദ്യാർഥികൾ ആകെ ഭീതിയിലാണെന്നും മറ്റൊരിടത്തെ കേസായിരുന്നെങ്കിൽ താനിങ്ങനെ വാദിക്കില്ലായിരുന്നെന്നും ഹരീഷ് സാൽവേ പറഞ്ഞു. എന്നാൽ, പ്രളയം വേറെ അടിസ്ഥാന സൗകര്യങ്ങൾ വേറെ എന്നായിരുന്നു മെഡിക്കൽ കൗണ്‍സിലിന് വേണ്ടി ഹാജരായ വികാസ് സിംഗ് പറഞ്ഞത്. ആരോപണ വിധേയരായ നാലു കോളജുകളും പ്രളയ ബാധിതമല്ലെന്നും അദ്ദേഹം ചൂണ്ടിക്കാട്ടി.


10,000 രൂപയിൽ താഴെ വിലയും വമ്പൻ ബാറ്ററിയുമുള്ള മികച്ച സ്മാർട്ട്ഫോണുകൾ | Best smartphones under Rs 10000 with Huge Battery - Malayalam Gizbot\n| Published: Monday, August 2, 2021, 14:23 [IST]\n10,000 രൂപയിൽ താഴെ വിലയുള്ള നിരവധി സ്മാർട്ട്ഫോണുകൾ ഇന്ത്യൻ വിപണിയിൽ ലഭ്യമാണ്. മൈക്രോമാക്സ്, മോട്ടറോള റിയൽ‌മി, റെഡ്മി എന്നിവയെല്ലാം വില കുറഞ്ഞ സ്മാർട്ട്ഫോൺ വിഭാഗത്തിൽ പുതിയ സ്മാർട്ട്‌ഫോണുകൾ പുറത്തിറക്കിിച്ചുണ്ട്. സ്മാർട്ട്ഫോൺ സാങ്കേതികവിദ്യ വികസിക്കുന്നതിനൊപ്പം ആകർഷകമായ സവിശേഷതകൾ ഉള്ള സ്മാർട്ട്ഫോണുകൾ വില കുറഞ്ഞ വിഭാഗത്തിലും വരുന്നുണ്ട്. ചാർജ് പെട്ടെന്ന് തീരുന്നു എന്ന് പരാതിപ്പെടുന്ന ആളുകൾക്കുള്ള വലിയ ബാറ്ററിയടങ്ങുന്ന ഡിവൈസുകളും ഈ വിഭാഗത്തിൽ ഉണ്ട്.\nസ്മാർട്ട്ഫോൺ ഉപയോഗിക്കുന്നവർ നേരിടുന്ന പ്രധാന പ്രശ്നങ്ങളിലൊന്നാണ് ബാറ്ററി വേഗത്തിൽ തീർന്നുപോകുന്നത്. യാത്ര ചെയ്യമ്പോഴും മറ്റും ഇത് വലിയൊരു ബുദ്ധിമുട്ടായി അനുഭവപ്പെടാറുണ്ട്. ഇതിനുള്ള ഏറ്റവും വലിയ പരിഹാരം വലിയ ബാറ്ററിയുള്ള ഡിവൈസുകൾ സ്വന്തമാക്കുക എന്നത് തന്നെയാണ്. 10.000 രൂപയിൽ താഴെ വിലയിൽ തന്നെ ആകർഷകമായ ഡിവൈസുകൾ മികച്ച ബാറ്ററി കപ്പാസിറ്റിയുമായി എത്തിയിട്ടുണ്ട്. ഈ ഡിവൈസുകളാണ് നമ്മളിന്ന് പരിശോധിക്കുന്നത്.\nമൈക്രോമാക്സ് ഇൻ 1\nഇന്ത്യൻ സ്മാർട്ട്‌ഫോൺ നിർമ്മാതാവായ മൈക്രോമാക്സിന്റെ ഇൻ1 സ്മാർട്ട്ഫോണിൽ 5000 mAh ബാറ്ററിയാണ് ഉള്ളത്. ഇത് കൂടാതെ 1080 x 2400 പിക്സൽ റെസല്യൂഷനുള്ള 6.67 ഇഞ്ച് ഫുൾ HD+ ഡിസ്പ്ലേ,2ജിഗാഹെർട്സ് ഒക്ടാകോർ മീഡിയാടെക് ഹീലിയോ ജി80 പ്രൊസസർ,4ജിബി റാം, ഫാസ്റ്റ് ചാർജിങ് സപ്പോർട്ട് എന്നീ സവിശേഷതകളും ഈ ഡിവൈസിന് ഉണ്ട്. മൂന്ന് പിൻക്യാമറകളാണ് സ്മാർട്ട്ഫോണിൽ ഉള്ളത്. 48 മെഗാപിക്സൽ പ്രൈമറി ക്യാമറ f/1.79 അപ്പർച്ചർ,2മെഗാപിക്സൽ ക്യാമറകൾ എന്നിവയാണ് ക്യാമറ സെറ്റപ്പിൽ ഉള്ളത്. 8 മെഗാപിക്സൽ സെൽഫി ക്യാമറയും ഡിവൈസിൽ ഉണ്ട്.\nമോട്ടോ ഇ7 പ്ലസ്\nമോട്ടോ ഇ7 പ്ലസ് സ്മാർട്ട്ഫോണിൽ 5000 എംഎഎച്ച് ബാറ്ററിയാണ് ഉള്ളത്. 720 x 1600 പിക്സൽ റെസല്യൂഷനോടുകൂടിയ 6.5 ഇഞ്ച് എച്ച്ഡി+ ഡിസ്പ്ലേയും ഡിവൈസിൽ ഉണ്ട്. ഒക്ടാകോർ ക്വാൽകോം സ്‌നാപ്ഡ്രാഗൺ 460 പ്രോസസറാണ് മോട്ടോ ഇ7 പ്ലസിന് കരുത്ത് നൽകുന്നത്.4ജിബി റാമും 64 ജിബി ഇന്റേണൽ സ്റ്റോറേജുമുള്ള ഡിവൈസിൽ 48 മെഗാപിക്സൽ പ്രൈമറി ക്യാമറ,2മെഗാപിക്സൽ ഡെപ്ത് സെൻസറുമാണ് ഉള്ളത്. 10W ചാർജറും ഡിവൈസിനൊപ്പം ലഭിക്കും.\n6000 എംഎഎച്ച് ബാറ്ററിയുള്ള റിയൽ‌മി നാർസോ 30എ സ്മാർട്ട്ഫോണിൽ 1600 x 720 പിക്സൽ റെസല്യൂഷനോടുകൂടിയ 6.51 ഇഞ്ച് എച്ച്ഡി+ ഡിസ്പ്ലേയാണ് നൽകിയിട്ടുള്ളത്.3ജിബി റാമും 32 ജിബി ഇന്റേണൽ സ്റ്റോറേജും ഡിവൈസിൽ ഉണ്ട്. ഈ സ്മാർട്ട്‌ഫോണിന് കരുത്ത് നൽകുന്നത് ഒക്ടാ കോർ ഹീലിയോ G85 പ്രോസസ്സറാണ്, ഡ്യുവൽ സിം സപ്പോർട്ടും ഡിവൈസിന് ഉണ്ട്. 13 മെഗാപിക്സൽ പ്രൈമറി ക്യാമറ,2മെഗാപിക്സൽ ഡെപ്ത് സെൻസർ എന്നിവ അടങ്ങുന്ന പിൻ ക്യാമറ സെറ്റപ്പും 8 മെഗാപിക്സൽ സെൽഫി ക്യാമറയുമാണ് ഡിവൈസിൽ ഉള്ളത്.\nറെഡ്മി9പ്രൈമിൽ 5020 mAh ലിഥിയം-പോളിമർ ബാറ്ററിയാണ് ഉള്ളത്. 18W ചാർജിങ് സപ്പോർട്ടുള്ള ഡിവൈസിൽ 6.53 ഇഞ്ച് എച്ച്ഡി+ കപ്പാസിറ്റീവ് മൾട്ടി-ടച്ച് ടച്ച്‌സ്‌ക്രീനും ഉണ്ട്. 2340 x 1080 പിക്‌സൽ റെസല്യൂഷനും 394 പിപിഐ പിക്‌സൽ ഡെൻസിറ്റിയുമുള്ള ഡിസ്പ്ലെയാണ് ഇത്.4ജിബി റാമും 64 ജിബി ഇന്റേണൽ സ്റ്റോറേജുമുള്ള ഡിവൈസിൽ 13 മെഗാപിക്സൽ പ്രൈമറി ക്യാമറയടങ്ങുന്ന ക്വാഡ് ക്യാമറ സെറ്റപ്പ് ഉണ്ട്. 8 മെഗാപിക്സൽ ഫ്രണ്ട് സെൽഫി ക്യാമറയും ഉണ്ട്. 2.0 ജിഗാഹെർട്സ് ഒക്ടാ കോർ മീഡിയാടെക് ഹീലിയോ ജി80 പ്രോസസറാണ് ഡിവൈസിന് കരുത്ത് നൽകുന്നത്.\nവില: 10,499 രൂപ\n6000 എംഎഎച്ച് ബാറ്ററിയുള്ള മോട്ടോ ജി10 പവർ സ്മാർട്ട്ഫോണിന് 10,000 രൂപയിൽ കൂടുതൽ വിലയുണ്ടെങ്കിലും ഈ ഡിവൈസ് നിങ്ങൾക്ക് ഫ്ലിപ്പ്കാർട്ടിലൂടെ ആക്സിസ് ബാങ്ക് ക്രെഡിറ്റ് കാർഡ് ഉപയോഗിച്ച് 5% ക്യാഷ് ബാക്കോടെ സ്വന്തമാക്കാം.4ജിബി റാമും 64 ജിബി ഇന്റേണൽ സ്റ്റോറേജുമുള്ള ഡിവൈസിൽ 6.51 ഇഞ്ച് എച്ച്ഡി+ ഡിസ്പ്ലേയാണ് ഉള്ളത്. സ്നാപ്ഡ്രാഗൺ 460 പ്രോസസറിന്റെ കരുത്തിൽ പ്രവർത്തിക്കുന്ന ഡിവൈസിൽ 48 മെഗാപിക്സൽ പ്രൈമറി ക്യാമറയടങ്ങുന്ന ക്വാഡ് ക്യാമറ സെറ്റപ്പും 8 മെഗാപിക്സൽ ഫ്രണ്ട് സെൽഫി ക്യാമറയുമാണ് ഉള്ളത്. ആൻഡ്രോയ്ഡ് 11ലാണ് ഈ ഡിവൈസ് പ്രവർത്തിക്കുന്നത്.\nThere are many smartphones available in the Indian market priced below Rs 10,000. It also has smartphones with large batteries.\nStory first published: Monday, August 2, 2021, 14:23 [IST]


സംസ്ഥാനത്ത് കളക്ടര്‍മാര്‍ക്ക് മാറ്റം; വാസുകിക്ക് പകരം തിരുവനന്തപുരത്ത് പിബി നൂഹ് • ഇ വാർത്ത | evartha\nസംസ്ഥാനത്ത് കളക്ടര്‍മാര്‍ക്ക് മാറ്റം; വാസുകിക്ക് പകരം തിരുവനന്തപുരത്ത് പിബി നൂഹ്\nസംസ്ഥാനത്തെ വിവിധ ജില്ലകളിൽ കളക്ടര്‍മാരെ മാറ്റി നിയമിച്ചു. വാസുകിക്ക് പകരമായി പത്തനംതിട്ട ജില്ലാ കളക്ടര് പിബി നൂഹുവിനെ തിരുവനനതപുരത്ത് നിയമിച്ചു. നൂഹിന് പകരം കെ ഗോപാലകൃഷ്ണനാണ് പുതിയ പത്തനംതിട്ട ജില്ലാ കളക്ടര്. അതേപോലെ കൊല്ലം കളക്ടറായി എസ് ഷാനവാസിനെ നിയമിച്ചു. കണ്ണൂര് ജില്ലയിൽ ടിവി സുഭാഷ് നിയമിതനായി.\nതലസ്ഥാനത്തെ കളക്ടറായിരുന്ന കെ വാസുകി ആറ് മാസത്തെ അവധിയില് പോയതിന് പിന്നാലെയാണ് പുതിയ കളക്ടറെ നിയമിച്ചത്. സംസ്ഥാനത്തെ പുതിയ ലാന്‍ഡ് റവന്യൂ കമ്മീഷണറായി സിഎ ലതയെ യുവി ജോസിന് പകരമായി നിയമിച്ചിട്ടുണ്ട്. ഇന്ന് ചേര്‍ന്ന സംസ്ഥാന മന്ത്രിസഭാ യോഗമാണ് വിവിധ ജില്ലകളിലെ കളക്ടര്‍മാരെ മാറ്റി നിയമിക്കാന് തീരുമാനിച്ചത്.\nTopics: collector kerala govt Pb nuh


ശബരിമലയില് കനത്ത സുരക്ഷ; വനിതാ പൊലീസ് ഉദ്യോഗസ്ഥരും എത്തി;വാഹനങ്ങള് കടത്തി വിടാത്തതില് എരുമേലിയില് തീര്‍ത്ഥാടകരുടെ പ്രതിഷേധം - ഇ വാർത്ത | evartha\nശബരിമലയില് കനത്ത സുരക്ഷ; വനിതാ പൊലീസ് ഉദ്യോഗസ്ഥരും എത്തി;വാഹനങ്ങള് കടത്തി വിടാത്തതില് എരുമേലിയില് തീര്‍ത്ഥാടകരുടെ പ്രതിഷേധം\nചിത്തിര ആട്ടപൂജകള്‍ക്കായി ഇന്നുവൈകിട്ടു ശബരിമല നട തുറക്കാനിരിക്കെ പമ്പയിലേക്ക് വാഹനങ്ങള് വിടാത്തതില് എരുമേലിയില് പ്രതിഷേധം. ഇന്നലെമുതല് എത്തിയ ഭക്തരാണ് നാമജപപ്രതിഷേധം നടത്തുന്നത്. എരുമേലിയില് നിന്ന് ഉച്ചയ്ക്കുമാത്രമേ നിലയ്ക്കലേക്ക് വിടൂ എന്ന് പൊലീസ് അറിയിച്ചതാണ് പ്രതിഷേധത്തിനിടയാക്കിയത്.\nഎരുമേലി, പത്തനംതിട്ട, വടശ്ശേരിക്കര, നിലയ്ക്കല് എന്നിവിടങ്ങളിലാണ് തീര്‍ഥാടകരെ തടഞ്ഞിരിക്കുന്നത്. ആറുമണിക്ക് വാഹനങ്ങള് കടത്തിവിടുമെന്ന് അറിയിച്ചിരുന്നെങ്കിലും പൊലീസ് പിന്നീട് നിലപാടുമാറ്റി. നിലവില് ഉച്ചയോടെ മാത്രമേ എരുമേലിയില്‍നിന്ന് ഭക്തരെ കടത്തിവിടുകയുള്ളൂവെന്ന് പൊലീസ് അറിയിച്ചു.\nകെഎസ്ആര്‍ടിസി ബസിലെങ്കിലും കടത്തിവിടണമെന്ന് തീര്‍ഥാടകര് ആവശ്യപ്പെടുന്നുണ്ട്. എരുമേലി ടൗണിലും കെഎസ്ആര്‍ടിസി സ്റ്റാന്‍ഡിലുമടക്കം പ്രതിഷേധം അലയടിക്കുകയാണ്. അതേസമയം, നിലയ്ക്കലില് നിന്നുള്ള തീര്‍ഥാടകരെ പമ്പയിലേക്ക് കടത്തിവിട്ടു തുടങ്ങി.\nനടന്നുപോകുന്ന തീര്‍ഥാടകരെയാണ് കടത്തിവിട്ടത്. രാവിലെ 11.30 ഓടെ മാത്രമേ കെഎസ്ആര്‍ടിസി ബസുകള് പമ്പയിലേക്ക് കടത്തിവിടുകയുള്ളൂ. അതിനിടെ, വനിതാ പൊലീസിനെ വലിയ നടപ്പന്തലില് നിയോഗിച്ചു. 50 വയസ്സുപിന്നിട്ട് 15 വനിത പൊലീസുകാരാണ് ഇവിടെയെത്തിയിരിക്കുന്നത്. കൂടുതല് യുവതികളെത്തിയാല് നിയന്ത്രിക്കുന്നതിനാണു ക്രമീകരണം.\nശബരിമലയ്ക്ക് 20 കിലോമീറ്റര് അകലെ മുതല് തന്നെ പൊലീസ് ശക്തമായ കാവല് ഏര്‍പ്പെടുത്തിയിട്ടുണ്ട്. ശബരിമലയിലേക്കുള്ള എല്ലാ വഴികളിലും പരിശോധനയുണ്ട്. ചിത്തിര ആട്ടപൂജകള്‍ക്കായി ഇന്നുവൈകിട്ടും നാളെയും മാത്രമാണ് ദര്‍ശനം.\nതുലാമാസപൂജാസമയത്തുണ്ടായ സംഘര്‍ഷങ്ങള് കണക്കിലെടുത്ത് പൊലീസ് കര്‍ശനനിയന്ത്രണങ്ങളും മുന്‍കരുതലുകളുമാണ് ഏര്‍പ്പെടുത്തിയിരിക്കുന്നത്. പമ്പയിലും സന്നിധാനത്തും കര്‍ശനനിരീക്ഷണവും പരിശോധനകളും ഉണ്ടാകും. മുഖം തിരിച്ചറിയാന് കഴിയുന്ന ക്യാമറകളടക്കം വിന്യസിച്ചാണ് പൊലീസിന്റെ കരുതല്.\nഅതേസമയം യുവതികളാരും ദര്‍ശനത്തിനുപോകാന് ഇതുവരെ പൊലീസിനോടോ ജില്ലാ ഭരണകൂടത്തോടോ അനുമതി തേടിയിട്ടില്ല. അങ്ങനെയുണ്ടായാല് മാത്രം പ്രതിഷേധം മതിയെന്നാണ് ഹൈന്ദവസംഘടനകളുടെ നിലപാട്. എന്നാല് കഴിഞ്ഞതവണ സംശയത്തിന്റെ പേരിലുണ്ടായ പ്രതിഷേധങ്ങള് ആവര്‍ത്തിക്കാനുള്ള സാധ്യത പൊലീസ് തള്ളിക്കളയുന്നില്ല.\nഅതേസമയം, മണ്ഡലകാലത്ത് ശബരിമലയില് ഭക്തര്‍ക്ക് സമയനിയന്ത്രണം ഏര്‍പ്പെടുത്തുന്ന കാര്യത്തില് സര്‍ക്കാര് ഇന്ന് ഹൈക്കോടതിയെ നിലപാടറിയിക്കും. സര്‍ക്കാര് നീക്കത്തിനെതിരെ സമര്‍പ്പിച്ച ഹര്‍ജിയിലാണ് സത്യവാങ്മൂലം നല്‍കുന്നത്. ശബരിമലയില് നടന്ന അക്രമങ്ങളുടെ വിഡിയോ ദൃശ്യങ്ങളും കോടതിയില് സമര്‍പ്പിക്കും. അക്രമത്തില് ഉള്‍പ്പെടാത്ത തനിക്കെതിരെ കേസെടുത്തത് ചോദ്യംചെയ്ത് തൃപ്പൂണിത്തുറ സ്വദേശി നല്‍കിയ ജാമ്യാപേക്ഷയില് ദൃശ്യങ്ങള് കൈമാറാന് കോടതി ആവശ്യപ്പെട്ടിരുന്നു.